Kuru Vaahaka: Hithuge Shakuvaa - The Press\nކުރު ވާހަކަ: ހިތުގެ ޝަކުވާ\nޢާއިޝަތު ޝާޒްލީން 14 May 2019, 09:27\nއިވުނު ބާރު އަޑުފައްގަނޑާ އެކީ ޖާނަށް ދެލޯ ހުޅުވާލެވުނެވެ. އޭރުމީހާ ވަނީ ބިރުން ގޮސް ހަލާކުވެފައެވެ. ކައިރީގައި ސުޒީ އޮތްތޯ އޭނާ ބަލާލީ ފެނުނު ހުވަފެނުން އޭނާގެ ހިތަށް ވެރިވި ބިރުވެރިކަމުން ހަމަޖެހުމެއް ހޯދާށެވެ. އެ ހުވަފެނަކީ އޭނާ ދުވަހަކުވެސް ބަލަން ބޭނުންވާ ކަހަލަ ހުވަފެނެއް ނޫނެވެ.\nއޮފީސް ބަންދު ދުވަހެއް ކަމުން ކުޑަ އިރުކޮޅަކު ނިދާލަން ޖާން މަސައްކަތް ކުރިއެވެ. ބާލީހުގައި ބައްދާލަމުން ބްލޭންކެޓް ތެރެއަށް ކުޑަވެލައިގެން އޮތީ ތެދުވަން އަދި ބޭނުން ނުވާތީއެވެ. ކޮޓަރި ތެރެއަށް ދުވެފައި އައިސް ވަތް ތިން އަހަރުގެ ޒައިންގެ އަޑު ކަންފަތުގައި ޖެހުމުން މިއަދު ދެން ނިދާކަށް ނޯވެވޭނެކަން އެނގުނެވެ. ޒައިން ހަދާ އެއްޗެއް ބަލަން ޖާން އޮތީ ދެލޯ މަރައިގެން ނިދާކަމަށް ހަދައިގެންނެވެ. އޭނާ އައިސް އެނދުމައްޗަށް އަރާ ޖާންގެ ބިއްދަށުން ފުމެން ފެށިއެވެ.\n"ޑެޑީ... ވޭކްއަޕް... ޑޭޑީ ޑޭޑީ ޑޭޑީ..."\nއެއް ފައްޗަކަށް ކުޑަކުޑަ ޒައިން ދިޔައީ އޭނާގެ ބައްޕައަށް ގޮވަމުންނެވެ. އެނދުގައި ޖެހިފައި އޭނާ ޕަންޕްވެގެން މައްޗަށް އަރާ ކޮންމެ ފަހަރަކު ބައްޕައަށް ގޮވަމުން ދިޔައީ ޖާން ހޭލައްވަން އެންމެ ފަސޭހަ ގޮތަކީ އެއީކަން އެނގޭތީއެވެ.\nކޮޓަރިއަށް ވަދެގެން އައި ޖާންގެ އަންހެނުންނަށް އެނދުމަތީ ފުމެމުން ދިޔަ ޒައިން ފެނުމުން ހިނިތުންވެލިއެވެ. އެއަށްފަހު ގޮސް ކޮޓަރީގެ ކުޑަދޮރުގައި ހަރުކޮށްފައިވާ ފަރުދާތަށް ކަހާލިއެވެ. ހަމައެއާއެކު އިރުގެ އަލިން މުޅި ކޮޓަރިތެރެއަށް އަލިކަން ފެތުގެން ދިޔައެވެ. ދެލޯ މަރައިގެން އޮތް ޖާން ލޯ ހުޅުވާލަމުން ކުޑަދޮރާ ދިމާއަށް ބަލާލީ އޭނާގެ އަންހެނުންނަށް ގޮވާލަމުންނެވެ.\nކައިވެންޏަށް ފަސް އަހަރުވެފައިވާ އެ ދެމަފިރިން ގެ ދެލޮލުގެ ނޫރަކީ ތުއްތު ޒައިންއެވެ. އެނދުމަތީ ފުމެމުން ދިޔަ ޒައިން ގައިގާ ބައްދާލަމުން އެކުއްޖާ ނަގާ ކޮނޑަށް ލައިގެން އެނދުމަތިން ޖާން ތެދުވިއެވެ. ޖާންގެ އިސްތަށިގަނޑުގައި ހިފަހައްޓައިގެން އޮތް ޒައިން ދިޔައީ އަޑުގެ ކޮޅަށް ހެމުންނެވެ.\n"ހިނގާ ސައިބޯން ބޭރަށް ދާން... މިއަދު ބޭނުމީ ބޭރަށް ސައިބޯން ދާން..."\nބަދިގެއާ ހަމައަށް ގޮސް ފްރިޖް ހުޅުވާލަމުން ސުޒީ އެދުނީ މިއަދު ބޭރަށް ސައިބޯން ދާށެވެ. އެހެންކަމުން އެ އާއިލާ އެކީގައި ސައިބޯން ކޮންމެވެސް ރެސްޓޯރަންޓަކަށް ދާން ނިންމިއެވެ. ފެންވަރައިގެން ޖާން ފާހާނާއިން ނުކުމެ ތެތް އިސްތަށިގަނޑުގައި ތުވާލި ހާކާލިއެވެ. ރީތިވާން ލޯގަނޑު ކައިރީ ހުރި ސުޒީ ފެނުމާ އެކީ ޖާން ދިޔައީ ސިއްސައިގެންނެވެ. އޭނާ ލައިގެން ހުރި ރަތް ކުލައިގެ ޓޮޕް ފެނުމުން ޖާންގެ ހިތުގެ ވިންދު އަވަސްވެގެން ދިޔައެވެ. އޭނާގެ ހިޔާލު ދައުރު ކުރީ ރޭގައި ފެނުނު ބިރުވެރި ހުވަފެނަށެވެ. އެ ހުވަފެނުގެ ބައެއް ތަންތަން އޭނާގެ ލޯމައްޗަށް ސިފަވެގެން ދިޔައެވެ. މީހާ ދާހިއްލާ ފޯވާން ފެށިއެވެ.\nއަލަމާރީގެ ދޮރުފަތް ހުޅުވާލުމަށްފަހު ޖާން ލާން ހުދު ކުލައިގެ ޓީޝާޓެއް ނެގިއެވެ. އަދި އެ ޓީޝާޓާ ގުޅުވާލާފައި ސުޒީ ލާން ހުދު ކުލައިގެ ކުރުތާއެއް ނުގުމަށްފަހު ސުޒީއަށް ލޯބިން ގޮވާލިއެވެ. ހުދު ކުލައިގެ ކުރުތާ ހިފައިގެން ހުރި ޖާން ފެނުމުން ސުޒީ ނިތަށް ރޫ ގިނަކޮށްލީ ޖާން ބުނަން އެ އުޅޭ އެއްޗެއް ނޭނގޭތީއެވެ. ޖާން ބޭނުންވީ ސުޒީ ލައިގެން ހުރި ރަތްކުލައިގެ ސްވެޓާއެއް ކަހަލަ ޓޮޕް ބަދަލު ކުރާށެވެ. މިއަދު ދެމީހުން އެއްކުލައިން ހެދުން އަޅަން އޭނާ ބޭނުންވާ ކަމަށް ބުނުމުން ސުޒީ އެކަމަށް ދެކޮޅެއް ނުހެދިއެވެ. އޭނާ ލައިގެން ހުރި ޓޮޕް ޖާންގެ އެދުމަށް ވަރަށް ފަސޭހައިން ބަދަލުކޮށްލިއެވެ.\nއެ ދެމަފިރިން އެކީގައި ބޭރަށް ނުކުންނަން ހިނގައިގަތީ ތުއްތު ޒައިންވެސް ގޮވައިގެންނެވެ. މިއަދު ތިން މީހުންވެސް ލާފައިވަނީ ހުދު ކުލައިގެ މައްޗެކެވެ. ގެއިން ބޭރަށް ނުކުމެ ގޯތިތެރޭގައި ޕާކްކޮށްފައިވާ ކާރަށް އެ ދެމަފިރިން އެރިއެވެ. ކާރަށްް އަރާ ހަމަޖެހިލިތަނުން ސުޒީ ގެތޭރެއަށް ވަންނަން ދާން އެދުނީ އޭނާއަށް ހަނދާން ނެތި އަތް ދަބަސް ނުގެނެވޭތީއެވެ. ޒައިން ގޮވައިގެން ބޭރަށް ދާއިރު ބައެއް ސާމާނުތައް ގެންދަން ޖެހޭތީ ސުޒީ އެ އަތްދަބަސް ނަގަން ބޭނުންވެގެން ކާރުން ފައިބަން މަސައްކަތް ކުރިއެވެ.\nކާރުން ފައިބަން އުޅުނު ސުޒީގެ އަތުގައި ޖާން ހިފެހެއްޓީ އޭނާ ގާތު ޒައިންއާ އެކު ކާރުގައި މަޑުކުރާށޭ ބުނަމުންނެވެ. ޖާން އެ ދަބަސް ހިފައިގެން އެބަ އަންނަން ކަމަށް ބުނުމުން ދަބަސް ބަހައްޓާފައި ހުރިތަން ސުޒީ ބުނެދިނެވެ. އެއަށް ފަހު ސުޒީގެ ފޯނުން ނާސަރީ ރައިމެއް އަޅުވާލުމަށްފަހު ޒައިނަށް އޭނާގެ ފޯނު ދިނީ ޖާން އެނބުރި އަންނަން ދެން ޒައިން މަޑުން ބޭންދުމަށެވެ.\nގޭތެރެއަށް ވަދެ ސިޓިންގް ރޫމުގެ ސޯފާ މަތީގައި އިން ދަބަސް ނަގަން ޖާން ގާތްވެލިއެވެ. ދަބަސްނަގާ އުފުލާލި ވަގުތު ޖާންގެ ދެލޯ ބޮޑުވެގެން ދިޔައީ އެ ދަބަހުގެ ޑިޒައިން ފެނިފައެވެ. މަޑު މުށި ކުލައަކަށް ދާ އެއީ ފުދޭ ވަރަކަށް ބޮޑު އަތް ދަބަހެކެވެ. އެ އަތް ދަބަސް ފެނުމުން ޖާންގެ ސިކުނޑީގައި އެނބުރި ގަތީ އޭނާއަށް ފެނުނު ހުވަފެނުގައި ރަތް ޓޮޕެއް ލައިގެން ހުރި ސުޒީ އަޅައިގެން ހުރި އެ މުށިކުލައިގެ އަތް ދަބަހެވެ. އެ އަތް ދަބަސް ހިފައިގެން ދާން ޖާން ބޭނުމެއް ނުވިއެވެ. އެހެންކަމުން އެ ދަބަހުގައި ހުރި ސާމާނުތައް އެހެން ދަބަހަށް އޭނާ ބަދަލުކޮށްލިއެވެ.\nގެއިން ބޭރަށް ނުކުތް ޖާންގެ އަތުގައި އޮތް ދަބަސް ފެނުމާއެކީ ސުޒީއަށް ހައިރާންކަމެއް ލިބުނެވެ. ޖާން ކާރަށް އެރުމާ އެކީ ސުޒީ ސުވާލުގެ ނަޒަރަކުން ބަލާލިއެވެ. ސުޒީގެ ބަލާލުމުން ވެސް އެ ބަލަނީ ކީއްވެގެންކަން ޖާންއަށް އެނގުނެވެ. ނަމަވެސް އެކަމަށް މާ ބޮޑު ފަރުވާލެއް ނުބަހައްޓާ ޖާން ކާރު ސްޓާޓްކޮށްލަމުން ގިޔަރުގައި ހިފާލިއެވެ. ކާރު ފަހަތަށް ޖައްސަން މަސައްކަތް ކުރީ އެ ގޭގޭ ގޭޓުން ކާރު ނެރޭށެވެ.\nޖާން ދިއްކުރި ދަބަހުގައި ހިފަހައްޓައިގެން ހުރެ ސުޒީ އަނެއްކާވެސް ޖާންގެ މޫނަށް ބަލާލިއެވެ. އެއިރު އެ ކާރު މަގަށް ނެރެވިއްޖެއެވެ. ސުޒީ ކުރިން އެއްޗެތި ލާ ޕެކްކޮށްފައިވާ ދަބަހުގެ އަތްގަނޑު ހަލާކުވެފައި ހުރިކަމަށް ޖާން ބުނެލީ ސުޒީގެ ފަރާތުން އިތުރު ސުވާލެއް އައިސްދާނެތީއެވެ. އެހެންކަމުން ޖާން އެ ދަބަހުގައި ހުރި އެއްޗެތި އެހެން ދަބަހަށް ބަދަލުކުރަންވީމަ ކުޑަކޮށް ލަސްވީ ކަމަށް ބުނެ އޭނާ ކަންކުރި ސަބަބު އޮޅުވާލިއެވެ.\nކާރޯބާރު ބޮޑު މަގުތަކުން ކާރު ދުއްވަމުން ދިޔައިރު ފަހަތު ސީޓުގައި އިން ކުޑަ ޒައިން ފޫހިވެފައި އިން ކަން ޖާނަށް އެނުގުނެވެ. ކާރުގެ ކުރީ ލޯގަނޑުން އޭނާގެ ދަރިފުޅުގެ މޫނަށް ބަލާލަމުން ޖާން ކާރުގެ ސްޕީކަރަށް އޭނާގެ ފޯނު ގުޅާލާ ލަވައެއް ޖަހާލިއެވެ. ޒައިކަށް އެންމެ ކަމުދާ "ބޭބީ ޝާކް އަ ޑޫޑު ޑުއް ޑުޑޫ" ޖަހާލުމުން އެ ލަވައިގެ ދަށުން އެ ސޮރު ލަވަކިޔަން ފެށިއެވެ. ސުޒީވެސް ޒައިކާ އެކު ލަވަކިޔާ އަތް ޖަހަމުން ދިޔައެވެ. ނަމަވެސް ޖާންގެ ސިކުނޑީގައި އޭރުވެސް ދައުރުވަމުން ދިޔައީ މުޅިން އެހެން ހިޔާލެކެވެ.\nކާރު އައިސް ހޮޓެލްގެ ކުރިމަތީ ހުރި ޕާކިންގް ޒޯނަށް ޖަހާލުމަށްފަހު ކާރުން ތިން މީހުން އެކީ ފޭބިއެވެ. އެއަށް ފަހު އެންމެން އެކީގައި ހޮޓެލަށް ދިއުމަށް އަވަސްވެގަތެވެ. މަގު ހުރަސްކުރުމަށްފަހު ކުރިމަތީ ހުރި ހޮޓެލަށް ވަދެ ރެސްޓޯރަންޓް އިންނަ ބައިގެ ދޮރު ހުޅުވާލިއެވެ. ހެނދުނުގެ ނާސްތާއަށް ބުފޭއަށް ތައްޔާރުކޮށްފައިވާ މީރު ކެއުންތަކުގެ ވަހުން ސުޒީގެ ހިތަށް ހަމަޖެހުމެއް ލިބުނެވެ. ތިން މީހުން އެކުގައި ގޮސް ބުފޭއިން އެމީހުންނަށް ބޭނުންވާނެ ކާ އެއްޗެތި ތައްޓަށް އަޅައިގެން އައިސް މޭޒު ދޮށުގައި އިށީނދެ ހަމަޖެހިލިއެވެ.\nސުޒީ ދެއަތަށް ބަލާލުމަށްފަހު ޖާން އާ ދިމާއަށް ބަލާލިއެވެ. އޭނާ ބުމަ އަރުވާލީ އެއްޗެކޭ ބުނަންހެން ޖާނަށް ހީވުމުން ވީ ކީއްތޯ ސުވާލުކޮށްލަން ޖާންވެސް ނިތަށް ރޫގިނަކޮށްލަމުން ދެލޮލުން އިޝާރާތެއް ކޮށްލިއެވެ. ކުޑަ ކުޑަ ޒައިން ކާން ގެނައި ޕޭންކޭކް އިން އެތިކޮޅެއް އުލުން ވަކިކޮށްލުމަށްފަހު އަނގަޔަށް ލައި ކާލީ ލޯބި ގޮތެއް މޫނަށް ހަދާލަމުންނެވެ. ޒައިންގެ ސާމާނުތައް ލައިގެން ގެނައި ދަބަސް ވީ ކާރުގައި ކަމަށް ބުނެ ސުޒީ ޖާންގެ އަތުގައި ހިފާލަމުން މައާފަށް އެދުނެވެ. ދަބަސް ހިފައިގެން އެބަ އަންނަންކަމަށް ބުނެ ޖާން އެއިން ތަނުން ތެދުވިއެވެ. ހޮޓަލުން ބޭރަށް ދާން ޖާން ހިނގައިތީ އަތުގައި އޮތް ފޯނުން ގަޑިއަށް ބަލާލަމުންނެވެ.\nރެސްޓޯރަންޓް ބައިން ބޭރަށް ނުކުމެ ނުކުމެ ހުއްޓާ ޖާންގެ ފޯނު ރިންގްވާން ފެށިއެވެ. އޭގެ ރިންގް ޓޯނަށް ލާފައިވުމުން ޖާން ދިޔައީ ސިއްސައިގެންނެވެ. "ބޭބީ ޝާކް" ލަވައިގެ ރިންގް ޓޯންގެ އަޑުން މުޅިތަން ގުގުމާލުމުން ޝާނަށް ބަލާލެވުނީ މޭޒު ދޮށުގައި ކާން ތިބި އޭނާގެ އަންހެނުންނާއި ދަރިފުޅާ ދިމާއަށެވެ. ޖާޏް ދެލޯ ބޮޑުކޮށްލީ އެ ރެސްޓޯރަންޓްގައި ތިބި އެންމެން ކަހަލަ ގޮތަކަށް އޭނާއާ ދިމާއަށް ބަލާލުމުންނެވެ. އެވަގުތު ޒައިން އަޑުގެ ނެތްތަނަށް ހޭން ފެށިއެވެ. ޒައިން ހޭންފެށުމުން އެ ހޮޓަލްގައި ދެން ތިބި އެންމެންވެސް ހޭންފެށިއެވެ.\nފޯނު ސައިލެންޓަށް ލުމަށްފަހު ޖާން ރެސްޓޯރަންޓުން ނުކުންނަން ދާން ހިނގައިގަތް ވަގުތު އޭނާގެ ގާތަށްވެސް ހިނިއައެވެ. ދޭތެރެއަކުން ޖާންގެ ފޯނާ ކުޅެލާ އެކަހަލަ ސަމާސާ އޭނާގެ ދަރިފުޅު ކުރާތީ އެކަން އެ ދެމަފިރިންނަށް ވެސް ވަރަށް މަޖާވިއެވެ. ކާރުން ދަބަސް ނަގައިގެން ހޮޓަލާ ދިމާއަށް ދާން މަގު ހުރަސްކުރަމުން ދިޔަ ވަގުތު ޖާންގެ ފޯނު އަނެއްކާވެސް ރިންގް ވާން ފެށިއެވެ. ކުރިންވެސް ފޯނު ކޯލް އައި ނަންބަރުން އަންނަ ކޯލެއް ކަމުން ޖާން އެ ފޯނު ނަގާ ކަންފަތުގައި ޖަހާލީ މަގު ހުރަސްކުރުމަށްފަހުގައެވެ.\nދުވާރު މަތީ މަޑުކޮށްގެން އޭނާ ހުރީ އެ ފޯނަކީ އޭނާއަށް ވަރަށް މުހިއްމު ކޯލެއްކަން އެނގުމުންނެވެ. ފޯނަށް ވާހަކަ ދައްކަން ހުއްޓާ ކުއްލިއަކަށް އޭނާގެ ގައިގާ މީހަކު ޖެހިގަތުމުން ޖާންގެ އަތުގައި އޮތް ދަބަސް ދޫވެ ބިންމައްޗަށް ވެއްޓުނެވެ. ހޯއް ލައްވާލަމުން ވެއްޓުނު ދަބަސް ނަގަން ޖާން ގުދުވީ އޭނާ ގައިގާ ޖެހިގެންފައި ދިޔަ މީހާއާ ދިމާއަށް ބަލާލަމުންނެވެ. ޖާންއާ ދިމާއަށް ބަލާވެސް ނުލާ އެމީހާ އަވަސް އަރުވާލާފައި ހިނގާފައި ދިޔައީ ތަނަކަށް ދާން ގަޑި ޖެހޭތީ ދާ މީހަކު ފަދައިންނެވެ.\nއެމީހާގެ އަމަލުތައް ހުރި ގޮތުން ޖާން ހިތްހަމަނުޖެހުނު ނަމަވެސް ޗުސް ތަޅުވާލުމަށްފަހު އަނެއްކާވެސް އަތުގައި އޮތް ފޯނު އަނބުރާ ކަންފަތުގައި ޖަހާލީ އެމީހާ ދިޔަ ދިމާއަށް ފުރަގަސް ދެމުންނެވެ. ފޯނުގައި ހުރެ ޖާންގެ އެކުވެރިޔާ އެކޮޅުން ވާހަކަ ދައްކަމުން ދިޔަ ވަގުތު ޖާންގެ ހަނދާނަށް އައީ މުޅިން އެހެން ހިޔާލުތަކެކެވެ. މިއަދު ހެނދުނު ސުޒީ ލައިގެން ހުރި ރަތްކުލައިގެ މަތިކޮޅެކެވެ. އެ ލައިގެން ހުރުމުން ޖާންއަށް ކަމު ނުގޮސްގެން ޖާން އެދިގެން ސުޒީ ހުދު ޓޮޕަކަށް ބަދަލު ކުރުވި ހަނދާނެވެ. އެއަށްފަހު ސުޒީ ގެންނަން އުޅުނު މުށި ކުލައިގެ ދަބަހެވެ. އެ ދަބަސް ޖާންއަށް ކަމު ނުދިއުމުން އެ ދަބަސްވެސް ބަދަލު ކޮށްލީއެވެ.\nކުއްލިއަކަށް އެ ކަންތައް މަތިން ހަނދާންވުމުން އެކުވެރިއާއަށް ފޯނުގައި ހުރެ އެވާހަކަތައް ޖާން ހިއްސާ ކުރަން ފެށިއެވެ. އެކަން އޭނާ ކުރި ސަބަބު ކިޔައިދެމުން އޭނާއަށް މިއަދު ފެނުނު ހުވަފެން ކިޔައިދެމުން ދިޔައީ އެ ފެނުނު މަންޒަރުތައް ހިތަށް ގެންނަމުންނެވެ. ވީރާނާ ވެފައިވާ މާހައުލުގެ ތެރެއިން ޖާންގެ ކަންފަތުގައި ސުޒީގެ ހަޅޭކުގެ އަޑު ޖެހުނެވެ. ޖާން ދުވެފައި ގޮސް ސުޒީގެ އަޑު އައި ދިމާލުން ފެންނަން ހުރި ދޮރު ހުޅުވާލި އިރު ސުޒީގެ ހަށިގަނޑު ވަނީ ލެއިން ކަޅިވެފައެެވެ. ސުޒީ ލައިގެން ހުރީ ރަތް ކުލައިގެ އެއްކަލަ ޓޮޕް ކަމަށާއި ބިންމައްޗަށް ވެއްޓިފައި އޮތް ސުޒީއާ ދިމާއަށް ދާން ޖާން ދުއްވައިގަތް އިރު އޭނާގެ އަތުގައި އޮތީ މުށިކުލައިގެ ދަބަސް ކަމަށެވެ.\nހުވަފެނުން ފެނުނު މަޒަރުތައް އެކުވެރިއާ ހިއްސާކުރަމުން ދިޔައިރު ޖާންގެ އަތުތެރޭގައި އޮތް ސުޒީ ފަހު ނޭވާ ދޫކޮށްލި ތަން ޖާންގެ ލޯމައްޗަށް ސިފަވެގެން ދިޔައެވެ. ތެޅިގެންފައި އޭނާ ފޯނުގައި ހުރެ ފަހަަތަށް އެނބުރި ބަލާލީ ހިތަށް ވެރިވި ވަހުމަކުންނެވެ.\nދުވާރު މަތީގައި ހުއްޓާ އެނާގެ ގައިގާ ޖެހިފައި ދިޔަ މީހާ ވަނީ ކޮންތާކަށް ހެއްޔެވެ. އެމީހާ މިހާރު ފެންނާކަށް ނެތެވެ. އެމީހާ ލައިގެން ހުރީ މިއަދު ހެނދުނު ސުޒީ ލައިގެން ހުރި ކަހަލަ ރަތްކުލައިގެ ޓޮޕެކެވެ. ކޮނޑުގައި އަޅުވާފައި ވަނީ ސުޒީ ގެންގުޅޭ ކަހަލަ މުށި ކުލައިގެ ދަބަހެކެވެ. އެ އަންހެން މީހާ ހުރި ގޮތް ޖާންގެ ހިތަށް ވެރިވި އިރު އޭނާގެ ހިތުގައި ބިރުވެރިކަމެއް އަށަގަތެވެ. ފޯނުން ބަހެއް ނުބުނެ ޖާން ހުރުމުން އަނެއްކޮޅުން ފޯނުގައި ހުރި ޖާންގެ އެކުވެރިއާ ވާހަކަ ދައްކަމުން ދިޔައެވެ. "ތި ފެނުނު ހުވަފެނަކުން ސުޒީއަށް ޖެއްސުން ފަށެއް ކުރެވިއްޖެ ދޯ..."\nފޯނު ހިފަހައްޓައިގެން ހުރި އަތް ޖާނަށް ތިރިކޮށްލެވުނު ނަމަވެސް އެ ފޯނު ކަނޑަލާކަށް އޭނާ ގަސްތެއް ނުކުރިއެވެ. މަޑު ފިޔަވަޅުތަކެއްގައި އެ އަންހެންމީހާ ދިޔަ ދިމާއަށް އޭނާ ހިނގައިގަތީ ބުނެދޭން ނޭނގޭ ކަހަލަ އިހްސާސްތަކެއް ކުރުވަމުން ދާތީއެވެ. ހިތް ބިރުގަނެ ޖެހިލުންވިއެވެ. ކޮންމެވެސް ގޯސް ކަމެއްވާން އުޅޭ ކަމުގެ ސިގްނަލް އޭނާގެ ލޮަލަށް ވެސް ދޭން ފެށިކަހަލައެވެ. އާދަޔާ ހިލާފަށް އޭނާގެ ވާތު ލޯ ތޮޅިލިއެވެ. މަޑު ޖެހިލަން އުޅެފައި ވެސް އޭނާގެ ހިތަށް އެރީ އަވަހަށް އެމީހާގެ ފަހަތުން ދާށެވެ. އެހެންކަމުން ޖާން ފިޔަވަޅަށް ބާރުލާ ދުއްވައިގަތެވެ.\nއެ އަންހެންމީހާ ފެންނަން ނެތުމުން ޖާން ހޮޓަލް ކުރި މައްޗަށް ގޮސް އެ އިމާރާތާ ދިމާއަށް ބަލާލީ އޭނާގެ އިންތިޒާރުގައި އަންހެނުންނާ ދަރިފުޅު ތިބޭނެކަން އެނގުމުންނެވެ. އެހެންކަމުން ހޮޓެލަށް ވަދެވެން ހުރި ދޮރާ ދިމާއަށް މިސްރާބުޖެހިއެވެ. އިސް އުފުލާލި ވަގުތު ޖާންގެ ލޮލުގައި އަޅައިގަތީ ހޮޓެލްގެ ރެސްޓޯރަންޓް ބައިގެ ބިއްލޫރި ކުޑަދޮރުތައް ހުރި ދިމާލެވެ. ހޮޓެލްގެ ގޯތިތެރޭ ހުންނައިރު އެތަން ސާފުކޮށް ފެނެއެވެ. ކުޑަދޮރު ކައިރީ ހުރި މޭޒެއްގެ ދޮށުގައި ރަތް ޓޮޕް ލައިގެން ހުރި އަންހެން މީހާ އިށީންތަން ފެނުނެވެ. ޖާންއަށް ދެލޯ ބޮޑު ކޮށްލެވުނީ އެ އަންހެންމީހާ ހަރަކާތްތައް ހުރި ގޮތުންނެވެ. ދެއަތް ޖޯޑުކޮށްލުމަށްފަހު މޭޒުމަތީ އުޅަނބޮށި ޖައްސާ ނިތްކުރިއާ ދިމާއަށް ގުޅުވާލައިފައިވާ ދެއަތް ގެނެސް އެމީހާ ގާތްކޮށްލިއެވެ. ދެލޯ މަރާލަމުން އެ އަންހެންމީހާ ތުންތަޅުވާލަމުން މައްޗަށް ބަލާލިއެވެ. އެވަގުތު އެ އަންހެންމީހާގެ ލޮލުން ކަރުނަތައް އޮހިގެން ދިޔަތަން ޖާނަށް ފެނުނެވެ.\nހޮޓެލްގެ މައިދޮރާ ދިމާއަށް ދާން ޖާން އަވަސްވެގަތެވެ. ދޮރުވާނަކަށް ހުރި މީހާ ދޮރުފަތް ހުޅުވާލި ވަގުތު އިވުނު ގަދަ ބާރު އަޑު ފައްގަނޑަކާއެކީ ޖާން ގެ ހަށިގަނޑު ވިއްސައިގެން މާ ދުރަށް ބުރައިގެން ގޮސް ޖެހުނެވެ. ފާރުގައި ޖެހި މީހާ މަތަވި ނަމަވެސް ޖެހުނުލެއް ބާރުކަމުން ޖާންގެ ހެޔަށް ގޮތްވިއެވެ.\nލޯ ހުޅުވާލަން މަސައްކަތް ކުރި ޖާންގެ ބޮލުގައި ތޫނު ތަދެއް ހުއްޓެވެ. ބޮލުގައި އަތް ޖައްސާލަމުން ދެލޯ ހުޅުވާލިއިރު ޖާންގެ ކަންފަތަށް ސާފުކޮށް އަޑެއް ނީވެއެވެ. ފާޑެއްގެ ތޫނު އަޑެއް އަރާފައި ހުރުމުން އެހެން އަޑުތައް އޭނާއަށް އިވެމުން ދިޔައީ ވަރަށް ނުސާފުކޮށެވެ. ވީ ކިހިނެއްކަމެއް އޭނާއަކަށް ނޭނގެއެވެ. ވިއްސައިގެން ދިޔަ ކަމާއި އައިސް ފާރުބުޑަށް ޖެހުނު ކަން އޭނާ ހަނދާން ހުއްޓެވެ. ނަރުސް ޔުނީފޯމުގައި އޭނާ ކައިރީ ހުރި އަންހެން މީހާގެ މޫނަށް ބަލާލުމަށްފަހު ވަށައިގެންވާ މާހައުލަށް ނަޒަރު ހިންގާލިއެވެ.\nއެއީ ޝަންގްރިއްލާ ހޮޓެލްގެ ބޭރެވެ. އެންބިއުލަންސް އެބަ އަންނަ ކަމަށް ނަރުސްކުއްޖާ ބުނި ނަމަވެސް އެކަމަށް ފަރުވާލެއް ނުބަހައްޓާ ހޮޓަލާ ދިމާއަށް ދާން ޖާން މިސްރާބު ޖެހިއެވެ. އޭރު ހޮޓެލްގެ ބޭރުން ވަނީ ރީނދޫ ކުލައިގެ ޓޭޕެއް ދަމާފައެވެ. ފުލުހުންގެ ޓީމެއް އެ ސަރަހައްދުގައި ހަރަކާތްތެރިވަމުން ދިޔައެވެ. ވެގެން އުޅޭ ގޮތެއް ޖާންއަކަށް ނުވިސްނުނެވެ. އެވަގުތު ޖާންގެ ލޮލުގައި އަޅައިގަތީ ރެސްޓޯރަންޓް ބައެވެ.\nއިމާރާތުގެ ބޭރަށް ފެންނާނެހެން ހުރި ކުޑަދޮރުތައް ވަނީ އެކީހެން ފުނޑުފުނޑުވެފައެވެ. ކުދިކުދިވެގެން ފައިބާފައިވާ ކުޑަދޮރުގެ ބިއްލޫރިތައް ބިންމަތީގައި ހުއްޓެވެ. އޭރު އެ އިމާރާތުގެ ތެރެއިން ދުންތަކެއް ނުކުންނަމުން ދިޔައެވެ. މުޅި ފަޒާގައިވެސް ހިފާފައިވަނީ ދުން ވަހެވެ. ވަށައިގެން ހަރަކާތްތެރިވަމުން ދިޔަ މީހުންތައް ކޮޅުކޮޅަށް ދުވަމުން ދިޔައެވެ. ހޮޓެލްގެ ބޭރުގެ އެކި ހިސާބުތަކުގައި ތިބި މީހުންތައް ތިބީ އެކިވަރުގެ ޒަހަމްތައް ލިބިފައެވެ. އޭގެތެރެއިން ގިނަ ބަޔަކު އަޑުން އަޑު ނަގާ ރޮމުން ދިޔައެވެ.\nހޮޓެލް ތެރެއަށް ދާން ޖާން މަސައްކަތް ކުރުމުން އޭނާގެ ގައިގާ އެތާ ހުރި ފުލުހަކު ހިފެހެއްޓިއެވެ. އޭނާގެ އަންހެނުންނާއި ދަރިފުޅު ރެސްޓޯރަންޓްގައި ތިބި ކަމަށާއި މިހާރު އެމީހުން ކޮބާތޯ ޖާން ސުވާލުކޮށްލީ އޭނާއަށް ވާނުވާ ނޭނގޭތީއެވެ. އެހިސާބުން އެތާ ހުރި އެހެން އޮފިސަރެއްގެ ކައިރިއަށް ޖާން ގެންދިޔައެވެ. އަދި އޭނާ ގެއްލިގެން ހޯދާ މީހުންގެ ނަން ދިނުމަށް އެދުނެވެ. ޖާންގެ ސިކުނޑީގައި އޭރުވެސް ބުނެދޭން ނޭނގޭ އެތައް ސުވާލުތަކެއް ވަނީ ފުނި ޖެހިފައެވެ. އަނެއްކާ އޭނާގެ ދަރިފުޅަށާއި އަންހެނުންނަށް ކަމެއް ވީބާވައެވެ. ފަޅައިގެންގޮސް ބޭސް އަޅާފައިވާ ނިތްކުރީގައި އަތް ޖައްސާލަމުން ސުޒީއާއި ޒައިންގެ ފުރިހަމަ ނަން އެ އޮފިސަރަށް އޭނާ ކިޔައިދިނެވެ. އަދި އެއަށް ފަހުން ވެގެން އުޅޭ ގޮތް ސާފުކުރަން ސުވާލުކޮށްލިއެވެ.\nއޮފިސަރު ދިނީ ކުރު ޖަވާބެކެވެ. އެ ހޮޓެލްގައި ބޮމެއް ގޮއްވާލީ ކަމަށެވެ. އިތުރު އެއްވެސް މައުލޫމާތެއް މިވަގުތު ދެވެން ނެތްކަމަށް އޭނާ ބުނި އިރު ޖާން ހުރީ ގަނޑުވެފައެވެ. މަޑު ފިޔަވަޅުތަކެއްގައި ޖާން ހިނގަމުން އެ ހޮޓަލުގެ ގޯތިތެރެއިން ނުކުތް އިރު އޭނާގެ ލޮލަށް ސިފަވީ އެ ރަތް ޓޮޕް ލައިގެން އިން މީހާ ދުއާއެއްކޮށް ރުއި މަންޒަރެވެ. އެއަށް ފަހު އެ އިމާރާތައް އޭނާ ވަންނަން ދިޔަ ވަގުތު ބާރު އަޑު ފައްގަނޑަކާ އެކީ ގޮވިތަނެވެ.\nއެ ދުވަހަކީ ސްރީލަންކާގެ 10 ސަރަހައްދެއްގައި ބޮމުގެ ހަމަލާތައް ދީފައިވާ ދުވަހެކެވެ. އެ ހަމަލާގައި އެތައް ބަޔަކު މިދުނިޔެއާއި ވަކިވެގެން ދިޔަ އިރު އެތައް ބަޔަކަށް ވަނީ އެކި ވަރުގެ ޒަހަމްތައް ލިބިފައެވެ. ޖާނަށް އޭނާގެ އަންހެނުންނާއި ދަރިފުޅުވެސް ވަކިވެގެން ދިޔައީ އެ ހާދިސާގައެވެ.\nފޯނު ހިފަހައްޓައިގެން ހުރި އިރު ޖާންގެ ލޮލުން ހިފެހެއްޓުމެއް ނެތި ކަރުނަތައް އޮހެމުން ދިޔައެވެ. އޭނާގެ ގާތުގައި ގާތް އެކުވެރިންނާ އާއިލާގެ މީހުންތައް ތިބި ނަމަވެސް އޭނާގެ ހަޔާތުން ބައެއް އުނިވެފައިވާ ކަހަލައެވެ. ދެން އޭނާއަށް އެ ތުއްތު ޒައިންގެ ހުނުމުގެ އަޑެއް ނީވޭނެއެވެ. އެ ދެމަފިރިން ލޯބިން ކައިވެނިކޮށްގެން އެކީގައި ހޭދަކުރި އުފާވެރި ދުވަސްތައް އޭނާގެ ލޯމައްޗަށް ސިފަވެގެން ދިއުމުން ހިތަށް ބުނެދޭން ނޭނގޭ ކަހަލަ އިހްސާސްތަކެއް ކުރުވިއެވެ. އޭނާގެ ހިތުގައި އަޅަމުން ދިޔައީ ވޭނީ ރިހުމެކެވެ. އެ ދުވަހަކަކީ އޭނާއަށް ބަދަލުކޮށްލެވޭނެ ދުވަހަށް ވާނެ ނަމައޭ ހިތަށް އެރި އަދަދު ބުނެދޭކަށް ނޭނގެއެވެ.\nހިތުގައި ވަހުމެއް އޮވެ ބޭރަށް ދެވުނީތީ އަމިއްލަ މީހާގެ ހިތާ ޝަކުވާ ކުރަމުން ދިޔައެވެ. ފެންނަ ހުވަފެނަކީ ބިލާހެއް ކަމަށް އަބަދުވެސް ޖާން ގަބޫލު ކުރެއެވެ. ނަމަވެސް އެދުވަހު ފެނުނު ހުވަފެނަކީ ޖާނަށް ލިބުނު ސިގްނަލެކެވެ. މުޅި ދުވަހުގެ ކަންކަން ޖާން ބަދަލުކުރަން މަސައްކަތް ކުރި ނަމަވެސް އެއިން އެއްވެސް ކަމެއް ކޮންޓްރޯލެއް ނުކުރެވުނެވެ. ޖާންގެ ނިކަމެތިކަން އެވަގުތު އިހްސާސް ކުރެވުނެވެ.\nކައިރީ ހުރި އުއްބައްތި ނެގުމަށް ފަހު ކުރިމަތީ ހުރި އުއްބައްތި ތަކުގައި ޖައްސާލަމުން ޖާން ހުޅު ރޯކޮށްލިއެވެ. އޭރުޖެސް ސުޒީގެ މަންމަގެ ވޭނީ ރުއިމުގެ އަޑު އިވެމުން ދިޔައެވެ. އެ ދެމައިންގެ ސަންދޯއް ވަޅަށް ތިރިކުރެވުމުން ވަށައިގެން ތިބި މީހުން ވެލި މުށެއް އެ ސަންދޯއް މައްޗަށް އުކާލިއެވެ. ޖާންވެސް އޭނާގެ އަތުތެރެއަށް ލައިގެންހުރި ވެލި މުށް އުކާލަމުން ރޮއެ ގަތެވެ.\nދިރިހުއްޓަސް ޖާންގެ ހަށިގަނޑަކު މިހާރު ދިރުމެއް ނެތް ކަހަލައެވެ. ޖާން ހުންނަނީ ގަބުވެފައެވެ. އެކަނިވެރިވެފައެވެ. ސުޒީއާއި ޒައިންގެ ހަނދާނުގައެވެ. އަތިރިމަތީ ހުއްތިގެން ހުރި ޖާން ފުން ނޭވާއެއް އެތެރެކޮށްލަމުން ލޯމަރާލިއެވެ. އެވަގުތު ޖާންގެ ލޯމައްޗަށް ސިފަވީ ހުދު ފޭރާމެއްގައި ސުޒީއާއި ޒައިން މޫދާ ދިމާއަށް ހިނގާފައި ދާ ތަނެވެ. ޖާންއާ ދުރަށް ސުޒީއާއި ޒައިން ގޮސް ގެއްލުނު ތަނެވެ. މުޅި އުމުރަށެވެ.\nއެ ހަނދާންތައް ޖާންގެ ހިތަކުން ދުވަހަކުވެސް ފިލައިގެން ނުދާނެއެވެ. ލޯބިވާ އަނބިމީހާއާއި ދެލޮލުގެ ނޫރުފަދަ ދަރިފުޅު މިދުނިޔެއާއި ވަކިވުމުން ޖާންގެ ހިތުގައި އެތައް ޝާކުވާއެއް ވަނީ އުފެދިފައެވެ. އެ ދުވަހު އެއާއިލާ އެ ތަނަށް ހެނދުނުގެ ނާސްތާ ކުރަން ނުދެވުނު ނަމައޭ ޖާންގެ ހިތަށް އަރައެވެ. އެ ދުވަހު ގޭގައި ތިބެވުނު ނަމަ އެ އާއިލާ އެކީގައި އުޅެވޭނެ ނޫންހެއްޔޭވެސް އޭނާގެ ހިތަށް އަރައެވެ. ނޫނީ އެ ދުވަހު ސުޒީއާއި ޒައިންއާއި އެކީ ޖާންގެ ފުރާނަވެސް ގެންދިޔަ ނަމައޭ ޖާންގެ ހިތަށް އަރައެވެ. މިއީ ހައްތަހާވެސް ޖާންގެ އަމިއްލަ ނަފްސާ އޭނާ ކުރަމުން ދާ ޝަކުވާތަކެވެ.


މީގެ އިތުރުން، ވަޒީފާއާއިބެހޭ ޤާނޫނުގައި ބަޔާން ކޮށްފައިވާ ގޮތުގެމަތިން ރަމަޟާން މަހުގެ އިނާޔަތް އަދި މިނިމަމް ވޭޖު އެލަވަންސް ލިބޭނެއެވެ.\nކުނިކޮށީގައި މަސައްކަތް ކުރާ މުވައްޒަފުންގެ މަސައްކަތު ގަޑިއަކީ ކޮންމެ ހަފްތާއެއްގެ ވެސް ރަސްމީ5ދުވަހުގެ ހެނދުނު 8:00 އިން މެންދުރުފަހު 2:00 އެވެ. މީގެ ތެރެއިން ކޮންމެ ހަފްތާއެއްގެ ހޯމަ އަދި ބުރާސްފަތި ދުވަހު ކައުންސިލުން ހަމަޖައްސާ އުޞޫލެއްގެ މަތިން ޕިކަޕްގައި ގޭގޭދޮށަށް ގޮސް އުކާލަންޖެހޭކުނި ނެގުމާއި އިޖުތިމާޢީ ސަރަޙައްދުތަކުގައި ބަހައްޓާފައި ހުންނަ ޑަސްބިންތަކުގައި ހުންނަ ކުނި ނަގައިގެން ކުނިކޮށްޓަށް ގެންގޮސް ނައްތާލުން. އަދި އެނޫން ދުވަސްތަކުގައި ރަސްމީ ގަޑި ނިމެންދެން ކުނިކޮށީގެ މަސައްކަތްތަކުގައި އުޅުން.\nކުނި އުކާލުމަށް ހަމަޖެހިފައިވާ ދުވަސްތަކުގައި ގޭގެއިން ގެންނަ ފަތްކުނި/އަނދާޒާތުގެ ކުނިތައް ކުނިކޮށީގައި އެދުވަހެއްގެ ކުނި އެދުވަހަކު އެންދުމާއި ނެޕީފަދަ ތަކެތި ނައްތާލުން.\nކުނި އަންދާ އަށިގަނޑުގެ ބޭނުންކުރާނަމަ އެދަށުގައި އަޅި ގިނަވިޔަނުދީ ބަލަހައްޓާ ސާފުކުރަމުން ގެންދިޔުން\nކުނިކޮށްޓަށް ޚާއްޞަ ކުރެވިފައިވާ ސަރަޙައްދުގައި (އަލަށް އިމާރާތްކުރި ކުނިކޮށި ވެސް ހިމެނޭހެން) ވިނަ / ގަސްފަޅައި ބޯވިޔަނުދީ ސާފުކޮށް ބެލެހެއްޓުން\nގޭގެއިން ގެންނަ ކުނި އަޅަންވީ ތަން ކުނި ގެންނަ ފަރާތްތަކަށް އެންގުމާއި ބެލެހެއްޓުން\nކުނި އުކާލުމަށް ހަމަޖައްސާފައިވާ ގަޑިތަކުގެ އިތުރުން އެހެން ދުވަހެއް/ގަޑިއެއްގައި ކުނި އުކާލުމަށް އާންމު ފަރާތަކުން ބޭނުންވެއްޖެނަމަ ކުނިކޮށްޓަށް ކުނި ގެންދިޔުމުގެ ހުއްދަ ދިނުމާއި ކުނި ގެންދާ ވަގުތު ކުނިކޮށްޓަށްގޮސް ކުނި އަޅާގޮތް ސްޕަވައިޒް ކުރުން.\nކުނި އުކާލުމަށް ހަމަޖެހިފައިވާ ދުވަސްތަކުގައި ކުނިކޮށްޓަށް މަސައްކަތަށް ނިކުތުމުގެ ކުރިން ކައުންސިލް އިދާރާގައި އޮންނަ ޙާޟިރީގައި ސޮއިކުރުން.\nވަންދޫ ޕްރޮޖެކުޓާއި ގުޅިގެން ކުނިކޮށިން ބަނދަރަށް އުފުލަންޖެހޭ ކުނި އުފުލުމުގައި ކައުންސިލަށް އެހީތެރިވުން\nދިވެހި ރައްޔިތެއްކަން އަންގައިދޭ ކާޑްގެ ކޮޕީ\nމިދާއިރާއިން ލިބިފައިވާ ތަޖުރިބާ އަންގައިދޭ ލިޔުންތައް.\nވީމާ، މިމަޤާމްތަކަށް ޝަރުތުހަމަވާ ފަރާތްތަކުން، 11 އެޕްރީލް 2022 ވާ ހޯމަ ދުވަހުގެ 13:00 ގެ ކުރިން މަތީގައިބަޔާންކުރެވިފައިވާ ލިޔުންތަކާއިއެކު މިއިދާރާއަށް ސިޓީއަކުން ހުށަހެޅުއްވުން އެދެމެވެ. އިތުރުމަޢުލޫމާތު ހޯއްދެވުމަށް މިއިދާރާގެ ނަމްބަރ 6580072 އާއި ގުޅުއްވުން އެދެމެވެ.\nތާރީޚް ހ: 26 ޛުލްޤައިދާ 1442 ތާރީޚް މ: 11 އޭޕްރީލް 2022\nކުނިކޮށީގައި މަސައްކަތް ކުރުމަށް މުވައްޒަފުން ބޭނުންވެއްޖެ Reviewed by އިބްރާހީމް ފަހީމް on 1:03 AM Rating: 5


ކޮރަޕްޝަން ހުއްޓުވަން މަހާސިންތާއެއް ބާއްވަނީ\nރާއްޖޭގައި ކޮރަޕްޝަނާ ދެކޮޅަށް ހޭލުންތެރި ކުރުމަށް މިހާރު ހިންގާ ޕްރޮގްރާމްތައް ބައްޓަންކޮށްފައިވާ ގޮތް ބަދަލުކޮށް، ކޮރަޕްޝަން ހުއްޓުވާނެ އާ ގޮތްތައް ދެނެގަތުމަށް އަންނަ އަހަރު...\nDecember 12, 2016 45\n"ކޮރަޕްޝަން ނައްތާލެވޭނީ ދީނީއަގީދާ ވަރުގަދަ ކޮށްގެން"\nރާއްޖެ އިން ކޮރަޕްޝަން ނައްތާލަން ކުރަން ޖެހޭ އެންމެ މުހިއްމު ކަމަކީ މުޖުތަމައުގެ ދީނީ އަގީދާ ވަރުގަދަކުރުން ކަމަށް، ކޮރަޕްޝަނާ މެދު ދެކޭގޮތް ބަލަން ފުވައްމުލަކުގައި ކުރި...\nކޮރަޕްޝަނާ ދެކޮޅަށް މަސައްކަތް ކުރުމަކީ ޕީޕީއެމް އުފެއްދުމުގެ މައިގަނޑު އެއް ބޭނުން ކަމަށާއި ނަމަވެސް ކޮރަޕްޝަންގެ ހާލަތު މިހާރު މާ ބޮޑަށް ގޯސްވެ، އެއީ އާދައިގެ ކަމަށް ވަމުންދާ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ވިދާޅުވެއްޖެ އެވެ.\nއައިޖީއެމްއެޗް އިމާރާތުގެ މަޝްރޫއުގައި ކޮރަޕްޝަނެއް ނެތް\nއައިޖީއެމްއެޗްގެ 25 ބުރީގެ އާ އިމާރާތުގެ މަސައްކަތް ސިންގަޕޫރުގެ ކުންފުންޏަކަށް ދިނުމުގައި ކޮރަޕްޝަންގެ އަމަލެއް ނުހިމެނޭ ކަމަށް އެންޓި ކޮރަޕްޝަން ކޮމިޝަން (އޭސީސީ) އިން މިއަދު ނިންމައިފި އެވެ.\nDecember 01, 2016 40\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) މެދުވެރިވެގެން، ރާއްޖޭގެ ފަޅުރަށްތަކާއި ފަޅުތަކާއި ފަރުތައް އެކި މީހުންނަށް ވިއްކައިގެން ހިންގި ޖަރީމާއަކީ ރާއްޖޭގެ ތާރީޚް ދުށް އެންމެ ބޮޑު ޚިޔާނަތާއި ކޮރަޕްޝަންގެ މައްސަލަ އެވެ. ކުރީގެ ނައިބު ރައީސް އަހްމަދު އަދީބު އިސްވެ ހުރެ އެހެން ބަޔަކާ ގުޅިގެން...\n"ދައުލަތަށް ގެއްލުނު 15 މިލިއަން ރުފިޔާ ހޯދައިފިން"\nދައުލަތަށް މިހާތަނަށް ލިބެން ޖެހޭ ފައިސާގެ ތެރެއިން 15 މިލިއަނަށް ވުރެ ގިނަ ރުފިޔާ، މިދިޔަ ތިން އަހަރުގެ ތެރޭގައި ހޯދާފައިވާ ކަމަށް އެޓާނީ ޖެނެރަލް މުހައްމަދު އަނިލް މިއަދު ވިދާޅުވެއްޖެ އެވެ.\nNovember 23, 2016 11\nހިޔާނާތުގެ ރިޕޯޓް އަވަސްކުރެވޭތޯ އެބަ އުޅެން: އޭސީސީ\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) މެދުވެރިކޮށް ރާއްޖޭގައި މިހާތަނަށް ހިންގި އެންމެ ބޮޑު ހިޔާނާތް ތަހުގީގުކޮށް، ތައްޔާރުކޮށްފައިވާ ރިޕޯޓް ވީހާވެސް އަވަހަކަށް ނެރެން މަސައްކަތް ކުރަމުން އަންނަ ކަމަށް އެންޓި ކޮރަޕްޝަން ކޮމިޝަން (އޭސީސީ)ގެ ނައިބު ރައީސް މުއައްވިޒް ރަޝީދު މިއަދު ވިދާޅުވެއްޖެ އެވެ.\nNovember 20, 2016 169\nބޮޑު ހިޔާނާތް ފަޅާއަރުވާލެވުނީތީ ފަހުރުވެރިވޭ: ގާސިމް\nއޭނާގެ ދިރިއުޅުން ވަރަށް އާދައިގެ އެވެ؛ ވަރަށް ކުޑަކުޑަ، ހަމަ ވަރަށް އާދައިގެ އެޕާޓްމަންޓެއްގައި ތިން ކުދިންނާއި އަނބިމީހާއާ އެކު ދިރިއުޅެމުން ދަނީ، ހާސްކަމުގެ ތެރޭގަ އެވެ. ބީއެމްއެލްގެ މެނޭޖަރެއްގެ ވަޒީފާގައި ހުއްޓާ، ރާއްޖޭގައި މިހާތަނަށް ހިންގި އެންމެ ބޮޑު ޚިޔާނާތް ފަޅާއަރުވާލަން ހިތަށް ގެނައިއިރު ވެސް، އެ އާއިލާ އަށް...\nNovember 16, 2016 67\nއެމްއެމްޕީއާރުސީން ގެއްލުނު ފައިސާ ހޯދާނެ: އަނިލް\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) އިން ގެއްލުނު 1.2 ބިލިއަން ރުފިޔާ މި ސަރުކާރުން ހޯދާނެ ކަމަށް އެޓާނީ ޖެނެރަލް މުހައްމަދު އަނިލް މިއަދު ވިދާޅުވެއްޖެ އެވެ.


ޝިލްޕާ ރާޖްއަށް: ގިނަ ޕްރޮޖެކްޓްތަކެއް ގެއްލި, އާއިލާގެ ނަން ވެސް ހުތުުރުވެއްޖެ – Dhen.mv\nޝިލްޕާ ރާޖްއަށް: ގިނަ ޕްރޮޖެކްޓްތަކެއް ގެއްލި, އާއިލާގެ ނަން ވެސް ހުތުުރުވެއްޖެ\nއާމިނަތު ސަަޒްރާ July 28, 2021 - 10:06 am\nބަރަހަނާ ފިލްމު އުފެއްދިކަމުގެ ތުހުމަތުގައި ހައްޔަރުކޮށްފައިވާ އިންޑިޔާގެ ވިޔަފާރިވެރިޔާ އަދި ޝިިލްޕާ ޝެޓީގެ ފިރިމީހާ ރާޖް ކުންދުރާގެ މައްސަލައިގައި އެމީހުން ދިރިއުޅޭ ގެ ބަލާ ފާސް ކުރުމަށް ފުލުހުން ދިޔަ ވަގުތު ރާޖްއަށް ޝިލްޕާ ބަހުގެ ހަމަލާތަކެއް ދީ ޒުވާބު ކުރިކަމަށް މީޑިޔާގައި ބުނެފިއެވެ.\nރިޕޯޓްތައް ބުނާ ގޮތުގައި ޝިލްޕާ ވަނީ ހިތްހަމަނުޖެހިގެން ރާޖް އަށް ހަޅޭއްލަވައި އަޑުގަދަކޮށްފައެވެ. އާއިލާގެ ގަދަރު ގެއްލިފައިވާކަމަށް ވެސް ޝިލްޕާ ވަނީ ރާޖްއާ ދިމާލަށް ބުނެފައެވެ،\n"މުޅި އާއިލާގެ ނަން ހުތުރުވެއްޖެ. މަސައްކަތް ކުރަން ލިބުނު ޕްރޮޖެކްޓްތައް ގެއްލިއްޖެ. ބައިވަރު ޕްރޮޖެކްޓްތައް ކެންސަލް ކޮށްލަން ޖެހިއްޖެ" ޝިލްޕާ ބުނެފައިވެއެވެ.\nއެހެން ނަމަވެސް މިހާތަނަށް ފުލުހުން ބެލި ބެލުމުން ބަރަހަނާ ފިިލްމު އުފެއްދި މައްސަލައިގައި ޝިލްޕާގެ އަތެއްވާކަމުގެ އެއްވެސް ހެއްކެއް ލިބިފައެއް ނުވެއެވެ.\nރާޖް ކުންދްރާ އުފެއްދި ވީޑިއޯތަކުގެ އެއްވެސް މައުލޫމާތެއް އަދި ފިރިމީހާގެ އެ އަމަލުގެ އެއްވެސް މައުލޫމާތެއް ޝިލްޕާގެ ކިބައިން ލިބިފައި ނުވާ ކަމަށް ވެސް މުމްބާއީ ފުލުހުންނާ ހަވާލާދީ މީޑިއާތަކުން ބުނެފައިވެއެވެ. ފުލުހުން ބުނެފައިވާ ގޮތުގައި މިހާތަނަށް އޭނާގެ އަތުން 48 ޓީބީ ފުރެންދެން ހުރި ބަރަހަނާ ފޮޓޯއާއި ވީޑިއޯ އަތުލައިގަނެވިފައިވެއެވެ.\nމީގެ އިތުރުން އޮންލައިންކޮށް ބެޓް ކޮށްގެން ވެސް އެފަދަ ވީޑިއޯތަކުގެ ވިޔަފާރި ކޮށްފައި ހުރި ކަމަށާއި އެގޮތުން 7.5 ކްރޯޑް ރުޕީސް ރާޖް ކުންދްރާގެ އެކައުންޓުގައި ހުރިކަން ވެސް ތަހުގީގަށް ހޯދިފައިވާކަމަށް ފުލުހުން ވަނީ ބުނެފައެވެ.\nޝެހްނާޒްގެ ހާލު އަންނަނީ ރަނގަޅުވަމުން، އެންމެ ބޮޑު ހިތްވަރަކަށްވީ ސިދާތުގެ މަންމަ\nޕްރިޔަންކާގެ ފިލްމްތަކުގެ ތެރެއިންް ނިކްގެ "ފެވަރިޓް"\nއުދޭއާ އެކީ ލޯބީގެ ގޮތުން ގުޅިގެން އުޅުނު ވާހަކަ ކުރިން ހާމަ ނުކުރެވުނީތީ ދެރަވޭ: ނަރްގިސް\nމޫސުމާ ނުގުޅޭ ހެދުމެއްލުމުން ދީޕިކާއަށް ވެސް ފާޑުކިޔުން އަމާޒުވެއްޖެ


Yaameen Ekani Jalah Leema Insaafuge Niyaiy Neikan Yageenvey: Dhiyana - Vaguthu\nއެމްއެމްޕީއާރުސީ ޚިޔާނާތުގެ މައްސަލައިގައި އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އެކަނި ޖަލަށް ލާން ހުކުމް ކުރުމުން އެ ކަމުގައި ސަރުކާރުގެ ނިޔަތަކީ އިންސާފަށް ވުރެ ސިޔާސީ ކޮންޓްރޯލް އޮތުން ކަން ޔަގީން ވެގެންދާ ކަމަށް ކުރީގެ ބަންޑާރަ ނައިބު ދިޔާނާ ސައީދު ވިދާޅުވެއްޖެއެވެ.\nވެރިކަން ކުރާ މައި ޕާޓީ އެމްޑީޕީގެ މެންބަރެއްގެ ގޮތުގައި ހުންނެވި ދިޔާނާ މި ގޮތަށް ވިދާޅުވެ ޓްވީޓެއް ކުރެއްވީ ސުޕްރީމް ކޯޓުގައި މިއަދު ކުރިއަށް ދިޔަ ޔާމީންގެ ހުކުމުގެ އިސްތިއުނާފް ޝަރީއަތުގެ އަޑުއެހުމުގައި އެސްއޯއެފްއަށް ދައުވާ ނުކުރަން ނިންމެވި ކަން ދައުލަތުން ހާމަކުރެއްވުމާ ގުޅިގެނެވެ.\nއެސްއޯއެފްއަކީ އެމްއެމްޕީއާރުސީގެ ޚިޔާނަތުގެ ފައިސާ ޖަމާކުރި ކުންފުންޏެވެ. އެމްއެމްޕީއާރުސީއަށް ލިބެން ޖެހޭ ބިލިއަނަށް ވުރެ ގިނަ ރުފިޔާ ޖަމާވެގެން ދިޔައީ މި ކުންފުންޏަށެވެ. އެސްއޯއެފްއަށް ދައުވާ ނުކުރާނެ ކަން ދައުލަތުން ވިދާޅުވީ ފަނޑިޔާރުން އެ ކަމާ ގުޅޭ ގޮތުން ސުވާލު ކުރެއްވުމުންނެވެ.\nދިޔާނާ ކުރެއްވި ޓްވީޓްގައި ވިދާޅުވީ މި ވެރިކަމަށް ފަހު ވެސް އެއްވެސް ކަމެއް ބަދަލު ނުވާ ކަމަށާއި، ހަަމައެކަނި ބަދަލުވި ކަމަކީ "ވަގުންގެ ކްލާސް" އާ ފަންތިއެއްގައި ފެނުން ކަމަށެވެ.\nރާއްޖޭގެ ތާރީޚުގައި ވެސް ހިނގި އެންމެ ބޮޑު ޚިޔާނާތުގެ މައްސަލައަށްވީއިރު މިހާތަނަށް ޖަލަށް ލާން ހުކުމްކޮށް ޖަލަށް ގެންދެވުނީ ޔާމީން އެކަނި ކަމަށް ދިޔާނާ ވިދާޅުވިއެވެ. އެއިން ވެސް ހެކިދޭ ކަމަކީ އިންސާފުގެ ނިޔަތަށް ވުރެ ސަރުކާރުގައި އޮތީ ސިޔާސީ ކޮންޓްރޯލް ހޯދުމުގެ ނިޔަތް ކަމަށް ވިދާޅުވިއެވެ.\nމި ޚިޔާނާތުގެ އެންމެ އިސް ދެ ބައިވެރިން ގޮތުގައި ތިއްބެވި ކުރީގެ ނައިބު ރައީސް އަހްމަދު އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އިއްވި ޖަލު ހުކުމްތައް ފެށުނީއްސުރެން ތަންފީޒު ކުރައްވަމުން ގެންދަވަނީ ގޭބަންދުގައި ތިއްބަވައިގެން ކަން ދިޔާނާ ފާހަގަ ކުރެއްވިއެވެ.\nޔާމީން ވެސް މި ވަގުތު ހުންނެވީ ގޭބަންދުގައެވެ. އެއީ މާފުށީ ޖަލުގައި ކޮވިޑް-19 ގެ ބަލިމަޑުކަން ފެތުރެން ފެށުމުން ހިރާސް ބޮޑު މީހުންނަށް ދިން ލުއީގެ ތެރެއިން ޔާމީންއަށް ވެސް އެ ލުއި ދެއްވީއެވެ.\nރައީސް ޔާމީންގެ އިނާޔަތް ބަޖެޓްގައި ހިމަނާފައެއް ނެތް!\nޔާމީން މިނިވަންވީ ޝަރުއީ ދާއިރާ މިނިވަން ވުމުން: ނަޝީދު\nއަނގަ ގަދަ މިތުރު\nސެޕްޓެމްބަރު 27, 2021 16:45\nދެން ފާޑުފާޑުގެ ތާކުން ތާކު ނުޖެހޭ ދޯހަޅި ސިޔާސީ ވާހަކަތައްދައްކަނީ މާ މޮޅު ސިޔާސީ ލީޑަރެއްކަމަށް ދެއްކުމަށް ތިޔަ ހޮޅިވާހަކަދައްކައިގެން ނޫސްތަކުގެ ހެޑުލައިނަށް އެރުމުގެ ބަދަލުގައި ޖާބެ ހަމަ މަގަށް އެޅުވުން މާ މުހިންމުވާނެ\nސެޕްޓެމްބަރު 27, 2021 17:00\nކަމަނާއެވެ. ތިކަންދާގޮތް އަހަރުމެންނަށް މާރަނގަޅަށްވެސް އިނގޭ.\nމީގައި އޮތީ ދެގޮތެއް.\nފުރަތަމަގޮތަކީ އިބޫ ދެވަނަދައުރަށް ހޮވުމާއި އެކު ޔާމީންވެސް މިނިވަންކުރާނެ. ދެވަނަގޮތަކީ ދެން އޮންނަ އިނތިހާބެއްގައި އަލަށް ވެރިކަމަށް ކުރިމަތިލާ ފަރާތެއް ހޮވިއްޖެއްޔާ އައްނި، އިބޫ ޔާމީން އަދީބު އަދި ބޮޑުލިސްޓްގައި ތިބި ގިނަބަޔަކު ޖަލަށްލައި އިންސާފް ގާއިމްކުރާނެ.\nސެޕްޓެމްބަރު 27, 2021 17:24\nޖާބިރާއި ދެމީހުން ނުލަިގެން އެއުޅެނީ\nސެޕްޓެމްބަރު 27, 2021 17:50\nބޮޑު ބޭ އިންޞާފެއް ކަމުގައި ނޫނީ ނުވެއެވެ.\nސެޕްޓެމްބަރު 27, 2021 17:53\nމީގެ އެންމެ ނުރަށްކާތެރި ކުއްވެރިޔަކީ ސޯލިހު 35 މިލިޔަނޯ ކަޅުދަބަހުގަ އުފުލީ ދެން ޖަލަށް ނުލާންވީ ސަބަބެއްނެތް ނޫންތޯ.\nސެޕްޓެމްބަރު 27, 2021 19:43\n3 ގަޑިއިރު ކުރިން ( ސެޕްޓެމްބަރު 27, 2021 )\nހާދަހީވެޔޭ ހިހޫތަނުން ކާން އުޅޭހެން. މީއިޚްލާސްތެރިއެއް ނޫން . މިހާރު މީނާގެ އިޚްލާސް\nކަމުގެ ޒައްރެއްގެ ނުންވަރު ހުރިކަމަށް ވަންޏާ ދަރިންގެ ބަފާ އެހާލުން ސަލާމަތް ކުރަން\nސެޕްޓެމްބަރު 27, 2021 21:16\nސޯލިހުގެ ކަޅުދަބަސް މި ވާހަކަފޮތް ބުކްސޮޕްތަކުން މިހާރު ލިބެން ހުރޭތަ ސަޅިވާނެ އަލީވަހީދޫ މިޞުންޫންލާފަ ފިލްމެއްކުޅެން ވާހަކަލިޔެދީ\nސެޕްޓެމްބަރު 28, 2021 05:20\nމިއަހަރު ތެރޭގައި ދިޔާނަށް ބުނެވުނު\nޢެންމެ ހައްގު ބަސް . ޢެބުނާހެން ކަމުގައި ބައިވެރިވި އެތައް ބައެއް.\nޢަދަބު ހަމައެކަނި ޔާމީނަށް. ހިނި އަންނަނީ އެސްއޯއެފަށް ދައުވާ ވެސް ނުކުރާނަމޭ ބުނީމަ . ދުނިޔޭގެ ކޮން ތަނެއްގަ ހިންގާ ގަވައިދެއްބާ.ކުށުގެ ބައިވެތިންނަށް ދަޢުވާ ނުކުރާ އުސޫ ލަކީ. މިފެންނަމުންދާ ކަނތަކުން ޔަގީންކުރެވެނީ ޢަންބޮނޑި ނިއުޅި އަންބޮނޑި އަށްލީވަރު ބޭޒާރުވެ ދާނެތީ\nސެޕްޓެމްބަރު 28, 2021 09:38\nކޮންމެހެން އެމައްސަލައިގާ ޔާމީނު ޖަލަށްލާން ނުވެސްޖެހޭ\nޖަލަށް ލާންޖެހޭމީހުން މިނިވަންކަމާއެކު ދޫކޮށްލާފަ ބައިތިއްބާފަ ސިޔާސީ އަނިޔާ ޔާމީނަށް ދެމުންގެންދަނީ އެކަމަކު މާތްﷲ އިރާދަކުރެއްވިއްޔާ މާލަސްތަކެއްނުވެ ޔާމީނަށް ނަޞްރާއި ކާމިޔާބު މިންވަރު ކުރައްވާނެ އާމީން\nއަދި ދިޔާނާ ބުނުންވިޔަސް އެމައްސަލައިގާ ކުއްވެރިވާ ކޮންމެ މީހަކާއެކު ޔާމީނު ޖަލަށް ލާކަށްނުޖެހޭ\nސެޕްޓެމްބަރު 28, 2021 18:35\nދިޔާނާ އަގަމަޑުން ލައިގެން ހުންނެވުން އެދެން.\nއަސްލުވަގު ފިލަންފުރުސަތު ނުދޭތި ރައްޔިތުން\nސެޕްޓެމްބަރު 29, 2021 04:48\nރައީސްޔާމީން އަށް ވަގަށްގޮވާމީހުނަށް ރައީސްޔާމީން އަކީ ވަގެއްނޫންކަން ސާބިތުވެ ކަށަވަރުވާވަރުގެ ހެއްކެއް މާތްﷲ ދައްކަވާށި އާމީން ފުރަތަމަ އެމައްސަލަ ބަލަންފެށީވެސް ރައީސްޔާމީން އެކަމާބިރުން އަސްލުއެމްޑީޕީގެ ވަގު މުނާފިގުން ގައްދާރުން ގުންންޑާއި ލާދީނީ ޖާހިލުން ވެރިކަން ފޭރިގަތީ ވޯޓުކަރުދާސްތައް އޮޅުވާލައި އަދާލި މިވަރުގެބައެއް ކޮއްފަނުކުރާނެކަމެއް އޮންނާނެބާ އަސްލުއޮޅުވާލާ މީހުންނަކީ މުސްލިމުންގެ ތެރެއިން ވާބައެއްނޫން މާތްﷲ ހައްޤށްނަސްދެއްވާނެ ކެތއތެރީނާއެކުﷲވޮޑިގެންވެއްވެ.


Maamendhoo ge is magistrate vaki kuran committee in ninmaifi\nމާމެންދޫގެ އިސް މެޖިސްޓްރޭޓް ވަކިކުރަން ކޮމެޓީން ނިންމައިިފި\nގއ. މާމެންދޫ؛ އެ ރަށުގެ އިސް މެޖިސްޓްރޭޓް ވަކިކުރަން ޖުޑިޝަރީން ވަނީ ނިންމާފައި --\nގއ. މާމެންދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް އަހުމަދު ޝުކޫރު ފަނޑިޔާރު ކަމުގެ މަގާމުން ވަކި ކުރުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ރައްޔިތުންގެ މަޖިލީހަށް ހުށަހަޅާފައިވާ މައްސަލައާ ގުޅިގެން އޭނާ މަގާމުން ވަކިކުރަން ފެންނަ ކަމަށް ޖުޑިޝަރީ ކޮމެޓީން ނިންމައިފި އެވެ.\nޖޭއެސްސީން ބުނެފައިވަނީ ޝުކޫރު މެޖިސްޓްރޭޓެއް ގޮތުގައި ހުންނަވައި ހައްޔަރު ކުރެވިފައިވާ ފަރާތެއްގެ ގާނޫނީ ވަކީލާއި ވިލިނގިލީ ރެސްޓޯރެންޓެއްގައި ބައްދަލު ކުރައްވާ އޭނާާ ދިން ސިޓީ އުރައަކާއި ހަވާލު ވެފައިވާކަން ސާބިތުވެފައިވާ ކަމަށެވެ.\nއަދި 2018 ވަނަ އަހަރު ބޭއްވި ރިޔާސީ އިންތިހާބުގެ ދުވަސްވަރު، ވިލިނގިލީ ގެއެއްގައި އޮތް ބައްދަލުވުމެއްގައި ކުރީގެ ފަނޑިޔާރުންތަކަކާއެކު ޝުކޫރު ވެސް ބައިވެރިވެ ވަކި ރިޔާސީ ކެނޑިޑޭޓަކަށް ތާއީދު ކުރާކަން ހާމަކޮށް ވާހަކަދައްކައި ވޯޓް ހޯދުމަށް މަސައްކަތް ކޮށްފައިވާ ކަންވެސް ސާބިތުވެފައިވާ ކަމަށެވެ. އަދި 2018 ވަނަ އަހަރުގެ ސެޕްޓެމްބަރު މަހު ވިލިނގިލީ ކެފޭއެއްގެ ތެރޭގައި، ޝުކޫރު ސިޔާސީ ވާހަކަ ދައްކައި ރިޔާސީ ކެނޑިޑޭޓަކަށް ވޯޓު ހޯދައިދިނުމަށް އެދިފައިވާކަން ސާބިތުވެފައިވާ ކަމަށްވެސް ޖޭއެސްސީން ބުންޏެވެ.\nމީގެ އިތުރުންވެސް 2018 ވަނަ އަހަރުގެ އޮގަސްޓް މަހު ޓެރަރިޒަމްގެ ތުހުމަތުގައި ގއ. ކޮލަމާފުށިން ހައްޔަރުކުރި ބައެއްގެ ބަންދާމެދު ގޮތެއް ނިންމުމަށް، ވިލިނގިލީ މެޖިސްޓްރޭޓް ކޯޓަށް ހާޒިރުކުރުމުގެ ކުރިން، ޝަރީއަތުގެ މަޖިލީހުން ބޭރުން، އެމީހުންގެ ބަންދާމެދު ނިންމާނެ ގޮތް ފުލުހުންނާ ހިއްސާކޮށް، އަދި ބަންދާމެދު ގޮތެއް ނިންމުމަށް ބޭއްވި ޝަރީއަތުގެ މަޖިލީހުގައި ވެސް އަދުލުވެރިކަމުގެ ހަމަތަކުން ބޭރުން ޝުކޫރު އަމަލުކޮށްފައިވާކަން ސާބިތުވާކަންވެސް އެކޮމިޝަނުން ވަނީ ފާހަގަކޮށްފަ އެވެ.\nއެ މައްސަލަ ޖުޑިޝަރީ ކޮމެޓީއަށް ފޮނުވާފައިވަނީ މިއަދުއެވެ. މިއަދުގެ ބައްދަލްވުމުގައި އެ ކޮމެޓީން ވަނީ ޝުކޫރު މަގާމުން ވަކިކުރަން ފެންނަ ކަމަށް ނިންމާފައެވެ. އެ ނިންމުމާ ދެކޮޅަށް ވޯޓް ދެއްވީ އެންްމެ މެންބަރެކެވެ.\nއެ މައްސަލަ މަޖިލީހަށް ފޮނުވުމަށް ފަހު، ޖޭއެސްސީން މިހާރު ވަނީ ވަގުތީ ގޮތުން ޝުކުރޫ ފަނޑިޔާރުކަމުން ސަސްޕެންޑު ކޮށްފަ އެވެ.\nރައްޔިތުންގެ މަޖިލިސް ގއ. މާމެންދޫ ޖޭއެސްސީ + ޝަރުއީ ދާއިރާ ޝަރުއީ ދާއިރާ ރިފޯމް ކުރުން\nމާމެންދޫގެ އިސް މެޖިސްޓްރޭޓް ވަކި ކުރުން ކޮމިޓީއަށް


vnews - މެސީ އާއި ނޭމާ އެކުވުމަކީ ތައްޓެއް!\nމެސީ އާއި ނޭމާ އެކުވުމަކީ ތައްޓެއް!\nބާސެލޯނާގެ މެސީ (ކ) އާއި ނޭމާ: މިދެ ކުޅުންތެރިން ތިބުމަކީ ބާސެލޯނާ އަށް ތައްޓެއް ކަށަވަރުވުން ކަމަށް ކުރީގެ ކުޅުންތެރިން ތަބޫލުކުރޭ.\nމިރޭ ފަށާ ސްޕޭނުގެ އާ ލީގު ލީޑް ކުރާނީ ޗެމްޕިއަން ބާސެލޯނާ އާއި ރެއާލް މެޑްރިޑު ކަމަށާއި އަދި ބާސެލޯނާއި ބްރެޒިލްގެ ނޭމާ އާއި އާޖެންޓީނާގެ ލަޔޮނަލް މެސީ ތިބުމަކީ އެ ޓީމަށް ތައްޓެއް ކަށަވަރުވުން ކަމަށް ސްޕޭނުގެ ޕްލޭޔާސް އެސޯސިއޭޝަނުން ބުނެފި އެވެ.\nއެއެސޯސިއޭޝަނުގެ ރައީސް މެނުއަލް ރުބިއަލެސް ބުނީ މިދެ ޓީމާ ވާދަކުރެވޭނެ އެހެން ޓީމެއް ލީގުގައި ނެތް ކަމަށެވެ.\nދުނިޔޭގެ އެންމެ ވާދަވެރި ދެ ޓީމު ކަމަށްވާ ބާސެލޯނާ އާއި ރެއާލް މެޑްރިޑަކީ ސްޕޭނުގެ ހުރިހާ ތައްޓެއް ކާމިޔާބުކޮށްފައިވާ ދެ ޓީމެވެ.\n"ޖުމުލަކޮށް ބުނާނަމަ އަހަރުމެންނަކީ އެންމެ ރަނގަޅު ލީގެއްނޫން. އަހަރުމެންނަކީ އެންމެ ވަރުގަދަ ދެ ކުލަބު އޮތް ލީގު. އެކަމަކު އަހަރުމެންގެ ލީގުގެ ހުރިހާ ޓީމުތައް ހަމަހަމައެއްނޫން، ރުބިއަލެސް ބުންޏެވެ.\nއޭނާ ބުނީ ރެއާލް މެޑްރިޑާއި ބާސެލޯނާ އަކީ އެހެން ކުލަބުތަކާ ތަފާތުބޮޑުކޮށް އާމްދަނީ ލިބޭ ދެ ކުލަބު ކަމަށާއި ކޮންމެ އަހަރަކުވެސް މި ދެ ޓީމާއި އެހެން ޓީމުތަކުގެ އާމްދަނީ ފަރަގު ބޮޑުވަމުންދާ ކަމަށެވެ. ސަބަބަކީ އެހެން ލީގުތަކާ ހިލާފަށް ޓީވީ ރައިޓްސްއާ މެދު ކުލަބުތަކުގެ މެދުގައި އެއްބަސްވުމެއް ނެތުން ކަމަށާއި ކޮންމެ ކުލަބަކުން ވަކިވަކިން ޓިވީ ރައިޓްސް އަށް މަސައްކަތްކުރާހާ ހިނދަކު ފަރަގު ކުޑަނުކުރެވޭނެ ކަމަށްވެސް އޭނާ ބުންޏެވެ.\nސްޕޭނުގެ ލީގު މިރޭ ފަށާއިރު ބާސެލޯނާ ޗމްޕިއަންކަން ދިފާއު ކުރަން ނިކުންނަކީ މިދިޔަ ސީޒަނުގައި 100 ޕޮއިންޓް ހަމަކޮށްގެން ލީގު ހޯދުމަށްފަހު އެވެ. އާ ސީޒަން ފަށާއިރު ބާސެލޯނާއި މެސީ އާއި ނޭމާތިބިއިރު ދުނިޔޭގެ ރެކޯޑް ފީއަކަށް ރެއާލް އަށް ގެނައުމަށް މަސައްކަތްކުރަނީ ޓޮޓެންހަމުގެ ވޭލްސް މިޑްފީލްޑަރު ގެރެތް ބޭލް އެވެ. ރެއާލްގެ މިވަގުތު ސުޕަ ސްޓާރަކީ ކްރިސްޓިއާނޯ ރޮނާލްޑޯ އެވެ.\nޗިލީ ކީޕަރު ބާސެލޯނާ އަށް


Kaadu ge agu heyomivee kihaa varakah?\nކާޑުގެ އަގު ހެޔޮ މިވީ ކިހާވަރަކަށް؟\nހަނޑޫ، ހަކުރު ބަސްތާއަކުން 60ރ. ހެޔޮވި\nފުށް ބަސްތާއަކުން 35ރ. ހެޔޮކޮށްފައިވޭ\nޒޯންތަކަށް އަގު ކަނޑައެޅުމުގައި ނާލު ހިމެނޭ\nއެސްޓީއޯ ގުދަނަކަށް ފުއް ބަސްތާތަކެއް ވައްދަނީ- ފޮޓޯ:ވީ\nކާޑަށް ކުރިން ދެމުން ދިޔަ ސަބްސިޓީ ކަނޑާލާފައި ވަނީ މިދިޔަ އަހަރު ނިމެން އުޅެނިކޮށެވެ. މި ބަދަލުގެ، ބޭނުމެއް ކަމަށް ސަރުކާރުން ބުނީ، ސަބްސިޑީ އަށް އެންމެ ބޭނުންވާ މީހުންނަށް އެ ދިނުމެވެ. މި ބަދަލާއެކު ކާޑުގެ އަގުތަކަށް ބަދަލު އައިތަން ފެނުމެވެ. ނަމަވެސް މި ބަދަލާއެކު، ރާއްޖެއަށް ކާޑު އެތެރެކުރާ ސަރުކާރު ކުންފުނިން ވައުދެއްވި އެވެ. އެ ވައުދަކީ ކާޑުގެ އަގު ހެޔޮކުރުމުގެ ވައުދެވެ. އެގޮތުން، އެ ކުންފުނިން ވަނީ މިދިޔަ މަހުގެ 20 ވަނަ ދުވަހުން ފެށިގެން ކާޑު ވިއްކާ އަގަށް ބަދަލު ގެނެސްފަ އެވެ. ސުވާލަކީ މި ބަދަލާއެކު ހެޔޮވެގެން ދިޔައީ ކިތަށް ރުފިޔާ ހެއްޔެވެ؟\nއެސްޓީއޯ އިން އިއުލާނުކޮށްފައިވާ ގޮތުގައި، ކާޑުގެ ބާވަތްތަކުގެ އަގު ވަނީ 15 ޕަސެންޓް ހެޔޮފަ އެވެ. މި ބަދަލު ގެނެސްފައިވަނީ ބައެއް ހަރަދުތައް ކުޑަކޮށް ސަރުކާރުން ދޭ ޕޭމަންޓު ތަކަށް ބަދަލު ގެނެސްގެން ކަމަށް އެ ކުންފުނިން ބުނެފައިވެ އެވެ.\n"ކާޑުގެ އަގުތައް ކުޑަ ކުރުމަށް ލޮޖިސްޓިކްސް އާއި ޕޭމަންޓް ޓާމްސް އަދި ސޯސް ކުރުމަށް ބަދަލުތަކެއް ގެނެސް ކާޑުގެ އަގުތައް ކުޑަ ކުރުމަށް ބަލަމުން ދިޔައިން. މިގޮތުން މިހާރަށް ވުރެ ރަނގަޅަށް ސޯސް ކުރުމާއި ލޮޖިސްޓިކް ހަރަދުތައް ކުޑަކުރުމާއި މިހާރު އެއްބަސްވެފައިވާ ޕޭމަންޓް ޓާމްސްތައް އަވަސް ކުރުން،" އެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވެފައިވެ އެވެ.\nކާޑު މިހާރު ވިއްކާ އަގު\nހަނޑޫ ބަސްތާއެއް 338ރ. އަށް، ކިލޯއެއް 6.7ރ. އަށް\nހަކުރު ބަސްތާއެއް 340ރ.އަށް، ކިލޯއެއް 6.8ރ. އަށް\nފުއް ބަސްތާއެއް 298ރ. އަށް، ވަކިން ކިލޯއެއް 5.26ރ. އަށް\nނަމަވެސް، ކާޑުގެ އަގު އެސްޓީއޯ އިން ހެޔޮ ކުރުމުން، ހަނޑުލާއި ހަކުރު ބަސްތާއަކުން 15 ޕަސެންޓް ވަނީ ދަށްވެފަ އެވެ. މި ބަދަލާއެކު ހަނޑުލާއި ހަކުރު ބަސްތާއަކުން 60ރ. ހެޔޮވެފައިވެ އެވެ. އަދި ފުއް ބަސްތާއަކުން 12 ޕަސެންޓް ހެޔޮކޮށްފައިވެ އެވެ. މި ބަދަލުގެ ސަބަބުން ފުއް ބަސްތާ އަކުން 35ރ. ހެޔޮވި އެވެ.\nއަގަށް އެސްޓީއޯއިން ގެންނައި ބަދަލާއެކު ކުރިން 398ރ. އަށް ވިއްކި ހަނޑޫ ބަސްތާއެއް މިހާރު ވިއްކަނީ 338ރ. އަށެވެ. އަދި ކުރިން 400ރ. އަށް ވިއްކި ހަކުރު ބަސްތާއެއްގެ މިހާރުގެ އަގަކީ 340ރ. އެވެ. އަދި ކުރިން 298ރ. އަށް ވިއްކި ފުއް ބަސްތާއެއްގެ އަގު ވަނީ 263ރ. އަށް ވެއްޓިފަ އެވެ.\nއެސްޓީއޯގެ މި ބަދަލާއެކު، ކުރިން ކާޑު ވިއްކި އަގުތައް ވަނީ ބަދަލުވެފަ އެވެ. މި ބަދަލާއެކު، ކާޑުގެ ބާވަތްތައް ރަށްރަށުގައި ވެސް ވިއްކޭނެ އެންމެ މަތީއަގު ވަނީ އިކޮނޮމިކް މިނިސްޓްރީން ކަނޑައަޅާފަ އެވެ.\nޒޯން އެކެއް (ހއ، ހދ، ށ)\nހަނޑޫ ކިލޯއެއް: 7.78 ރުފިޔާ\nހަކުރު ކިލޯއެއް: 7.82 ރުފިޔާ\nފުށް ކިލޯއެއް: 6.28 ރުފިޔާ\nޒޯން ދެއެއް (ނ، ރ، ބ، ޅ، ކ، އއ، އދ، ވ، މ، ފ ދ، ތ)\nހަނޑޫ ކިލޯއެއް: 7.58 ރުފިޔާ\nހަކުރު ކިލޯއެއް: 7.62 ރުފިޔާ\nފުށް ކިލޯއެއް: 6.08 ރުފިޔާ\nޒޯން ތިނެއް (ލ، ގއ، ގދ، ޏ، ސ\nހަނޑޫ ކިލޯއެއް: 7.97 ރުފިޔާ\nހަކުރު ކިލޯއެއް: 8.01 ރުފިޔާ\nފުށް ކިލޯއެއް:6.47 ރުފިޔާ\nމި ބަދަލު ގެނައުމުގައި ރާއްޖެ ތިން ޒޯންއަށް ވަނީ ބަހާލާފަ އެވެ. އަގުތައް ހިމެނުމުގައި މަޖޫރީންގެ އަގާއި ކާޑު އުފުލާ ބޯޓު ފަހަރަށް ނަގާ ނާލު އަދި އެހެނިހެން ހަރަދުތައް ވެސް ހިމަނާފައިވެ އެވެ.\nއެސްޓީއޯ މިނިސްޓްރީ އޮފް އިކޮނޮމިކް ޑިވެލޮޕްެމަންޓް


Imaaraai kurumuge dhaairaain finance minister aa bahdalhu kohfi\nއެމްއެންއޭސީއައި އިން ފިނޭންސް މިނިސްޓަރު އަމީރުއާ ބައްދަލުކޮށްފި\nއިމާރާތް ކުރުމުގެ ޖަމިއްޔާއިން ފިނޭންސް މިނިސްޓަރާ ބައްދަލު ކުރަނީ -- ފޮޓޯ: އެމްއެންއޭސީއައި\nމޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) އިން ފިނޭންސް މިނިސްޓަރު އިބްރާހިމް އަމީރުއާ ބައްދަލުކޮށްފި އެވެ.\nރާއްޖޭގެ އިމާރާތް ކުރާ ދާއިރާގެ ގިނަ ޖަމިއްޔާތަކެއް ހިމެނޭ، ކުރީގެ މޯލްޑިވްސް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ) މިހާރުގެ އެމްއެންއޭސީއައި އިން ފިނޭންސް މިނިސްޓަރު އަމީރުއާ ބައްދަލުކޮށް މިއަދު މަޝްވަރާކޮށްފައިވަނީ މި ސިނާއަތަށް ދިމާވެފައިވާ ގޮންޖެހުންތަކާއި އެ ގޮންޖެހުންތަކުން އަރައި ގަންނަން ކުރެވިދާނެ ކަންކަމާ ބެހޭ ގޮތުންނެވެ.\nމި މަޝްވަރާތަކުގައި މައިގަނޑު 17 ކަމެއްގެ މައްޗަށް ވާހަކަ ދެކެވުނު ކަމަށް އެ ޖަމިއްޔާއިން ބުނެފައިވެ އެވެ. އެމްއެންއޭސީއައި އިން ބުނި ގޮތުގައި މަޝްވަރާތަކުގައި މިނިސްޓަރު އަމީރު ހުންނެވީ ވަރަށް ޕޮޒިޓިވްކޮށް ކަމަށެވެ. ކުންފުނި ތަކަށް ފައިސާ ދިނުން އަވަސް ކުރުމަށް ވެސް މަސައްކަތް ކުރައްވާނެ ކަމަށް ވަނީ ވިދާޅުވެފަ އެވެ. އަދި ސަރުކާރު ކުންފުނިތަކަށް މަޝްރޫއުތައް ދޭ ގޮތަށް ފަހުން ފައިސާ ދައްކާ މޮޑެލް އާއި ކޮންޓްރެކްޓާ ފައިނޭންސިން އުސޫލުން އަމިއްލަ ކުންފުނި ތަކަށް މަޝްރޫއުތަކެއް ހުޅުވާލަން މަސައްކަތް ކުރައްވާ ކަމަށް ވިދާޅުވި އެވެ.\nމި ބައްދަލުވުމުގައި ޕީއެސްއައިޕީ މަޝްރޫއުތައް ކުރިއަށް ގެންދިއުމާ ބެހޭ ގޮތުން ވެސް މިނިސްޓަރު އަމީރު ވާހަކަ ދެއްކި އެވެ. އަދި ފަންޑިން އެޖެންސީ ތަކުން ލިބޭ ފަންޑާއި އިންޑިއާގެ ލައިން އޮފް ކްރެޑިޓް ފެސިލިޓީގެ ދަށުން ޕީއެސްއައިޕީ މަޝްރޫއުތައް ކުރިއަށް ގެންދާކަމަށް ވިދާޅުވި އެވެ.\nއަވަސް އަށް ވާހަކަ ދެއްކެވި، އެމްއެންއޭސީއައިގެ އިސް އޮފިޝަލަކު ވިދާޅުވި ގޮތުގައި އިމާރާތް ކުރުމުގެ ސިނާއަތަށް ހާއްސަކޮށް "ރިލީފް ޕެކޭޖެއް" މިމަހުގެ ތެރޭގައި ނެރުއްވަން މަސައްކަތް ކުރައްވާ ކަމަށް މިނިސްޓަރު ވިދާޅުވި އެވެ.\n"މީގެ އިތުރުން މުދަލުގެ އަގަށް އަންނަ ބަދަލުގެ މައްސަލަ ހައްލު ކުރާނެ ފޯމިއުލާއެއް ހޯއްދަވަން މަސައްކަތް ކުރައްވާ ކަމަށް ވެސް ވިދާޅުވި،" އެ ޖަމިއްޔާގެ އޮފިޝަލް ވިދާޅުވި އެވެ.\nއިމާރާތް ކުރުމުގެ ސިނާއަތް ތަމްސީލް ކުރާ ޖަމިއްޔާ ކަމަށްވާ އެމްއޭއެންއޭސީއައިން ބުނެފައިވާ ގޮތުގައި އިމާރާތް ކުރުމުގެ ދާއިރާގައި 5،000 އާއި 7،000 ދިވެހިން މަސައްކަތް ކުރާއިރު، މި ދާއިރާގައި 40،000 އާއި 50،000 ދެމެދުގެ އަދަދަކަށް ބިދޭސީ މަސައްކަތްތެރިން މަސައްކަތް ކުރެ އެވެ. މި ހާލަތުގެ ތެރެއިން ތިން މަސް ތެރޭ މި ދާއިރާއަށް ލިބުނު ގެއްލުން 617 މިލިއަން ރުފިޔާއަށް އަރާ ކަމަށް އެ ޖަމިއްޔާއިން ބުނެފައިވެ އެވެ.


Covid19 Ah Test Kurumah 5,000 Test Kit Raajje Genesfi | Hathaavees\nކޮވިޑް19 އަށް ޓެސްޓު ކުރުމަށް 5،000 ޓެސްޓު ކިޓު ގެނެސްފި\nދުނިޔޭގެ އެކި ގައުމުތަކުގައި މިހާރު ފެތުރިފައިވާ ކޮވިޑް19 ރާއްޖެއިން ފެނި ރާއްޖޭގައިވެސް މި ބަލި ހަލުވިކަމާއި އެކުގައި ފެތުރެމުން އަންނާތީ މި ބައްޔަށް ޝައްކުވާ މީހުން ޓެސްޓު ކުރުމަށް އިތުރު 5،000 ޓެސްޓު ކިޓު ރާއްޖެ ގެނެސްފައިވާ ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރުން ބުނެފިއެވެ.\nމިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ 5000 ޓެސްޓު ކިޓު މިހާރު ލިބިފައިވާ ކަމަށާއި އަދި ފުލުހުންގެ އިންޓެލިޖެންސްގައި ބޭނުންކުރަމުން އައި މެޝިނެއް ކޯވިޑް-19އަށް ޕީސީއާރު ޓެސްޓް ހެދުމަށް މިރޭ ބޭނުންކުރަން ފަށާނެ ކަމަށެވެ.\nމި މެޝިން ބޭނުންކުރަން ފެށުމުން ފުރަތަމަ ކޮޅު ދުވާލަކު 50 ޓެސްޓު ހެދޭނެ ކަމަށާއި އަދި ރަނގަޅަށް ހިނގަން ފެށުމުން ޓެސްޓު ކުރެވޭ ނިސްބަތް އިތުރު ކުރެވޭނެ ކަމަށްވެސް މަބްރޫކް ވިދާޅުވިއެވެ. މިހާތަނަށް ކޮވިޑް ޓެސްޓު ކުރަމުން އައީ އައިޖީއެމްއެޗްގައި ހުރި މެޝިނަކުންނެވެ.\nމީގެއިތުރުން ސަރުކާރުން އަންނަނީ ރާއްޖޭގެ ފަސް ސަރަހައްދެއްގައި ވެސް މި ބައްޔަށް ޓެސްޓު ކުރެވޭނެ ގޮތް ހެދުމަށް ތައްޔާރުވަމުންނެވެ.\nމި ހޮސްޕިޓަލުތަކުގައި ޓީބީ އަށް ޓެސްޓު ކުރުމަށް ޖީން އެކްސްޕާޓް މެޝިންތަކެއް މިހާރުވެސް ހުރެއެވެ. އެގޮތުން އެ މެޝިންތަކަށް ލައްވާ ވަކި ވައްތަރެއްގެ ކާޓްރިޖެއް ކޮވިޑް-19 އަށް ޓެސްޓް ކުރެވޭގޮތަށް އީޖާދު މިހާރުކޮށްފައިވާއިރު އެ ތަކެތި މިހާރު ރާއްޖެ ގެނައުމުގެ މަސައްކަތް ސަރުކާރުން އަންނަނީ ކުރަމުންނެވެ.\nPrevious ކޮވިޑް19 އަށް އިތުރު 14 މީހަކު ޕޮޒިޓިވް ވެއްޖެ\nNext ކަރަންޓީން އިން ދޫކޮށްލި މީހަކު ޕޮޒިޓިވްވި މީހަކާއި ޑައިރެކްޓު ކޮންޓެކްޓު ވެގެން ޕޮޒިޓިވްވެއްޖެ


Mohamed Rasheed Hussain - Majlis Election 2019 Coverage\nAlifushi Dhaairaa Raa Atoll\nމުހައްމަދު ރަޝީދު ހުސެއިން ނުވަތަ އެކުވެރިންގެ ނަމުން ނަމަ ބިގޭ އަކީ ޒަމާނީ މަލްޓި ޕާޓީ ޑިމޮކްރަސީ ރާއްޖެ އަށް ތައާރަފްކުރުމުގަޔާއި އިސްލާހީ މަސައްކަތުގައި ކުރީގެ ރައީސް މުހައްމަދު ނަޝީދުގެ ފަހަތްޕުޅުގައި ދެގޮތެއް ނުވެ ހުންނެވި ބޭފުޅެކެވެ. ބިގޭ ފާހަގެވެގެން ދަނީ ރައްޔިތުންނަށް ދިމާވާ ބޮޑެތި ކަންތައްތަކުގައި ރައްޔިތުންނާ އެކު މަސައްކަތްކުރައްވާ ރައްޔިތުންގެ ލޯތްބާއި އިތުބާރު ލިބިފައިވާ މެމްބަރެއްގެ ގޮތުގަ އެވެ. ވޭތުވެދިޔަ ފަސް އަހަރު ހިންގި އިސްލާހީ މަސައްކަތުގައި ހިތްވަރާއި އަޒުމާއި ކެރުމާ އެކު ބިގޭ އުޅުއްވި އެވެ. ކޮރަޕްޝަނާއި ފަސާދައާ ދެކޮޅަށް ފުރަތަމަ ވެސް ތެދުވާ އެއް ބޭފުޅަކީ ބިގޭ އެވެ.\nބިގޭއަކީ އިސްލާހީ މަސައްކަތްތަކާއި ޒަމާނީ ޑިމޮރޮސީ ރާއްޖެ އަށް ގެންނަން 1985 އިން ފެށިގެން މަސައްކަތް ކުރައްވަމުން ގެންދަވާ ބޭފުޅެކެވެ. ބިގޭ ވަނީ ޕާޓީގެ އިސް މަގާމުތަކުގެ އިތުރުން ސަރުކާރުގެ ވެސް އިސް މަގާމުތައް ފުރުއްވައިފަ އެވެ. އޭގެ ތެރޭގައި އެމްޑީޕީގެ ރ. އަތޮޅު ދާއިރާގެ ރައީސްކަމާއި އަލިފުށީ ދާއިރާގެ އެމްޑީޕީގެ ރައީސްކަން ހިމެނެ އެވެ. އެމްޑީޕީގެ ޝެޑޯ ކެބިނެޓުގެ ވަޒީރުކަން ވަނީ ކުރައްވައިފަ އެވެ. އެމްޑީޕީން 2008 ގައި ކާމިޔާބުކުރި ރިޔާސީ އިންތިޚާބުގެ އިލެކްޝަން އިންޗާޖަކީ ބިގޭ އެވެ. އޭނާ ވަނީ ރައްޔިތުންގެ މަޖިލީހުގެ ރައީސްގެ މެންބަރުކަން 2008 ގައި ކުރައްވައިފަ އެވެ. އެމްޑީޕީގެ ސަރުކާރުގައި ޔޫތު މިނިސްޓްރީގެ ސްޓޭޓް މިނިސްޓަރުކަން ވެސް ކުރެއްވި އެވެ. އަދި 2014ގެ އިންތިޚާބުގައި އަލިފުށީ ދާއިރާގެ ރައްޔިތުންގެ މަޖިލީހުގެ ގޮނޑި ކާމިޔާބުކުރެއްވި އެވެ.\nބިގޭ އަކީ އިޖުތިމާއީ ގޮތުން ގިނަ ޚިދުމަތްތަކެއް ދާއިރާ އަށް ކޮށްދެއްވަމުން ގެންދަވާ ބޭފުޅެކެވެ. ދާއިރާ އަށް ނިސްބަތްވާ ކުލަބް ޖަމާއަތްތަކުންނާއި ޒުވާނުން ބާއްވާ ކުޅިވަރު މުބާރާތްތަކާއި ގުރުއާން މުބާރާތްތަކަށް އަބަދުވެސް އެހީތެރިކަން ދެއްވަ އެވެ. އަދި އަމަލީ ގޮތުން ވެސް އެކަން ކަމުގައި އުޅުއްވަ އެވެ. މީގެ އިތުރުން ކައުންސިލްތަކާއި ކްލަބް ޖަމާއަތްތަކުން ހިންގާ ދީނީ ނަސޭހަތް ދިނުމުގެ ޕްރޮގްރާމްތަކަށް އެހީތެރިކަން ފޯރުކޮށްދެއްވަ އެވެ.\n"އަޅުގަނޑަކީ ސާރުކާރުގެ ކެނޑިޑޭޓަށް ވުމުން އަލިފުށި ދާއިރާގައި ހިމެނޭ އަލިފުށްޓާއި، ވާދު އާއި، ރަސްގެތީމާއި އަދި އަނގޮޅިތީމު ތަރައްގީ ކުރުމަށް ސަރުކާރާ ގުޅިގެން ޝައްކެއް ނެތް މިންވަރަށް މަސައްކަތް ކުރާނަން،" ބިގޭ ވިދާޅުވި އެވެ.\nއޭނާ ކުރައްވަން ރާވާފައިވާ ކަންކަމުގެ ތެރޭގައި އަލިފުށީ ދާއިރާގެ ރަށްތަކަށް ލޯކަލް ޓޫރިޒަމް ތައާރަފް ކުރަން ސަރުކާރުގެ ކަމާ ބެހޭ އިދާރާތަކުގެ އެހީތެރިކަމާ އެކު މަސައްކަތްކުރެއްވުން ހިމެނެ އެވެ.\nJP Gamu Dhaairaa View Profile


މިވާހަކަތައް ދައްކަންޖެހެއެވެ. - Voice of Meedhoo Voice of Meedhoo\nފޮޓޯއިން ޚަބަރު : ބީއެމްއެލްގެ އެހީގައި ...\nby މުއިއްޒު އިބްރާހިމް June 9, 2021\nރައްޔިތުންގެ މަޖިލީހުގެ އިންތިޚާބުގެ ކެންޕޭނުގައި ރައީސް ނަޝީދު ވިދާޅުވީ، ރައްޔިތުންގެ މަޖިލީހުގެ އައްޑޫ7ގޮނޑި ބޭނުންވަނީ ރައީސް އިބްރާހިމް މުހައްމަދު ސޯލިހްގެ ވެރިކަމުގެ5އަހަރުތެރޭ އައްޑޫގެ އާބާދީ 60 ހާހަށް ބަދަލުކުރުމަށެވެ.\nރައީސް ސޯލިހް ވިދާޅުވީ ރައްޔިތުންގެ މަޖިލިސް ގޮނޑިތައް ދިނީމަ އައްޑޫ ރައްޔިތުން ބޭނުންކަމެއް ކޮށްދެއްވާނެ ކަމަށެވެ. ރައީސެވެ. ވެރިކަން ދެވިއްޖެއެވެ.7ގޮނޑިވެސް ވަނީ ދީފައެވެ. ވެރިކަމަށް2އަހަރު ފުރި3ވަނަ އަހަރު ގުނަމުންދާއިރު ރައްޔިތުން މިއަދު ކުރާ ސުވާލަކީ ވީކޮންކަމެއް ހެއްޔެވެ؟\nމާބޮޑު ހިސާބުތަކެއް ނުޖެހިޔަސް ވީކަންކަން ރައްޔިތުންނަށް މިދަނީ ފެންނަމުންނެވެ. ވީކަމަކީ އައްޑޫއިން ހިޖުރަކުރާ މީހުން އިތުރުވުމެވެ. ވީކަމަކީ ވަޒީފާތައް މަދުވުމެވެ. އަތްމަތި ދަތިވުމެވެ.\nމަޖިލިސް އިންތިޚާބުގެ ކެންޕޭނުގައި ބުނީ މި5އަހަރުތެރޭ އައްޑޫގެ އާބާދީ 60k އަށް ބަދަލު ކުރަން އައްޑޫގެ7ގޮނޑި އެމްޑީޕީއަށް ދޭށޭ. ކައުންސިލް އިންތިޚާބުގެ "މެނިފެސްޓޯ" އެކުލަވާލަން ބޭއްވި ބައްދަލުވުމެއްގައި ބުނީ އަމާޒަކީ 50K އޭ.5އަހަރު ވަންދެން ނިދާލަންވީ!\n— Hassan Shahid (@AdduUnited) December 18, 2020\nޝާހިދުގެ ބްލޮގްގައި މިލިއުމާއެކު އެޓޭޗްކޮށްފައިވާ ޓުވިޓާއެއް\nމިވާހަކަތައް ރައްދުދޭ ބަޔަކު ބުނެފާނެއެވެ. ބަނދަރުތަކާއި މަގުތަކުގެ މަސައްކަތްތައް އެދަނީ ކުރިއަށް ނޫންހެއްޔެވެ. ރަނގަޅެވެ. ބަނދަރުތަކާއި މަގުތައް ހެދުމުން އިތުރުވީ ކިތައް ވަޒީފާހެއްޔެވެ؟ ތިޔަ ކަމެއްގައި2އަހަރު ނިމިއްޖެއެވެ. އަދިވެސް ނުނިމެއެވެ. “ކޮންކްރީޓް ތަރައްޤީ” އިން އުފެއްދުންތެރިކަމަށް އައީ ކޮން ކުރިއެރުމެއް ހެއްޔެވެ؟ އާއްމު ރައްޔިތު މީހާގެ ޖީބަށް އެޅުނު އެއްޗެއް ގިނަވިހެއްޔެވެ؟ ތިޔަ ބަނދަރުތަކާއި މަގުތަކުގެ ޝޯޓް ޓާމް އަދި ލޯންގް ޓާމް އައުޓްކަމް އަކީ ކޮބައިހެއްޔެވެ؟ އެއްވެސް ޕްލޭނެއް އެބައޮތްހެއްޔެވެ؟ ކުރިއެރުން ވަޒަންކުރާނެ ބެންޗްމާކްތަކެއް ކަނޑައަޅާފަވޭހެއްޔެވެ؟ ފެންނާކަށް ނެތެވެ. އެހެންކަމަށްވާނަމަ، ތިޔައީ ހުސްބުޅީގަ ނުބާނަންވެގެން އަޅާލި އެންކޮޅެކެވެ. އަދި އެކަންވެސް ތިޔަ ކުރައްވަނީ ތިޔަބޭފުޅުން ވަކާލާތު ކުރައްވާ ލާމަރުކަޒީ ނިޒާމާއި ދިމާ އިދިކޮޅަށެވެ. ޕީއެސްއައިޕީ ބަޖެޓް ހިންގަމުން ތިޔަ ގެންދަވަނީ މާލޭގައި ހުންނަ އޮފީހަކުންނެވެ. ތިޔަ ހައްދަވާ ބަނދަރުތަކާއި މަގުތަކުން 21 ވަނަ ގަރުނުގެ ސިޓީއެއްގެ ތަރައްޤީއެއް ނުފެނެއެވެ. ފެންނަނީ އެއްވެސް ޕްލޭނެއް ނެތި، ދައުލަތުގެ ފައިސާ ހިތުހުރި ގޮތަކަށް ޚަރަދުކޮށް ބައިއަޅަމުންދާ މަންޒަރެވެ.\nމިވާހަކަތައް ދައްކަންޖެހެނީ، ވައުދުތަކެއް ވެފައި އެވައުދުތައް ނުފުއްދާ އަނެއްކާވެސް އިތުރު ވައުދުތަކެއްވާތީއެވެ. އެމްޑީޕީއަކީ ވައުދުވާ އަދި ވައުދު ފުއްދާ ޕާޓީއޭ ކިޔާތީއެވެ.\nރައީސް @ibusolih ގެ5އަހަރުގެ ދައުރު ނިމޭއިރު އައްޑޫގެ އާބާދީ 60 ހާހަށް ބަދަލުކުރުމަށްޓަކާ 19 ވަނަ މަޖިލީހުގެ އައްޑޫ ހުރިހާ ގޮނޑިއެއް އެމްޑީޕީއަށް ދޭށޭ ބުނެގެން ހުރިހާ ގޮނޑިއެއް ދިނީމަ އައްޑޫއިން ހިޖުރަކުރާ މީހުންވީ ގިނަ. ވަޒީފާވީ މަދު. މިއީ ނޫންތޯ މާލެ ބިނާކުރާ ގޮތަކީ؟\n— Hassan Shahid (@AdduUnited) April 3, 2020\nނޯޓް: މަތީގައި މިވާ ލިއުމަކީ އައްޑޫސިޓީގެ ކުރީގެ ޑިޕިއުޓީމޭޔަރު ހަސަން ޝާހިދު އެބޭފުޅާގެ ބްލޮގްގައި 21 ޖެނުއަރީ 2021 ވަނަ ދުވަހު ލިއުއްވާފައިވާ ލިއުއްވުމެއް\nމުއިއްޒު އިބްރާހިމް August 5, 2020\nރަޝިއާގެ ސްޕުޓްނިކް-ވީ ވެކްސިންރާއްޖޭގައި ބޭނުން ކުރުމުގެ ހުއްދަ މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން ދިފި ...\nމުއިއްޒު އިބްރާހިމް May 17, 2021


ޝުޖާ ފުލުހަށް ހާޒިރުވާން އަންގާފި – DhiDaily\nޝުޖާ ފުލުހަށް ހާޒިރުވާން އަންގާފި\nއިދިކޮޅު ފަރާތްތަކުން މާލޭގައި ބޭއްވި ސައިކަލް ބުރުގައި އެޗްޕީއޭގެ ގައިޑްލައިން އާއި ހިލާފުވި މައްސަލާގައި ޕީއެންސީގެ ނައިބު ރައީސް އިބްރާހިމް ޝުޖާއު ފުލުހަށް ހާޒުރުވާން އަންގާފިއެވެ.\nރޭގެ ވަގުތެއްގައި ފުލުހުން ވިދާޅުވީ އެޗްޕީއޭގެ މިންގަޑާ ހިލާފަށް އިދިކޮޅު ފަރާތްތަކުން އެއްވުން ބޭއްވި މައްސަލަ ތަހިގީގު ކުރަމުން ދާކަމަށާއި ފިޔަވަޅު އަޅާނީ ތަހުގީގު ކުރުމަށް ފަހުކަމަށެވެ.\nޝުޖާ މާދަންރޭ 19:00 އަށް ފުލުހަށް ހާޒިރުވާން އަންގާފައިވަނީ އިއްޔެ ގިނަ އަދަދެއްގެ ބަޔަކާއެކު އެއްވެ އުޅުމުގެ މިނިވަންކަމުގެ ގާނޫނާ ހިލާފަށް މާލޭގެ ބޮޑެތި މަގުތަކުގައި ދުއްވާތަކެއްޗާއި ހިނގާމީހުންނަށް އުނދަގޫވާ ގޮތަށް އަޑުގަދަކޮށް ހަޅޭއްލަވަމުން މަގުތަކުގައި ގިނަ އަދަދެއްގެ ބަޔަކު އެއްކޮށް ސައިކަލު ދުއްވާފައިވާތީއެވެ.\nއެޗްޕީއޭގެ ގައިޑްލައިނާއި ހިލާފު ކަމަށް ތުހުމަތުކޮށް ޝުޖާއު ފުލުހަށް ހާޒިރު ކުރާއިރު ރައީސް ޞާލިހާއި ކުރީގެ ރައީސް މުހައްމަދު ނަޝީދު އެޗްޕީއޭގެ ގައިޑްލައިންތަކާއި ހިލާފުވި މައްސަލަތައް ބަލަމުން ގެންދޭތޯ ފުލުހުންނާއި ތަކުރާރުކޮށް ނޫސްވެރިން ސުވާލު ކުރުމުން ވެސް ފުލުހުން އެއްވެސް ޖަވާބެއް ނުދެއްވައެވެ.\nއެއްވުމުގައި ބައިވެރިކުރި އާންމު ރައްޔިތުންނާއި އެއްވުމުގެ ސަލާމަތީ ކަންކަން ބަލަހައްޓަން ހަރަކާތްތެރިވި ފަރާތްތައް ސިއްހީ ގޮތުން ނުރައްކަލަށް ހުށަހެޅޭހެން އިޖުތިމާއި ގައިދުރުކަމާއި މާސްކު އަޅާފައި ނުވާކަމަށް ވެސް ފުލުހުން ފޮނުވި ޗިޓްގައި ބުނެފައި ވެއެވެ.


މިކޯޓުން ދޭ ކުރެހުމާ އެއްގޮތަށް ފަރުނީޗަރުތަކެއް ޖަހަން ބޭނުންވެގެން ކުރި މި ކޯޓުގެ ނަންބަރު IUL)197-A2/1/2014/42)ފ(18 ސެޕްޓެންބަރު 2014) އިޢުލާނާ ގުޅިގެން އެއްވެސް ފަރާތަކުން އަންދާސީހިސާބު ހުށަހަޅާފައިނުވާތީ އެ އިޢުލާން ބާޠިލުކޮށް، އަލުން މިކަމަށް ހުޅުވާލަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 21 އޮކްޓޫބަރު 2014 ވާ އަންގާރަ ދުވަހުގެ 14:30 އަށް މިކޯޓަށް ވަޑައިގެން މަޢުލޫމާތު ސާފުކުރެއްވުމަށްފަހު، 23 އޮކްޓޫބަރު 2014 ވާ ބުރާސްފަތި ދުވަހުގެ 14:30 އަށް މިކޯޓަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\n18 ޛުލްޙިއްޖާ 1435\nސުންގަޑި: 21 އޮކްޓޫބަރު 2014 1430


DH11 furi, haalu bodu bali meehakah jaaga nulibifai! | Mihaaru\nޑީއެޗް11 ފުރި، ހާލުބޮޑު ބަލި މީހަކު ބަދަލު ނުކުރެވިފައި!\nދަރުމަވަންތަ ހޮސްޕިޓަލް-- މިހާރު ފައިލް ފޮޓޯ\n06 ޖޫން 2021 - 20:56\nކޮވިޑް-19 ގައި ހާލު އެންމެ ބޮޑުވާ ބަލި މީހުންނަށް ފަރުވާދިނުމަށް ހާއްސަކޮށްފައިވާ ދަރުމަވަންތަ ހޮސްޕިޓަލް (ޑީއެޗް) ގެ 11 ވަނަ ފްލޯގެ ޖާގަ ފުރިއްޖެ އެވެ.\nހެލްތު މިނިސްޓްރީގެ އޮފިޝަލަކު މިރޭ ވިދާޅުވީ ދަރުމަވަންތަ ހޮސްޕިޓަލްގެ 11 ވަނަ ފްލޯގައި ހާއްސަކޮށްފައިވާ ނުވަ އެނދުގެ އައިސީޔޫ ފުރިފައިވާ ކަމަށެވެ.\nޑީއެޗް 11 ފުރުނުއިރު، އެތަނުގައި ފަރުވާ ދޭން ޖެހޭ، ވަރަށް ކްރިޓިކަލް ހާލުގައި އޮތް ބަލި މީހަކު މިހާރު އޮތީ ހުޅުމާލޭ މެޑިކަލް ފެސިލިޓީގަ އެވެ. އަދި ޑީއެޗް 11 އަށް ބަދަލުކޮށް ނުދީގެން އާއިލާ އިން ވަނީ ޝަކުވާކޮށްފަ އެވެ.\nއާއިލާގެ ފަރާތުން ކުރި ޓްވީޓަށް ޖަވާބު ދެއްވަމުން އައިޖީއެމްއެޗްގެ ޑޮކްޓަރު މުހަންމަދު އަލީ ވިދާޅުވި ގޮތުގައި ޑީއެޗް11 ފުރިފައިވީ ނަމަވެސް ޑޮކްޓަރުން ވާހަކަ ދައްކައިގެން ބަލި މީހާ ބަދަލުކުރުމަށް އިތުރު ގޮތެއް ހޯދުމުގެ މަސައްކަތް އަންނަނީ ކުރަމުންނެވެ.\nބަލި މީހާގެ ދަރިފުޅަކު ސޯޝަލް މީޑިއާގައި ބުނެފައިވާ ގޮތުގައި ޑީއެޗް 11 ފުރިފައިވާ ކަމަށް މީގެ ތިން ދުވަސް ކުރިން ވެސް ވަނީ ބުނެފަ އެވެ. އަދި ހުޅުމާލޭ މެޑިކަލް ފެސިލިޓީގައި ދެވެން ނެތް އިތުރު ފަރުވާ ބަލި މީހާ އަށް ދެވޭނެ ގޮތެއް އޮންނަން ޖެހޭ ކަމަށް ވެސް އޭނާ ބުނެފައިވެ އެވެ.\nޑީއެޗް 11 އިން ޖާގަ ނުލިބިގެން ފެސިލިޓީގައި ބާއްވައިފައި އޮތީ، މީގެ އަހަރުތަކެއް ކުރިން ކިޑްނީ ޓްރާންސްޕްލާންޓް ކޮށްފައިވާ އުމުރުން 83 އަހަރުގެ މީހެކެވެ. އެ ފިރިހެން މީހާ ކޮވިޑް-19 އަށް ޕޮޒިޓިވްވެފައި ވަނީ މިދިޔަ މަހުގެ 26 ވަނަ ދުވަހު އެވެ. ނޭވާލާން އުނދަގޫވެގެން އެ މީހާ ހުޅުމާލޭ މެޑިކަލް ފެސިލިޓީ އަށް ގެންދިޔައީ މިދިޔަ ބުދަ ދުވަހު އެވެ.\nއޭނާގެ ދަރިފުޅަކު "މިހާރު" އަށް ބުނި ގޮތުގައި ފެސިލިޓީ އަށް ގެންދިޔަ ދުވަހު ބައްޕަގެ ހާލު އެހާ ގޯސް ނޫން ނަމަވެސް، އެމްބިއުލާންސް އައީ ގަޑިއެއްހާއިރު ފަހުންނެވެ.\n"ސެލްފް ކަރަންޓީނުގައި ގޭގަައި ފަރުވާދެމުން އައީ. ކުޑަކޮށް ސަކަރާތް ވެގެން އެމްބިއުލާންސަށް ގުޅައިގެން އެމްބިއުލާންސް ވެސް އެ ދުވަހު އައީ އެއް ގަޑިއިރު ފަހުން. އެއީ މިޝްކާ ނިޔާވުމުގެ އެއް ދުވަސްކުރިން ކަންނޭނގެ. އޭރު ބައްޕަ އެހާ ކްރިޓިކަލެއް ނޫން. އެކަމަކު އޭރު ވެސް ބްރީތު ކުރަން އުނދަގޫވި،" އޭނާ ބުންޏެވެ.\nހުޅުމާލޭ ފެސިލިޓީގައި އެޑްމިޓްކުރުމަށް ފަހު އޭނާ އައިސީޔޫ އަށް ބަދަލުކުރީ ނޭވާލާން އުނދަގޫވެގެންނެވެ.\nއޭނާ ބުނި ގޮތުގައި މިހާރު ބައްޕަގެ ހާލު ގޯސްވެގެން އުޅެނީ ކޮވިޑްގެ ސަބަބުން ފުއްޕާމޭގައި އިންފެކްޝަން އުފެދިގެންނެވެ. އަދި މިއަދު ބައްޕަގެ ފުއްޕާމޭގެ ބްލޮކެއް ވެގެން ހާލު އިތުރަށް ގޯސްވެފައިވާ ކަމަށް އޭނާ ބުންޏެވެ.\n"ހުޅުމާލޭ މެޑިކަލް ފެސިލިޓީގައި ނެތް ލަންގްގައި ހުންނަ އިންފެކްޝަންތައް ނެގުމާއި ހޮޅިލައިގެން އެ ކުރަންޖެހޭ ޕްރޮސެސް އެއް ކުރެވޭކަށް. މިއަދު ހެނދުނުއްސުރެ އެ އޮންނަނީ ފަރުވާ ނުދެވި. އެކަމަކު ބައްޕަގެ ކިޑްނީ ވަރަށް ބޮޑަށް ސަކަރާތްވެފައި ހުރީ. ފަހަރެއްގައި އަޅުގަނޑު ބައްޕަ ޑައިލަސިސް ވެސް ހަދަން ޖެހިދާނެ. އެކޮޅަށް [ޑީއެޗް 11 އަށް] ދިޔައިމަ އިނގޭނީ ދެން،" އެ މީހާ ދަރި ބުންޏެވެ.\n"މިހާރު ފެސިލިޓީގެ އައިސީޔޫގައި އޮންނަތާ ދެ ދުވަސް. މިއަދު މެންދުރު ވެސް އަޅުގަނޑު މިކިޔަނީ އެކޮޅަށް ގެންގޮސް އެޓެންޑްވާށޭ. ވަރަށް ހެލްޕްލެސް ސިޓުއޭޝަނެއް އިނގޭތޯ. އަޅުގަނޑު ދެވަނަ ފަހަރަށް ވީޑިއޯ މި ޓްވީޓް ކުރީ ފޮޓޯ އިން ވެސް ވޯކްނުކުރީމަ."\n24 ކޮމެންޓް, 12 ރިއެކްޝަންސް\n150 މިލިއަން ޑޮލަރުން އެޅި އިމާރާތުގެ ރޫމްތަށް ވެސް ފުރި ބާރުވީތޯ ؟ އަދި ވެސް 100 ބުރީގެ ބޮޑެތި ޕުރޮޖެކްޓްގެ ނަމުގައި އިމާރާތް ހަދާފައި ތަރައްގީއޭ ކިޔައިގެން ރައްޔިތުންގެ ލާރިތަށް ހުސްކުރާށެވެ. ކެވެން އޮތް ގޮތަކަށް ކާށެވެ. މި ގައުމަށް މުޅީން ވެސް މިއަންނަނީ ނަމުން ވެރީން ކަމުން ވަގުން ނޫންތޯ ؟ އެކަމަކު ކޮފީ ފުޅި ވަގަންނެގި މީހާއަށް އަދިބު ދީފައި ރައްޔިތުންގެ މާލިއްޔަތު ދަވާލާ މީހުންނަ " ލައްބަ ސަރ، އޯކޭ ސަރ ، ކީމާ ނިމުނީއެވެ.\nއިމާރާތް އެޅި މީހާދޯ ނުބައިވީ. އެތަނުގެ ބޭނުން ކުރަން ނޭނގި ބޭނުންނުކޮށް ބަހައްޓާ މީހުންގެ މައްސަލައެއްނޫންދޯ ފެނުނީ.\nކެރަފާ ނަސީމް އިންޓިވިއު ގައި ބުނީ އެގިފައިވާގޮތުގައި އޮތީ5އެމްބިއުލާސް އޭއޮތީ. އެއްބިއުލާންސް ނެތްނަމަ ހުޅުމާލޭ ހޮސްޕިޓަލް އަދި ކަލޭމެން ސިޔާސީ މީހުންގެ ބޭނުމަށް "ޖީ" އަކުރު ޖަހައިގެން ދުއްވާ ސާރުކާރުގެ އަގުބޮޑު އުޅަދުތައް ނުނެރުނީ ކީއްވެބާ ! ރައްޔިތުން ފުރާނަ ސަލާމަތް ކުރަން އެގޮތުން ނުވާނަމަ މާލޭ ޕިކަޕް ސެންޓަރު ތަކާއި ބަލިމީހުން ޓްރާންސްޕޯޓް ކުރުމަށް ހަވާލު ނުކރީ ކީއްވެތޯ ؟ ވަޒީފާ ގައި ދެމިތިބޭ އިރު ލަދުކޮބާ؟\nރޯޔަލް ފެމެލީއަށް ޚާއްޞަ ތަނެއް ނޫންތޯ؟ އެތަން ހުންނާނީ އަބަދު ފުރިފަ! އައިޖީ އެމް އެޗް ހަސްފަތާލުން ރޫމުވެސް އާދައިގެ މީހަކަށް ލިބޭނީ7ދުވަސް ފަހުން، ރޯޔަލް ފެމެލީތަކަށް ރިޒާވް.\nމި ގައުމުގަ ސިޔާސީ ގުޅުން ހުރި މީހުންނައް ޑީއެޗް 11. އެނޫން މީހުންނައް މިއޮތީ “އެމް އެސް 6” މާލެ-ސަހަރާ6ފޫޓް ބިމު އަޑިއައް.\nޑީ.އެޗް. ގެ 15 ފަންގިފިލާ ހުރީ ހުހަށް ބަހައްޓާފައި. އެއިން ތަނަކަށް ލާންވީނުން.\nސަޕްރައިޒް ވާ ވަރަށް ވޯސްޓް ކޭސް ސިނާރިއޯއަށް ތައްޔާރު ވީމާ މިކަހަލަ ސަޕްރައިޒްތައް ދިމާވެދާނެ. އެކަމަކު އަހަރެން އަދި ފެއިލް އެއް ނުވޭ. އެކަމަކު ވެންޓިލޭޓަރާ އޮކްސިޖަނާ ހަކުރުން ވައްކަން ކުރެވުނު.3ބިލިޔަން ނަމެއްގަ ޚަރަދު ކުރެވިއްޖެ.\nހޮސްޕިޓަލާއި ފްލެޓާއި އަޅާދީފަ ހިދުމަތްދޭށޭ ބުނީމަވެސް ނުވި. ޔާމީނަށް ދެންވެސް ވާނީ\nއަމިއްލައަށް ގެންދެވެން ހުރިފަރާތްތަކަށް އެހުއްދަ ނުދެވެންވީ ކީއްވެ؟ އެންބިލާންސްގެ އިތުބާރެއްނެތް.\nމަނަލީތަ އެހެން ފްލޯ ބޭނުން ކުރުން؟ ނޫނީ މީހަކު މަރުވަންދެންތަ އެސް އޯ ޕީ ލިޔަން ތި ތިބީ؟\nކަޑަ އެޅިގެން ދޮގެއް ޑީ އެޗް އައް އެވަރެއް ނުވެ


China Ge Flight Thah Ahnna Mahu Raajje Ah Dhathuru Thah Fashanee - Vaguthu\nރާއްޖެ އާއި ޗައިނާއާ ދެމެދު އަންނަ މަހު ފްލައިޓުތައް ފެށުމަށް ތާވަލުކޮށްފިއެވެ.\nރާއްޖޭގެ ފަތުރުވެރިކަމުގެ ދާއިރާގައި ޗައިނާ އަކީ އެންމެ މުހިއްމު އެއް މާކެޓެވެ. ކޮންމެ އަހަރަކުވެސް އެތައް ސަތޭކަ ޗައިނާ ފަތުރުވެރިން އަންނަނީ ރާއްޖެ އަށް ޒިޔާރަތް ކުރަމުންނެވެ. އެހެންނަމަވެސް ކޮވިޑް-19 ގެ ސަބަބުން އެންމެ ފުރަތަމަ ވެސް ފަތުރުވެރިން ރާއްޖެ އައުން މަނާކުރި އެއް ގައުމަކީ ޗައިނާއެވެ. އަދި އޭގެފަހުން ރާއްޖޭގެ ބޯޑަރު ބަންދުކުރި ފަހުން އަލުން ބޯޑަރު ހުޅުވާލީ، މިދިޔަ ޖުލައި މަހުގެ 15ވަނަ ދުވަހުއެވެ.\nކޮވިޑަށް ފަހު ޗައިނާއިން ރާއްޖެ އަންނަ ފުރަތަމަ ފްލައިޓް އަންނަން މިހާރު ތާވަލްކޮށްފައިވަނީ އަންނަ މަހުގެ 29 ވަނަ ދުވަހުއެވެ. މި ފްލައިޓަކީ "ޗައިނާ ސަދާން އެއާލައިން"ގެ ފްލައިޓެކެވެ. ޗައިނާގެ ވެރިރަށް ބެއިޖިން އިން ދެ ފްލައިޓެއް ރާއްޖެ އައުމަށް ތާވަލުކޮށްފައިވާއިރު މި ފްލައިޓު ތާވަލު ކޮށްފައި ވަނީ ޑިސެމްބަރު މަހުގެ ދެވަނަ ދުވަހުސް އަދި ހަތަރުވަނަ ދުވަހުއެވެ.\nމި ތިން މަސް ތެރޭ ބޭރުގެ 31 އެއާލައިނެއް ރާއްޖެ އައުމަށް ހަމަޖެހިފައިވާއިރު މީގެތެރޭގައި ރާއްޖޭގެ ބޯޑަރު ބަންދު ކުރުމުން އަލުން ރާއްޖެ އަށް ދަތުރު ފަށާ އެއާލައިންތައް ވެސް ހިމެނެއެވެ.\nރާއްޖޭގެ ބޯޑަރު މިދިޔަ ޖުލައި މަހުގެ 15ވަނަ ދުވަހު ހުޅުވާލި ފަހުން މިހާތަނަށް 33،000 ހާހަށްވުރެ ގިނަ ފަތުރުވެރިން ވަނީ ރާއްޖެ އައިސްފައެވެ. ރާއްޖޭގެ ބޯޑަރު ބަންދުކުރުމުގެ ކުރިން 380،000 ފަތުރުވެރިން ވަނީ ރާއްޖެ އައިސްފައެވެ.


Pre School Thauleem'ah Haasakoh Sarukaaru School'eh Huluvaifi - Vaguthu\nހުޅުމާލޭގައި އިމާރާތްހުރި ގާސިމް ޕްރީސްކޫލް، ނައިބް ރައީސް ހުޅުވައިދެއްވަނީ ފޮޓޯ: އެޑިއުކޭޝަން\nކުޑަކުދިންނަށް ހާއްސަކޮށްގެން ސަރުކާރުން ހުޅުމާލޭގައި ސްކޫލެއް ހުޅުވައިފިއެވެ.\nތުއްތު ކުދިންނަށް ހާއްސަކޮށް މީގެކުރިން މާލެ ސަރަހައްދުގައި މުޅިން ހެން ހުންނަނީ ޕްރައިވެޓް ސްކޫލްތަކެވެ.\nމުހައްމަދު ގާސިމް ޕްރީސްކޫލްގެ ނަމުގައި ހުޅުވާފައިވާއެ ސްކޫލަކީ އަމިއްލަ ފަރާތަކުން އިމާރާތްކޮށް ސަރުކާރަށް ހަދިޔާކޮށްފައިވާ ސްކޫލެކެވެ. އެއީ މއ. ފީރުމުރަނގަގޭ އަލީ ފިރާގް އޭނާގެ ބައްޕަގެ ހަނދާނުގައި ބިނާކޮށްފައިވާ ސްކޫލެކެވެ. ސްކޫލު ހުޅުވައިދެއްވީ ނައިބް ރައިސް ފައިސަލް ނަސީމްއެވެ.\nޒަމާނީ ފެންވަރަށް ތައްޔާރުކޮށްފައިވާ އެ ސްކޫލުގައި 10 ކްލާސްރޫމް، ހޯލް، ސްޓާފްރޫމް، މީޓިންގ ރޫމް، އޮފީސް، މިއުޒިކް ރޫމް، ކޮމްޕިއުޓަރ ރޫމް އަދި ޕްރިންސިޕަލް ރޫމެއް ހުރެއެވެ.\nސްކޫލް ހުޅުވާފައިވަނީ 22 ދަރިވަރުންނާއި ހަ މުދައްރިސުންނާއި ދެ އެޑްމިނިސްޓްރޭޓިވް ސްޓާފުން އަދި ދެ ސަޕޯޓް ސްޓާފުންނާއި އެކުގައެވެ.\nމިއީ 750 ދަރިވަރުންގެ ޖާގައިގެ ސްކޫލެކެވެ.\nއަލަށް ހުޅުވި ޕްރީސްކޫލުގެ ދަރިވަރުންނާއެކު މިނިސްޓަރާއި ނައިބް ރައީސް\nއެ ސްކޫލުގެ އެލްކޭޖީ، ޔޫކޭޖީ އަށް ވައްދަން ބޭނުންވާ ދަރިވަރުންނަށް އޮންލައިންކޮށް ފޯމް ހުށަހެޅޭ ގޮތަށް ވަނީ ނިންމާފައެވެ.\nއަދި ސްކޫލަށް ވަންނަ ދަރިވަރުންނަށް މިހާރުގެ މިހާތަނަށް އެ ދަރިވަރަކު ކިޔަވަމުންދިޔަ ސްކޫލެއްގެ ޔުނިފޯމާއި އެކު ސްކޫލަށް ދިއުމުގެ ފުރުސަތު އޮންނާނެއެވެ.\nސްކޫލު ހުޅުވުމުގެ ރަސްމިއްޔާތުގައި އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވީ އެ ޕްރީސްކޫލުގައި އެންމެ ބޮޑަށް އިސްކަންދޭނީ ކުޅުމުގެ ތެރެއިން ދަރިވަރުން އުނގެނި ތަރުބިއްޔަތުކުރުން ކަމަށެވެ.\nސްކޫލުގައި ދަރިވަރުން ހޭދަކުރާ ކޮންމެ ދުވަހަކީ އާ ކުޅިވަރެއްގެ ތެރެއިން އާ ކަންތައްތަކެއް ދަރިވަރުން ދަސްކުރާނެ ދުވަހަކަށްވުން ކަމަށް މިނިސްޓަރު ވިދާޅުވިއެވެ.\nއައިޝަތު އަލީ ވިދަޅުވީ އެ އުމުރު ފުރައިގެ ކުދިންނަށް މަޖްބޫރުކޮށްގެން ފިލާވަޅު ދަސްކުރަން ބޭތިއްބުން އެއީ މިހާރަކަށް އައިސް ވަރަށް ގިނައިން ފެންނަ މަންޒަރެއް ކަމަށެވެ.\n"އެކަމުން ލިބޭ ފައިދާއަށްވުރެ ގެއްލުން ހަގީގަތުގައި ބޮޑު" މިނިސްޓަރު ވިދާޅުވިއެވެ.\nދަރިވަރުންގެ ސިކުނޑި ރަނގަޅަށް ތަރައްގީވުމަށްޓަކައި ބޭނުންވާ ހުނަރުތައް ދަސްނުވަނީސް ކިޔަވަން މަޖްބޫރުކުރުމުގެ ސަބަބުން މުޅި އުމުރުގައި ކުއްޖާ ކިޔެވުން މަތިން ފޫހިވުން އެކަށީގެންވާ ކަމަށް ވިދާޅުވިއެވެ.\nއޮކްޓޯބަރ 24, 2021 14:23\nރީނދޫ ކުލަ ހާދަ ގަދައޭ.\nއޮކްޓޯބަރ 24, 2021 14:27\nސްކޫލެއް ހުޅުވިއްޔޭ ކިޔާ ޙަބަރަށް ފޮޓޯ އަރުވަން ލަދެއްނުގަނޭތަ. ތިޔަސްކޫލް ހުޅުވަން އަމީރްއަހްމަދުގެ ކިތައްޓިޗަރުންނަށް ވަޒީފާ ދިނިންތަ. ވަޒީފާގެ ކޮންޓްރެކްޓާ ހިލާފަށް ވަޒީފާއިން ނުކެނޑި ތިޔަ ސްކޫލްގެވަޒީފާ ލިބެނީ ކިހިނެއްތަ.އަމީރްއަޙުމަދުސްކޫލްގެ ކިތައްދަރިވަރުންގެ ތަޢުލީމުތަ އޮޔާ މޮޑެލީތި. މިނިސްޓްރީއަށް އެނގިިގެން މިކަންކަންވީ. ކޮބާ އާސިފް. ތިމަންނައޭ ހުރިހާ ނިންމުމެއްނިންމަނީ ބުނަން ލަދެއް ނުގަނޭތަ. ތަޢުލީމޭ ކިޔާ އަނގަ ހުޅުވަން ތިޔަސްކޫލުގެ ޕްރިންސިޕަލަކީ ކުރިން އަމީރު އަހުމަދުގެ ޕްރިންސިޕަލް. ބަލިވިދުވަހު މަސެއްކަތެއް ނުކުރެވުނީމާ ހަމަ މުސާރަ އެތައްމަހެއްގެ ދިނީމަ އޭގެ އަގު ދޯ ތިޔަ އަދާކުރީ. ޙައްގޭ ހަޔާތޭ ތަޢުލީމޭ ކިޔަން އަނގަ ނުހުޅުވާތިބެބަލަ\nއޮކްޓޯބަރ 24, 2021 15:28\nރަގަޅަށް ކަންތައް ކޮއްދިންނަމަ ހުންނާނެދޯ؟ އެހެންނޫންނަސް ފެން އޮންނަ ދިމާއަކަށް މަަސްދާނީ..\nއޮކްޓޯބަރ 24, 2021 17:27\nމީ ހާދަ ވާނުވާ ނޭގޭ ރަންނަމާރިއެކޭ. އެހެން ވަޒީފާއަކަށް އެޕްލައި ކުރުމާއި އިންޓަވިއު ކުރުމާއި ވަޒީފާއަށް ހޮވުމަކީ ވަޒީފާއެއްގައި އުޅުނަކަސް ހުރަހެއް އޮތް ކަމެއް ނޫނެވެ. ވަޒީފާއަށް މީހުން ހޮވެނީ އެމީހެއްގެ ކިބައިގައި ހުންނަ ގާބިލުކަމާއި ތައުލީމީ ފެންވަރަށް ބަލާފައެވެ. ވަޒީފާ ބަދަލު ކުރަނީ އަބަދުވެސް އެއްދުވަހަށްވުރެ އަނެއް ދުވަހު ދާއިރާގައި ކުރިއެރުން ހޯދަންށެވެ. އެމީހަކު އިހުތިޔާރު ކުރާ ވަޒީފާއެއްގައި އުޅުމަކީ ކޮންމެ މީހަކަށް ލިބިފައިވާ އަސާސީ ހައްގެކެވެ. ވަކި ތާކު އަދާކުރާ ވަޒީފާ ދޫކޮށްލުމާއި އެހެން ވަޒީފާއެއް އިހުތިޔާރު ކުރުމަކީ މި ހައްގުގެ އެންމެ އަސާސީ އެއްސިފައެވެ.\nދެން އޮތީ ތަންކޮޅެއް ޒާތީ ވާހަކައެކެވެ. އެއްވެސް ތާކުން ވަޒީފާ އަދާކުރާ ޓީޗަރަކު ވަކިވުމަކީ އެ ސުކޫލެއްގެ ދަރިވަރުން ތަކެއްގެ ތައުލީމު އޮޔާލުން ކަމަށް ދެކުމަކީ ހާދަހާވާ ނާތހުޒީބު ވިސްނުމެކެވެ. ތިޔަ ސުކޫލުން އެއް ޓީޗަރު ވަކިވާރު އަނެއް ޓީޗަރު އަންނާނެކަން އެއީ އެކަން އޮންނަ ގޮތެވެ. އެހެން ނޫންނަމަ ތިޔަ ތަނުގައި އެންމެ ފުރަތަމަ ތިބި ޓިޗަރުން މިއަދުވެސް ތިބެން ޖެހޭނެތާއެވެ. އެމީހުން ނެތްނަމަ ހާދަކުދިންނެއްގެ ތައުލީމު އޮޔާގޮއްސަ އޮންނާނެތާއެވެ.\nދެން އޮތް ވާހަކައަކީ ތިޔަ ތަނުން ދިޔަ ޓީޗަރުން މިއަދު އެ ހަވާލުވީ ހަމަ ތިޔަ ދާއިރާގެ މުސްތަގުބަލަށްޓަކައި އެޅޭ ބިންގަލެއް ނަގައި ކޮޅަށްޖެހުމުގެ ޒިންމާއާއި ނޫންތޯއެވެ. ތަންކޮޅެއް ޒާތީ މައުލޫމާތުކޮޅެއްވެސް ހިއްސާ ކޮށްލާނަމެވެ. ތިޔަ ސުކޫލުން ކެނޑުނު5ޓީޗަރުންގެ ބަދަލުގައި5ޓީޗަރުންނަށް އިއުލާނުކޮށް އޮކްޓޮބަރ 19 އަށް މުއްދަތު ހަމަވެ 24 އޮކްޓޫބަރުގައި ބްރޭކްއަށްފަހު ސުކޫލު ހުޅުވުނީރު އާ ޓީޗަރުން ނެގިކަން ނޭގޭ ތޯއެވެ.\nދެން އޮތް ވާހަކަ އަކީ ތަނުގައި ތިބޭ ރަގަޅު މުވައްޒަފުން ތަން ދޫކޮށް ދަނީކީ ހަމައެކަނި އެބައެއްގެ މައްސަލައެއްކަމަށް ދެކުމަކީ ތަނުގެ ކުރިއެރުމަށް އޮތް ވަރަށްބޮޑު ހުރަހެކެވެ. ތިޔަ ތަނުން ރަގަޅު މުވައްޒަފުން ވަކިވެގެން ދަނީ ތިޔަ ތަނުގެ މައްސަލައެއްވެސް އޮވެގެންކަން ގަބޫލުކުރަންވެއްޖެ އެވެ. ޕެންޑަމިކްތެރޭގައި މުވައްޒަފުންނާ ދޭތެރޭ ކަން ކުރިގޮތް ހަނދާންކޮށްބަލާށެވެ. މުވައްޒަފުންގެ މުސާރައިން ކަނޑާލި އެތިކޮޅުވެސް ދެވުނީ މުވައްޒަފުން ކިހާ މަސައްކަތްތަކެއް ކޮށް ކިހާ ޝަކުވާއެއް އެކިއެކި ފަރާތްތަކަށް އުފުލައިގެންތޯއެވެ. މިހާރުވެސް ތިޔަ ތަނުގައި ކަނޑައަޅާފައި އޮންނަ ގިނަ ސިޔާސަތުތަކަކީ މުވައްޒަފުންނަށް ދަތި ނާއިންސާފު ސިޔާސަތުތަކެކެވެ. މުވައްޒަފުންލައްވާ ގިނަ ވަގުތު މަސައްކަތް ކުރުވާ އިތުރުގަޑިއެއް ނުދީ، ކިތަމެ ބަލިވިޔަސް ވަކި ދުވަސްތަކަކީ ސަލާމެއް ނުބުނެވޭ ދުވަސްތަކަކަށް ހަދާ މިކަހަލަ ކިތަމެ ގިނަ އުދަގޫ ކަންކަން އެއީ މުވައްޒަފުން އަބަދަކު ވަރިހަމަ ކޮށްލައިގެން ތިބޭނެ ކަންކަމެއް ނޫނެވެ.\nޕްރިންސިޕަލް ބަލިވީދުވަހު މަސައްކަތެއް ނުކޮށް މުސާރަދިނުމުން އެކަމުގެ ބަދަލުގައި މުޅިއުމުރު އާމްދަނީ ހޯދަން ބަނޑުފުރާނަ މުއްތިކޮށްލަން މަސައްކަތެއް ނުކޮށް ހުންނަވީހެއްޔެވެ. ބަދަލު ދިނުމަކީ އެއީތޯހެއްޔެވެ. މިހާރު ރަގަޅު ވަޒީފާއެއް ލިބުމުން އެ ފުރުސަތު ބޭނުން ކުރުމުން ތިޔަ ތަނަށް ލިބޭނެ ގެއްލުމަކީ ކޮބައިހެއްޔެވެ؟\nއޮކްޓޯބަރ 24, 2021 17:52\nނޭންގޭ ވާހަކަ ނުދެއްކިއްޔާ ރަނގަޅުވާނީ.. ކަމުގެ ހަގީގަތް ނުބަލާ ކޮން އެއްޗެއްތަ ތި ކިޔަނީ..\nއޮކްޓޯބަރ 24, 2021 17:55\nއޮކްޓޯބަރ 24, 2021 18:32\nތިއީ ހުޅުމާލެ ކޮވިޑް ސެންޓަރަކަށް ބޭނުން ކުރި ކުރިން އިމާރަތް ކޮށްފަ ހުރި ސަރުކާރުގެ އިމާރާތެއް. ރީދޫ ކުލަ ކާއްތާ ޖިބްސަމް ބޯޑް ޖަގާ ބައި ކޮށްލީ. ފުކެއް ބޮޑްވަރު ދޮގުގަދަން.\nޅޮސް އުނދޯލި އާދަނު\nއޮކްޓޯބަރ 24, 2021 21:50\nކިތަންމެ ރީނދޫ ކުލައެއް ލިޔަސް ތިއީ ސަރުކާރުގެ ކަމެއްނޫން\nއޮކްޓޯބަރ 25, 2021 08:57\nކަލޯ ތިތަނަށް ދާންވީ ޕާޓީ ފިކުރުގެ ތަމްރީނު ހަދަންތޯ


Bidhysee muazzafunnaa eku MPL ge Cafe' hingaathee Junaid kanbodu vunfaalhu kohfi - AO News\nބިދޭސީ މުއައްޒަފުންނާއެކު އެމްޕީއެލްގެ ކެފޭ ހިންގާތީ ޖުނައިދު ކަންބޮޑުވުންފާޅުކޮށްފި\nސަން ފޮޓޯ/ މުހައްމަދު އަފްރާހު\nއެމްޕީއެލް އިން މާލޭގެ ނޯތު ހާބަރުގައި ކުރިން ހިންގި ކެފޭ މިހާރު އައުޓް ސޯސްކޮށް ބިދޭސީ މުވައްޒަފުންނަނާއެކު ހިންގާތީ، އެ ކުންފުނީގެ ކުރީގެ ސީއީއޯ މުހައްމަދު ޖުނައިދު އެކަމާއި ކަންބޮޑުވުން ފާޅުކޮށްފިއެވެ.\nއެތަނުގެ ފޮޓޯއާއެކު ޖުނައިދު އިއްޔެ ކުރެއްވި ފޭސްބުކް ޕޯސްޓެއްގައި ވިދާޅުވީ، އޭނާގެ ސީއީއޯކަމުގެ ދުވަސްވަރުގައި ގާއިމްކުރި އެ ކެފޭއަކީ އެ ކުންފުޏަށް ފައިދާވާ ގޮތަށް ގައިމްކުރި ކެފޭއެއް ކަމަށާއި އަދި އެ ދުވަސްވަރު އެތަން ހިންގީ 100 ޕަސަންޓް ދިވެހި މުވައްޒަފުންނާއެކުކަމަށެވެ. އެހެންނަމަވެސް ވަރަށް ގިނަ ދުވަސްތަކަކަށްފަހު އެތަނަށް ވަޑައިގެންނެވިއިރު ފެނުނު މަންޒަރާއި ގުޅިގެން ކަންބޮޑުވުން ފާޅުކޮށް ޖުނައިދު ވިދާޅުވީ މިއަދު އެ ކެފޭ ހިންގަމުން ދަނީ ބިދޭސީ މުވައްޒަފުންނާއެކު، ކުންފުނިން ބޭރުން ބަޔަކާ ހަވާލުކޮށް ކުންފުންނަށް ފައިދާ ނުވާ ގޮތަަށްކަމަށެވެ.\nމިއަދު ގައުމުގައި ވަޒީފާ ނެތް ދިވެހިންގެ ނިސްބަތް އިތުރުވެފައިވާކަމާއި މި ގައުމުގައި މިފަދަ ކަންތައްތައް ހިނގުން އާންމުވެފައިވާކަން ފާހަގަކޮށް ޖުނައިދު ވަނީ އެކަމުގައި ޒިންމާވާނެ ފަރާތްތެއް ނެތްތޯ ވިދާޅުވެ ސުވާލު އުފައްދާފައެވެ.\nއެމްޕީއެލްގެ ކެފޭ ކުރިން ހިންގަމުން އައީ އެ ކުންފުނިންކަމުގައިވިޔަސް، 2016 ވަނަ އަހަރުގެ ފަހުކޮޅު ހުޅުވި ކެފޭއަށް މަހަކު 400،000ރ. ގެ ބޮޑު ގެއްލުމެއްވާ ކަމަށް ބުނެ 2017 ވަނަ އަހަރުގެ މެއި މަހު އެތަން ވަނީ ބަންދުކޮށްފައެވެ. އަދި 2018 ވަނަ އަހަރު އެ ކެފޭ އެހެން ބަޔަކާ ހަވާލުކޮށް، “ފީސްޓް ކެފޭ ބިސްޓްރޯ” ގެ ނަމުގައިވަނީ ހުޅުވާފައެވެ.


vnews - Congress baavvan club thakuge qaanoonee adhadhu hamaeh nuvey: FIFA\nކޮންގްރެސް ބާއްްވަން ކްލަބުތަކުގެ ގާނޫނީ އަދަދު ހަމައެއް ނުވޭ: ފީފާ\nފުޓްބޯލް އެސޯސިއޭޝަން އޮފް މޯލްޑިވްސް ----\nވިކްޓަރީ ސްޕޯޓްސް ކްލަބުން އިސްނަގައިގެން އަންނަ ހުކުރު ދުވަހު ބާއްވަން މަސައްކަތްކުރާ ފުޓްބޯލް އެސޯސިއޭޝަން އޮފް މޯލްޑިވްސްގެ ކޮންގްރެސްއަށް ކްލަބުތަކުގެ ގާނޫނީ އަދަދު ހަމަނުވާ ކަމަށް ފުޓްބޯޅައާ ބެހޭ މައި އިދާރާ، ފީފާއިން ބުނެފި އެވެ.\nއެފްއޭއެމްގެ ލީޑާޝިޕް ބަދަލުކުރުމަށް އެކްސްޓްރާ އޯޑިނަރީ ކޮންގްރެސް މިމަހުގެ 15 ވާ ހުކުރުދުވަހު ބާއްވަން ވިކްޓަރީން އައީ މަސައްކަތް ކުރަމުންނެވެ.\nއެފްއޭއެމްގެ ގަވާއިދު ބުނާގޮތުން މެމްބަރު ކްލަބުތަކުގެ ފަންސާސް އިންސައްތަ މެމްބަރުން ހުށަހަޅައިފިނަމަ 14 ދުވަސްތެރޭ އެކްސްޓްރާ އޯޑިނަރީ ކޮންގްރެސްއެއް ބޭއްވުމަކީ އެފްއޭއެމްގެ ހިންގާ ކޮމިޓީގެ މަސްއޫލިއްޔަތެކެވެ. އަދި އެފްއޭއެމްއިން މި ކޮންގްރެސް ނުބާއްވައިފިނަމަ އޭއެފްސީ އަދި ފީފާގެ އެހީތެރިކަމާއެކު އެކްސްޓްރާ އޯޑިނަރީ ކޮންގްރެސްއެއް ބޭއްވުމުގެ ބާރު ރަޖިސްޓްރީ ކޮށްފައިވާ ކުލަބުތަކަށް ލިބެއެވެ.\nއެފްއޭއެމްއިން ކޮންގްރެސް ނުބާއްވަން ނިންމީ ހުށަހެޅި 14 ކުލަބުގެ ތެރެއިން ކްލަބު ރޮކްސްޓްރީޓާއި ފޯކައިދޫއަކީ އެފްއޭއެމްގައި ރަޖިސްޓްރީކޮށްފައިވާ ކްލަބަކަށް ނުވާތީ ކަމަށް ބުނެއެވެ. އަދި ނިއުރޭޑިއަންޓަކީ އެފްއޭއެމްއިން ސަސްޕެންޑުކޮށްފައިވާ ކްލަބެއް ކަމަށާއި، އިތުރު ހަތަރު ކްލަބަކުން ސޮއި އަނބުރާ ގެންގޮސްފައިވާ ކަމަށް ބުނެއެވެ.\nމި ކޮންގްރެސްއާ ގުޅިގެން ފީފާ އާއި އޭފްސީގެ ޓީމެއް ވަނީ މާލެ އައިސްފައެވެ.\nއެފްއޭއެމް ހައުސްގައި މިއަދު ބޭއްވި ނޫސްވެރިންގެ ބައްދަލުވުމެއްގައި ފީފާގެ ފަރާތުން ރާއްޖެ އައި އޮފިޝަލް ވިދާޅުވީ މި ކޮންގްރެސްއާ ގުޅިގެން ކްލަބުތަކާއެކު މިއަދު މަޝްވަރާ ކުރެވުނު ކަމަށެވެ. އަދި އެފްއޭއެމްގެ އެކްސްޓްރާ އޯޑިނަރީ ކޮންގްރެސްއެއް ބޭއްވުމަށް ބޭނުންވާ ކްލަބުތަކުގެ ގާނޫނީ އަދަދު ހަމަނުވާކަން ފީފާއަށްވެސް ޔަގީންވެފައިވާ ކަމަށް ބުންޏެވެ.\nމިއަދުގެ ބައްދަލުވުމުގައި އެފްއޭއެމްގެ ރައީސް ބައްސާމް ވިދާޅުވީ ފީފާގެ ނިންމުމާއެކު ދެން އެ އިދާރާއިން މަސައްކަތް ކުރާނީ ކުރިއަށް މިއޮތް ފުޓްބޯޅަ ސީޒަނަށް ތައްޔާރުވުމަށް ކަމަށެވެ. އަދި ކުޅިވަރާ ބެހޭ ވުޒާރާއިން އެފްއޭއެމްއަށް ކުރަނީ ތުހުމަތުތަކެއް ކަމަށްވެސް ވަނީ ބުނެފައެވެ.\nފުޓްބޯޅައިގައި އެންމެ ފަހު ގޮތް ނިންމާ ފަރާތަކީ ފީފާއެވެ.\nއެފްއޭއެމްގެ އެކްސްޓްރާ އޯޑިނަރީ ކޮންގްރެސްއެއް ބޭއްވުމަށް ބޭނުންވާ ކްލަބުތަކުގެ ގާނޫނީ އަދަދު ހަމަނުވާކަމަށް ފީފާއިން ބުނުމުން، ވިކްޓަރީން ބާއްވަން މަސައްކަތް ކުރަމުން އައި ކޮންގްރެސް، ދެން ނުބޭއްވޭނެ އެވެ.


މަދަނީ ޢަދުލުގެ ނިޒާމާ ގުޅޭގޮތުން ކޯޓުތަކާއިއެކު މަޝްވަރާ ބައްދަލުވުމެއް މިއަދު ބާއްވައިފި\nމަދަނީ ޢަދުލުގެ ނިޒާމާ ގުޅޭގޮތުން ކޯޓުތަކާއިއެކު މަޝްވަރާ ބައްދަލުވުމެއް މިއަދު ބާއްވައިފިއެވެ.\nދިވެހިރާއްޖޭގެ ސުޕްރީމް ކޯޓާއި ހައިކޯޓާއި ސިވިލް ކޯޓާއެކު އެޓަރނީ ޖެނެރަލްގެ އޮފީހުން ވަނީ މަދަނީ އިޖުރާއަތުގެ ބިލުން ޤާއިމުކުރާ މަދަނީ ޢަދުލުގެ ނިޒާމު ބައްޓަން ކުރެވިގެންދާނެގޮތާއި، ބިލުގައި ހިމެނޭ އެނޫންވެސް މުހިންމު ސިޔާސަތުތަކާ ގުޅޭގޮތުން މަޝްވަރާކުރައްވާފައެވެ.\nބައްދަލުވުމުގައި އެޓަރނީޖެނެރަލްގެ އިތުރުން ބައިވެރިވެވަޑައިގަތީ، ދިވެހިރާއްޖޭގެ އުއްތަމަފަނޑިޔާރާއާއި، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންނާއި، ހައިކޯޓުގެ ފަނޑިޔާރުންނާއި، ސިވިލް ކޯޓުގެ ޤާޟީންނެވެ.\nގެމަނަފުށީ ކޯޓުގެ އިސް މެޖިސްޓްރޭޓާއިމެދު ސުލޫކީ ފިޔަވަޅު އެޅުމަށް ޖޭއެސްސީން ނިންމައިފި\nއޮންލައިންކޮށް ބޭއްވި މި ބައްދަލުވުމުގައި، ޝަރީޢަތަށް ހުށަހެޅޭ މަދަނީ މައްސަލަތަކާމެދު ގޮތެއް ނިންމުމުގައި، ޢަދުލުވެރިކަމާއި ހާމަކަމާއެކު، އަދި އެކަށީގެންވާ އަވަސް މިނެއްގައި އެފަދަ މައްސަލަތަކާމެދު ގޮތެއް ނިންމުމަށް ބާރުއަޅައިދޭނެ އުސޫލުތަކާއި، އިޖުރާއަތުތަކާމެދު ބައްދަލުވުމުގެ ބައިވެރިންގެ މެދުގައި މަޝްވަރާކުރެވުނެވެ.


SunOnline: Umar Zahir ge thauziya dhaftharu maadhama hulhuvaalany\nއުމަރު ޒާހިރުގެ ތައުޒިޔާ ދަފްތަރު މާދަމާ ހުޅުވާލަނީ\nއައިޝަތު ނުޒުހާ 26 Dec 2021, 14:23\nއުމަރު ޒާހިރުގެ ޖަނާޒާގެ ތެރެއިން -- ސަން ފޮޓޯ/ ނާއިލް ހުސައިން\nކުރީގެ ވަޒީރު އަދި ނިޝާން އިއްޒުއްދީންގެ އިއްޒަތުގެ ވެރިޔާ އުމަރު ޒާހިރުގެ ހަނދާނުގައި ތައުޒިޔާ ދަފްތަރެއް ހުޅުވާލަން ހޯމް މިނިސްޓްރީން ނިންމައިފިއެވެ.\nއުމަރު ޒާހިރު އަވަހާރަވީ ކޮވިޑަށް ޕޮޒިޓިވްވެ، އާލާސްކަންފުޅު ބޮޑުވެގެން ދަރުމަވަންތަ ހޮސްޕިޓަލުގައި ފަރުވާ ހޯއްދަވަމުން ގެންދަވަނިކޮށް މި މަހުގެ 20 ވަނަ ދުވަހުގެ ވަގުތެއްގައެވެ.\nހޯމް މިނިސްޓްރީން މިއަދު ބުނީ ތައުޒިޔާ ދަފްތަރު ހުޅުވާލާނީ ނެޝަނަލް އާޓް ގެލަރީގައި ކަމަށެވެ. ހޯމަ ދުވަހުން ފެށިގެން ބުދަ ދުވަހުގެ ނިޔަލަށް މި ދަފްތަރުގައި ސޮއިކުރުމުގެ ފުރުސަތު އޮންނާނެއެވެ.\nއުމަރު ޒާހިރު ދައުލަތަށް ޚިދުމަތް ކުރައްވަން ފެއްޓެވީ 1950ގެ އަހަރުތަކުގައެވެ. އޭނާ ވަނީ ދިވެހި ސަރުކާރަށާއި ރައްޔިތުންނަށް ގިނަގުނަ ހިދުމަތްތަކެއް ކޮށްދެއްވާފައިއެވެ. އަދި އޭނައަކީ ދިވެހި ދައުލަތުން ނިޝާން އިއްޒުއްދީންގެ އިއްޒަތުގެ ވެރިޔާގެ ލަގަބު އަރުވާފައިވާ ބޭފުޅެކެވެ.\nކުރީގެ ރައީސް މައުމޫނު އަބްދުލްގައްޔޫމުގެ ވެރިކަމުގައި ވެސް އޭނާ ވަނީ ދިގު މުއްދަތަކަށް ސަރުކާރަށް ހިދުމަތް ކުރައްވާފައެވެ. އެގޮތުން، މައުމޫނުގެ ވެރިކަމުގައި ހޯމް މިނިސްޓަރު ކަމުގެ މަގާމު ވަނީ ފުރުއްވާފައެވެ.\nހަމައެހެންމެ އޭނާއަކީ، ދިވެހި ފުޓުބޯޅައަށް ގިނަގުނަ ހިދުމަތްތަކެއް ކޮށްދެއްވާފައިވާ ބޭފުޅެކެވެ. ރާއްޖޭގެ އެންމެ ފުރަތަމަ ކުޅިވަރާ ބެހޭ ވަޒީރުކަން ވެސް ކުރެއްވީ އޭނާއެވެ. ރާއްޖެއަށް ފުރިހަމަ މިނިވަންކަން ހޯދައި ދިނުމަށް 1960ގައި ކުރެއްވި މަސައްކަތްތަކުގައި ވެސް އޭނާގެ ދައުރު ވަރަށް ބޮޑަށް ފާހަގަވެގެން ދެއެވެ.\nހަމައެހެންމެ، މަޖީދިއްޔާ ސްކޫލުގެ ހެޑްމާސްޓަރެއްގެ މަގާމުވެސް އުމަރު ޒާހިރު ވަނީ އަދާކުރައްވާފައެވެ. މާލޭގެ އެއްގަމު ތޮށްޓާއި ކަނޑުތޮށީގެ މަޝްރޫއު ހިންގުމުގެ މޭސްތެރިއެއްގެ ގޮތުގައި ވެސް އޭނާ ހުންނެވިއެވެ. އަދި ހުޅުމާލޭގެ އިތުރުން ތިލަފުށީގެ މަޝްރޫއު ކުރިއަށް ގެންދިއުމަށް ވެސް އޭނާ ވަނީ އެހީތެރިވެދެއްވާފައެވެ.\nޑްރަގު ވިޔަފާރީގެ ފައިދާ ސިޔާސީ މީހުން ނަގާ: އިމްރާން\nދައުލަތަށް ހިދުމަތް ކުރުމުގެ އިނާމު އިތުރު 106 ބޭފުޅަކަށް


Dhooni soofaa soofi adhi janavaaru gengulhumuge qavaaidheh ekulavaalaa aamunge hiyaalah hulhuvaalaifi\nދޫނިސޫފާސޫފި އަދި ޖަނަވާރު ގެންގުޅުމުގެ ޤަވާއިދެއް އެކުލަވާލާ އާންމުންގެ ޚިޔާލަށް ހުޅުވާލައިފި\n20 ސެޕްޓެމްބަރ 2018 8 months ago\nއައްޑޫސިޓީގައި ދޫނިސޫފާސޫފި އަދި ޖަނަވާރު ގެންގުޅުމުގެ ޤަވާއިދެއް އެކުލަވާލައި އާންމުންގެ ހިޔާލު ހޯދުމަށް ޤަވައިދުގެ ޑްރާފްޓް ކައުންސިލުން މިއަދު އާންމުކޮށްފިއެވެ.\nމިޤަވާއިދަކީ ޤާނުނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) ގެ 151 ވަނަ މާއްދާގެ (ހ) އިން ކައުންސިލަށް ލިބިދީފައިވާ ބާރުގެ ދަށުން ކައުންސިލުން ތައްޔާރުކުރި ޤަވާއިދެކެވެ.\nމިޤަވާއިދުގައި ބަޔާން ކުރެވިފައިވާ ގޮތުން އައްޑޫސިޓީގައި ގެންގުޅެމުންދާ ދޫނިސޫފާސޫފި ނުވަތަ ޖަނަވާރު ގެންގުޅެވޭނީ ހަމަޖެހިފައިވާ އުސޫލުގެ ތެރެއިން ކައުންސިލްގެ އިދާރާއިން ދޫކުރާ ހުއްދައަކާއެކުވެ. މިގޮތުން މިޤަވާއިދަށް އަމަލުކުރަންފެށުމުގެ3މަސް ދުވަސްތެރޭގައި، ޤަވާއިދުގެ ކުރިން ރަށްރަށުގެ ވަލުތެރޭގައި ކޮށި އެޅުމަކާނުލައި ނުވަތަ ކޮށި އަޅައިގެން، ވަކި ފަރާތަކަށް ނިސްބަތްވާގޮތަށް ގެންގުޅެމުންދާ ދޫނި ސޫފާސޫފި، ކުކުޅު، ބަކަރި ފަދަ ޖަނަވާރުތައް ގެންގުޅޭ ފަރާތްތަކުން ޤަވާއިދާ އެއްގޮތްވާ ގޮތުގެ މަތިން ކަންކަން ބަދަލުކޮށް ކައުންސިލުން ހުއްދަ ހޯދަން ޖެހެއެވެ. އަދި ވިޔަފާރީގެ ބޭނުމަށް ރަށުގައި ދޫނި ސޫފާސޫފި ނުވަތަ ޖަނަވާރު ގެންގުޅެވޭނީ ކައުންސިލުން އެކަމަށް ކަނޑައަޅާ ފީއެއް ދެއްކުމަށްފަހުއެވެ.\nމުނިފޫހިފިލުވުމުގެ ގޮތުން އަމިއްލަ ގޯތީގައި ގެންގުޅޭ ޖަނަވާރާއި، ދޫނިސޫފާސޫފި ގުރާ ފަދަ ތަކެއްޗަކީ ކައުންސިލުން ކަނޑައަޅާ މަދުމިންވަރުގެ އަދަދެއް ކަމަށްވާނަމަ އެތަކެތި ގެންގުޅެން ކައުންސިލްގެ ހުއްދަ ނަގާކަށް ނުޖެހެއެވެ. ނަމަވެސް ރާއްޖޭގައި ގިނަ ދުވަސްތަކެއްވަންދެން ގެންގުޅުމުގެ ސަބަބުން ޢާންމުވެފައިވާ ތަފާތު ބާވަތްތަކުގެ ދޫނީގެ ތެރެއިން، ގުރާ، ލަވްބާރޑް، މައިނާ، މުނިޔާ ފަދަ ބާވަތްތަކުގެ ދޫނި ފިޔަވައި ރާއްޖޭގައި ޢާންމުކޮށް ނޫޅޭ ނުވަތަ ރާއްޖޭގައި ޢާންމުކޮށް އުޅޭ ނަމަވެސް އައްޑޫގައި ޢާންމުކޮށްނޫޅޭ އެއްވެސް ބާވަތެއްގެ ދޫނިސޫފާސޫފި ނުވަތަ ޖަނަވާރު އެއްވެސް ބޭނުމަކަށް ގެންގުޅެންވާނީ އެކަމަށް ކައުންސިލްގެ ހުއްދަ ހޯދައިގެންނެވެ.\nމިޤަވާއިދަށް އަމަލުކުރަން ފަށާނީ، ދިވެހި ސަރުކާރުގެ ގެޒެޓުގައި ޤަވާއިދު ޝާއިޢުކުރާ ދުވަހުން ފެށިގެންނެވެ. ޤަވައިދުގެ ޑްރާފްޓް ޑައުންލޯޑް ކުރެއްވުމަށް ލިންކް


ރައްޔިތުންގެ ވެރިކަމެއް ގާއިމްކުރުމަށް ފަށާފައިވާ ސީދާ ހަރަކާތުގައި ބައިވެރިވުމަށް ރަށްރަށުން ވީހާވެސް ގިނަ ބަޔަކު މާލެ އައުމަށް ގޮވާލުން – Maldivian Democratic Party\nރައްޔިތުންގެ ވެރިކަމެއް ގާއިމްކުރުމަށް ފަށާފައިވާ ސީދާ ހަރަކާތުގައި ބައިވެރިވުމަށް ރަށްރަށުން ވީހާވެސް ގިނަ ބަޔަކު މާލެ އައުމަށް ގޮވާލުން\nތާރީޚް: 11 ޖުލައި 2012 (ބުދަ)\nރައްޔިތުންގެ ވެރިކަމެއް ގާއިމްކުރުމަށްޓަކައި އަވަސް އިންތިޚާބެއް ބޭއްވުމަށް ގޮވާލައި، އަދި ބަޣާވާތުގެ ވެރިކަން ނެގެހެއްޓުމަށް ފުލުހުން ދިވެހި ރައްޔިތުންނަށް ކުރާ އަނިޔާތައް ހުއްޓުވުމަށް އެމްޑީޕީން 8 ޖުލައި 2012 ވީ އާދީއްތަ ދުވަހު އެމްޑީޕީން ފަށާފައިވާ “ސީދާ ކުއްލި ހަރަކާތް”، މާލޭގައި ވަރަށް ބާރަށް ކުރިޔަށްދާ ހިނދު، ރައްޔިތުންގެ ވެރިކަމެއް ހޯދުމަށްޓަކައި އެމްޑީޕީން ކުރަމުން މިދާ މަސައްކަތުގައި ބައިވެރިވުމަށް ރާއްޖޭގެ އެކި ކަންކޮޅު ތަކުން އިންސާފަށް ލޯބިކުރާ ހުރިހާ ފަރާތްތަކުން މާލެ އައުމަށް މި ޕާޓީން ގޮވާލަމެވެ. އަދި މާލެ ނާދެވޭ ފަރާތްތަކުން ރަށްރަށުގައި އިހުތިޖާޖުކުރުމަށް ވެސް މި ޕާޓީން ގޮވާލަމެވެ.\nމާލޭގައި އެމްޑީޕީގެ ސީދާ ހަރަކާތް ކުރިޔަށްދާއިރު، އަވައްޓެރި ގައުމުތަކުގައި ވެސް މިކަމަށް ގޮވާލައި އެއްވުންތައް ބޭއްވުމަށް ވަނީ ހަމަޖެހިފައެވެ. އެ ގޮތުން 15 ޖުލައި 2012 ވާ އާދީއްތަ ދުވަހު ހަވީރު 4.00 ގައި ސްރީލަންކާގެ ވެރިރަށް ކޮޅުނބުގައި ހުންނަ ރާއްޖޭގެ އެމްބަސީ ކުރިމަތީގައި ވެސް ބޮޑު އެއްވުމެއް ބޭއްވުމަށް ހަމަޖެހިފައިވާތީ ސްރީލަންކާގައި ދިރިއުޅޭ ވީހާވެސް ގިނަ ދިވެހިރައްޔިތުން މި އެއްވުމުގައި ބައިވެރިވެވަޑައިގެން ދެއްވުން އެދެމެވެ.\nއެމްޑީޕީން މިހާރު ފަށާފައި މިވާ ސީދާ ހަރަކާތަކީ ބަޣާވާތަކުން ގެނެސްފައިވާ ސަރުކާރު ނިމުމަކަށް ގެނެސް، ރައްޔިތުންގެ ވެރިކަމެއް އަލުން ގާއިމްކުރުމުގެ މަސައްކަތް ކަމަށްވީ ހިނދު، މި ހަރަކާތް ހުއްޓުވުމަށް ބަޣާވާތުގެ ސަރުކާރުން ކިތަންމެ ވަރަކަށް މަސައްކަތްކޮށް، ކިތަންމެ ވަރަކަށް ބިރުދައްކައި ރައްޔިތުންނަށް އަނިޔާކުރަމުން ދިޔަ ނަމަވެސް މި މަސައްކަތަށް ކުޑަވެސް ލޮޅުމެއް އަދި މަޑުޖެހުމެއް ނައިސް ދިވެހި ލޮބުވެތި ރައްޔިތުން އެދޭފަދަ ރައްޔިތުންގެ ވެރިކަމެއް ގާއިމްވުމުގެ މަގު ފަހިވުމުން ނޫނީ، އެމްޑީޕީގެ ސީދާ ހަރަކާތް ހުއްޓާނުލާނޭ ކަމުގެ ފުރިހަމަ ޔަގީންކަން މި ފުރުސަތުގައި އެމްޑީޕީގެ މެންބަރުންނަށާއި، އިންސާފަށް ލޯބިކުރާ އެންމެހާ ފަރާތްތަކަށް އަރުވަމެވެ.\nބަޔާން ނެރުނީ: އިމްތިޔާޒް ފަހުމީ (އިންތި)


Bill Gates nuclear reactor eh ufahdhanee\nބިލް ގޭޓްސް ނިއުކްލިއާ ރިއެކްޓަރެއް އުފައްދަނީ\nބިލް ގޭޓްސް: އެމެރިކާގެ ވަޔޯމިންގައި ނޭޓްރިއަމް ރިއެކްޓަރެއް އުފައްދަނީ\nބިލް ގޭޓްސް އާއި ވޮރަން ބަފެޓް ނިއުކްލިއާ އުފައްދަނީ އެވެ. ބުނެވޭ ގޮތުގައި އެމެރިކާގެ ވަޔޯމިންގައި ނޭޓްރީއަމް ރިއެކްޓަރެއް އުފެއްދުމަށްޓަކައި މި ދެ ބޭފުޅުންގެ ޓެރާޕަވާ އާއި ޕެސިފިކޯޕްއިން މަސައްކަތް ފަށައިފި އެވެ.\nވަޔޯމިންގެ ގަވަރުނަރު މާކް ގޯޑަން ވިދާޅުވީ މި އަހަރު ނިމޭ ހިސާބުގައި ނޭޓްރީއަމް ރިއެކްޓަރާ ބެހޭ ތަފްސީލީ ޕްލޭން ހާމަ ކުރެވޭނެ އެވެ. މަސައްކަތްތައް ނިމޭނެ ތާރީހެއް އަންދާޒާ ކުރެވިފައި ވެސް ނެތްއިރު ގަވަރުނަރު ވިދާޅުވީ ކާބަން ނެގެޓިވް - ތެޔޮ ބޭނުން ނުކޮށް ހަކަތައް އުފެއްދެން އޮތް އެންމެ ކުރު މަގަކީ ނިއުކްލިއާ ކަމަށެވެ.\nސިނާއީ މަރުކަޒުތަކުން ޖައްވަށް ވިހަ ގޭސް ބޭރު ވުމަކީ ބިލް ގޭޓްސް ހިތާމަ ކުރައްވާ ކަމެެކެވެ. މިލްކިއްޔާތުގައިވާ ހުރިހާ ފައިސާއާއެކު ވެސް ތިމާވެއްޓަށް ރައްޓެހި ހަކަތައިގެ ނިޒާމަކަށް މި ނޫނީ އިންސްވެސްޓް ކުރައްވާފައެއް ވެސް ނެތެވެ.\nބިލް ގޭޓްސް އަކީ އެކި ގައުމުތަކުގެ ރައްޔިތުންގެ ސިއްހަަތަށް ވެސް ވަރަށް ބޮޑަށް ހޭދަ ކުރައްވާ ބޭފުޅެކެވެ. އެފްރިކާ ބައްރުގެ ފަގީރު ގައުމުތަކަށް ސިއްހަތާއި ބޭސްވެރި ކަމަށް ވެސް ހޭދަ ކުރައްވަ އެވެ.\nމައިކްރޮސޮފްޓްގެ ބާނީ ބިލް ގޭޓްސް އަކީ ދުނިޔޭގެ އެންމެ މުއްސަނދި ފަސް މީހުންގެ ތެރޭގައި ހިމެނޭ ބިލިއަނަރެކެވެ. ދުނިޔޭގެ އެންމެ މުއްސަނދި މީހާގެ ގޮތުގައި އެންމެ ގިނަ ދުވަހު ހުރުމުގެ ޝަރަފް ވެސް އޮތީ ބިލް ގޭޓްސް އަށެވެ.\nއެމެރިކާ ނިއުކްލިއަ މައިކްރޮސޮފްޓް


Crane vettigen halaakuvi dhoani ge meehun Gasim aa badhdhalu kuranee | Mihaaru\nކެރޭނު ވެއްޓި ދޯނި ފެތިފައި: މި ހާދިސާގައި ކެރޭނު މޫދު އަޑިއަށް ގޮސްފައިވާއިރު ދޯނި ވަނީ ބިންދައިގެން ގޮސްފައި-- ފޮޓޯ: ފޭސްބުކް\nކެރޭނު ވެއްޓިގެން ހަލާކުވި ދޯނީގެ މީހުން ގާސިމާ ބައްދަލުކުރަނީ\n12 ޖެނުއަރީ 2017 - 14:317comments\nގދ. ހޯނޑެއްދޫ ފަޅުގައި އަޅާފައި އޮތް ކަންނެލި ދޯންޏެއްގެ މައްޗަށް ހޮރައިޒަން ފިޝަރީޒްގެ ބޮޑު ކެރޭނެއް ވެއްޓި ދޯނި ބިންދައިގެން ދިޔުމުން އުޅަނދު މަރާމާތު ކުރުމަށް އެ ކުންފުނީގެ ޗެއާމަން އަދި ވިޔަފާރިވެރިޔާ ގާސިމް އިބްރާހިމްގެ އެހީ ހޯދަން ނިންމައިފި އެވެ.\nހޯނޑެއްދޫގައި ހުންނަ ހޮރައިޒަން ފިޝަރީޒްގެ ސައިޓްގައި މަސައްކަތް ކުރާ ކެރޭނު މިދިޔަ އަންގާރަ ދުވަހު ކޮންޓްރޯލް ނުކުރެވިގެން ގޮސް، މޫދަށް އަރި އަޅައިލި ވަގުތު އޭގެ ދަނޑި ގޮސް ޖެހުނީ ފަޅުގައި އަޅާފައި އޮތް ލ. ގަމު "މިޔަވާލި 4" ދޯނީގަ އެވެ. އޭރު ދޯނީގައި ހަ މީހަކު ތިބި އިރު، ދަނޑި ވެއްޓުނު ދިމާލުގައި ދޯނީގެ ކޮޅުފަސްކޮޅުގައި ތިން މީހަކު ތިއްބެވެ. އެ މީހުން ބުނި ގޮތުގައި ދަނޑީގައި ނުޖެހި ސަލާމަތްވީ ކިރިޔާ އެވެ.\nތިން މިލިޔަން ރުފިޔާ އަށް ވުރެ ބޮޑު ލޯނެއް ނަގައިގެން ވަރަށް ފަހުން ގަތް 80 ވަރަކަށް ފޫޓުގެ އެ ދޯނީގެ މައްޗަށް ކެރޭނު ވެއްޓުމުން، ދޯނި ވަނީ ދެ ބުރިވެފަ އެވެ. އަދި 1.8 މިލިޔަން ރުފިޔާގެ ޖަނަރޭޓަރު ވެސް އެއްކޮށް ހަލާކުވެފައިވާ ކަމަށް އެ ދޯނީގެ މީހުން ބުންޏެވެ.\nދޯނީގެ ކެޔޮޅު ހުސައިން ހަނީފު ބުނީ މި ހާދިސާ ހިނގީ ހޮރައިޒަންގެ ކެރޭނެއްގެ ސަބަބުން ކަމަށް ވުމުން މިކަމުގައި އެ ކުންފުނީގެ ވެރިޔާ އެހީތެރިވެދޭނެ ކަމަށް އުއްމީދު ކުރާ ކަމަށެވެ. އެހެންވެ، މާދަމާ ލ. މާންދު އަށް ގާސިމް ވަޑައިގަތުމުން އޭނާއާ ބައްދަލުކުރުމަށް ނިންމާފައިވާ ކަމަށް ހަނީފް ބުންޏެވެ.\n"ގާސިމާ ހަމަ އަށް މި ހަބަރު ގޮސްފައިވަނީ. އެކަމަކު އަދި އެއްވެސް އެހީއެއް ދެއްވާނެއެކޭ ވިދާޅެއް ނުވޭ. އަޅުގަނޑުމެން އުއްމީދު ކުރަނީ މާދަމާ ގާސިމާ ބައްދަލުވުމުން މިކަމަށް ކޮންމެ ވެސް ދީލަތި ބަދަލެއް ދެއްވާނެ ކަމަށް،" ހަނީފް ބުންޏެވެ.\nކަންނެލި މަސްވެރިކަން ކުރާ އެ ދޯނި އޮތީ އިންޝުއާ ކޮށްފަ އެވެ. އެކަމަކު ދޯނި ދެން ބޭނުން ކުރެވޭނީ ބުރި ވެފައިވާ ބައި އަލުން ވަކިކޮށް، މުޅި ދޯނި އެއްކޮށް މަރާމާތު ކޮށްގެން ކަމަށް އެ ދޯނީގެ ކެޔޮޅު ބުންޏެވެ. އަދި އެކަމަށް ބޮޑު ހޭދައެއް ކުރަން ޖެހޭނެކަން އޭނާ ފާހަގަ ކުރި އެވެ.\nއިންޖީނު މަރާމާތު ކުރުމަށް ހޯނޑެއްދު އަށް ގެންދިޔަ އެ ދޯނި މިހާރު އަންނަނީ އެހެން ދޯންޏެއްގައި ކަފު ޖަހައިގެން، ގަމަށް ގެންދިޔުމުގެ މަސައްކަތް ކުރަމުންނެވެ.\nކެރޭނު އަދިވެސް އޮތީ މޫދު އަޑީގަ އެވެ.\nއިތުރު ލިޔުންތައް މަސްވެރިން މެމްބަރު ގާސިމް އިބްރާހިމް (މާމިގިލި) ހޮރައިޒަން ފިޝަރީޒް މަސްވެރިކަން ހދ. ހޮނޑައިދޫ\nހޮރައިޒަނުން މަސް ގަންނަ ވަރު ކޮންޓްރޯލް ކޮށްފި\nފެއާ ޓްރޭޑް ސެޓްފިކެޓުގައި މަސް ބޭރު ކުރަން ފަށައިފި


Actor Armaan Jainge machchah money launderinge thuhumath | Mihaaru\nމުނިފޫހިފިލުވުން / މަނީ ލޯންޑްރިން\nއެކްޓަރު އަރްމާންގެ މައްޗަށް މަނީ ލޯންޑްރިންގެ ތުހުމަތު\nރަންބީރާ އެކު އަރުމާން.\n19 ފެބުރުއަރީ 2021 - 08:30\nދާދި ފަހުން ރާއްޖޭގައި ޗުއްޓީ ހޭދަކުރި ބޮލީވުޑްގެ އެކްޓަރު އަރުމާން ޖެއިންގެ މައްޗަށް ތުހުމަތުކުރެވޭ މަނީ ލޯންޑްރިންގެ މައްސަލައެއް ބަލަން ފަށައިފި އެވެ.\nމި މަހުގެ 10 ގައި އެ މައްސަލައިގެ ނޯޓިސް ފޮނުވުމަށް ފަހު އެންފޯސްމަންޓް ޑިރެކްޓޮރޭޓް (އީޑީ) އިން ވަނީ އޭނާ ބުދަ ދުވަހު ހާޒިރުކޮށް ބަޔާން ވެސް ނަގައިފަ އެވެ. އަރުމާނަކީ ބޮލީވުޑްގެ ތަރިން ކަމަށްވާ ރަންބީރް ކަޕޫރާއި ކަރިޝްމާ ކަޕޫރާއި ކަރީނާ ކަޕޫރްގެ ދެބެއިންގެ ދެ ދަރި ކޮއްކޮއެކެވެ.\nއަރްމާން ބޮލީވުޑަށް ތައާރަފުވީ 2014 ގެ ފިލްމު "ލޭކަރް ހަމް ދީވާނާ ދިލް" އިންނެވެ. އޭގެ ފަހުން އޭނާ ފިލްމެއް ނުކުޅެ އެވެ. އަރްމާނަކީ 2017 ގެ ފިލްމު "ގައިދީ ބޭންޑް" ކުޅުނު އެކްޓަރު އާދާރު ޖެއިންގެ ބޭބެ އެވެ. އާދާރަކީ ބަތަލާ ތާރާ ސުތާރިއާގެ ލޯބިވެރިޔާ އެވެ.\nމީޑިއާތަކުން ބުނި ގޮތުގައި އަރްމާން، 30، ގެ މައްޗަށް ތުހުމަތުކުރެވޭ މަނީ ލޯންޑްރިންގެ މައްސަލަ އަކީ މަހާރަޝްތުރާ ސްޓޭޓްގެ ޗީފް މިނިސްޓަރު އުދަވް ތާކްރީގެ ޕާޓީ ޝިވް ސެނާގެ އިސް ލީޑަރެއްގެ އިތުރުން މަހާރަޝްތުރާ ލެޖިސްލޭޓިވް އެސެމްބްލީގެ މެމްބަރު ޕްރަތާބް ސައިނިކް، ޓޮޕްސް ގްރޫޕް ކިޔާ ކުންފުންޏަކަށް ސަރުކާރުގެ ޕްރޮޖެކްްޓެއް ދިނުމުގައި މަނީ ލޯންޑްރިންގެ އަމަލުތަކެއް ހިންގާފައިވާ ކަމަށް ބެލެވޭތީ އެކަމާ ގުޅިގެން ކުރިއަށް ގެންދާ ތަހުގީގެކެވެ.\nއަރުމާނަކީ ޕްރަތާބްގެ ދަރިފުޅު ވިހާންގް ސަރްނައިކްގެ ވަރަށް ގާތް އެކުވެރިއެކެވެ. ރިޕޯޓްތައް ބުނާގޮތުން ޓޮޕްސް ގްރޫޕަށް ކޮންޓްރެކްޓް ހޯދައި ދިނުމުގައި ފައިސާގެ ނާޖާއީޒު މުއާމަލާތްތަކެއް ހިންގުމުގައި އިސްކޮށްހުރީ ވިހާންގެވެ.\nއެހެންވެ މަނީ ލޯމްޑްރިންއާ އަރުމާނާ ވެސް ގުޅުމެއް އޮތް ކަމަށް ކުރިއަށް ގެންދާ ތަހުގީގަށް ބެލެވޭތީ އަރްމާންގެ މައްސަލަ ބަލަން ނިންމީ އެވެ. މީޑިއާތަކުން ބުނީ އީޑީ އަށް އަރުމާން ހާޒޮރުކޮށް އޭނާގެ ފޯނުން މައްސަލައާ ގުޅުން ހުރި ކަމަށް ބެލެވޭ މުހިއްމު މައުލޫމާތުތަކެއް ވެސް ހޯދާފައިވާ ކަމަށެވެ.\nމި މައްސަލައާ ބެހޭ ގޮތުން އަރުމާން މިހާތަނަށް އެއްވެސް ވާހަކައެއް މީޑިއާތަކާ ދައްކައިފައެއް ނުވެ އެވެ.\nބޮލީވުޑް މުމްބާއީ ކަރީނާ ކަޕޫރު މަނީ ލޯންޑްރިން ރަންބީރް ކަޕޫރު


އިދާރީ ބައެއް ދަތިތަކާ ހުރެ، ޝަރުޢީ އަދި ޤާނޫނީ ތަޢުލީމުގެ ދާއިރާއިން ކިޔަވައިވިދާޅުވެގެން ނުކުމެވަޑައިގަންނަވާ ބޭފުޅުންނަށް، ޤާނޫނީ ވަކީލުކަމުގެ ހުވާ ނުކުރެއްވެވި ދުވަސްތަކެއް ފާއިތު ވެގެން ގޮސްފައިވީނަމަވެސް، ކުރިޔަށް އޮތް ތަނުގައި، އަލަށް ގްރެޖުއޭޓް ވެވަޑައިގަންނަވާ ބޭފުޅުންނަށް ލަސްތަނެއް ނުވެ ހުވާ ކުރެވޭނެ އިންތިޒާމު ހަމަޖެހިގެންދާނެ ކަމުގައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް ޑރ. އަޙްމަދު ޢަބްދުﷲ ދީދީ ވިދާޅުވެއްޖެއެވެ. އެމަނިކުފާނު މިހެން ވިދާޅުވީ ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ ދިނުމަށްޓަކައި 2018 ޖުލައި 30 ވަނަ ދުވަހުގެ ރޭ ދަރުބާރުގޭގައި ބޭއްވުނު ޚާއްޞަ ރަސްމިއްޔާތުގައި ވާހަކަފުޅު ދައްކަވަމުންނެވެ.\nދިވެހިރާއްޖޭގެ ޖުޑީޝަލް އެކަޑަމީ ތަރައްޤީ ކޮށް، ދުނިޔޭގެ ކުރި އަރައިފައި ވާ ޤައުމުތަކުގައި ވެސް އެފަދަ މުއައްސަސާތަކުން ވަކީލުންނަށް ލިބިދެވޭ ތަމްރީނާއި ކޮންޓިނުއިންގ އެޑިޔުކޭޝަން ރާއްޖޭގައި ވެސް ފޯރު ކޮށްދިނުމަށް ޓަކައި މަސައްކަތް ކުރައްވާނެކަމުގައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް ޑރ. އަޙްމަދު ޢަބްދުﷲ ދީދީ ވިދާޅުވެއްޖެއެވެ. އެމަނިކުފާނު މިހެން ވިދާޅުވީ، ދިވެހިރާއްޖޭގައި ޤާނޫނީ ވަކީލުކަމުގެ ހައިސިއްޔަތުން މަސައްކަތްކުރުމުގެ ހުއްދަ ދިނުމަށްޓަކައި 2018 ޖުލައި 30 ވަނަ ދުވަހު ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nއާދީއްތަ, 04 ފެބްރުއަރީ 2018\nމޯލްޑިވްސް ޕޮލިސް ސަރވިސްއަށް ހުށަހެޅުނު ރިޝްވަތުގެ މައްސަލައަކާ ގުޅިގެންކަމަށް ބުނެ، ޢަދުލު އިންޞާފު ޤާއިމުކުރުމުގެ ބާރުގެ އެންމެ އިސް އިދާރީ މުވައްޒަފު ކޯޓު އަމުރެއްގެ ދަށުން ހޯދަމުންގެންދާ ކަމަށް ބަޔާންކޮށް ފުލުހުންގެ ފަރާތުން އާންމުކޮށްފައިވާ ނޫސްބަޔާނުގައި ހިމަނާފައިވާ ކަންކަމަކީ، އަދި އިސްވެ ދެންނެވުނު އަމުރު ނެރެ ތަންފީޒުކުރުމުގެ ކަންކަން ކުރިއަށްދަނީ ހަމަޖެހިފައިވާ ޤާނޫނީ އިޖުރާއާތާ ޚިލާފަށް، ޢަދުލު އިންޞާފުގެ ބޭނުން ނަހަމަގޮތުގައި ބޭނުންކުރުމަށް މަގު ފަހިވާގޮތަށް ކަމަށްވާތީ، އެ އަމުރަކީ ބާޠިލް އަމުރެއްކަމަށް ކަނޑައަޅައި، އެ އަމުރާގުޅިގެން އެއްވެސް ފިޔަވަޅެއް ނޭޅުމަށާއި އަދި އެ އަމުރާގުޅޭ މައްސަލަ ކްރިމިނަލް ކޯޓަށް ހުށަހެޅުނީއްސުރެ އެ ކޯޓުން އެ މައްސަލައާ ގުޅިގެން އަޅާފައިވާ ފިޔަވަޅުތައް އެނގޭގޮތަށް މައްސަލައިގެ ފައިލްގައި ހިމެނޭ އެންމެހައި ލިޔެކިޔުންތަކާ އެކު، މައްސަލައިގެ ފައިލް ދިވެހިރާއްޖޭގެ ސުޕްރީމް ކޯޓަށް ފޮނުވުމަށް ދިވެހިރާއްޖޭގެ ސުޕްރީމް ކޯޓުން ވަނީ އަމުރުކުރައްވާފައެވެ.\nދިވެހިރާއްޖޭގެ ސުޕްރީމް ކޯޓުގެ އަމުރު ވިދާޅުވުމަށް\nދިވެހިރާއްޖޭގެ ސުޕްރީމް ކޯޓުގެ ނަންބަރު 2018/SC-SJ/01 ކޯޓު އަމުރުގައިވާ ކަންތައްތައް ތަންފީޒުކުރުމުގައި އިތުރު އިރުޝާދާއި މަޝްވަރާއަށް ޕްރޮސިކިއުޓަރ ޖެނެރަލްގެ އޮފީހުން އެދިލައްވާފައިވާ މައްސަލައިގައި، ދިވެހިރާއްޖޭގެ ސުޕްރީމް ކޯޓުގެ އިސްވެ ދެންނެވުނު ކޯޓު އަމުރު ތަންފީޒުކުރަންޖެހޭ ދައުލަތުގެ ކަމާބެހޭ ފަރާތްތަކަށް، އެ އަމުރު ތަންފީޒުކުރުމަށް ޤާނޫނީގޮތުން ހުރަސް އެޅިދާނެ އެއްވެސް ސަބަބެއް ނެތްކަމަށާއި އަދި އެ އަމުރުގައިވާ ގޮތުގެމަތިން އަލުން ޝަރީޢަތް ހިންގަންޖެހޭ ފަރާތްތަކުގެ ޝަރީޢަތް ހިންގުމަށްޓަކައި ޤާނޫނީގޮތުން އަޅަންޖެހޭ ފިޔަވަޅެއް ވާނަމަ އެކަން ކަމާބެހޭ ކޯޓަށް ހުށަހަޅުއްވައިގެން ކުރިއަށް ގެންދެވުމަށް ޕްރޮސިކިއުޓަރ ޖެނެރަލްއަށް ޤާނޫނީ ގޮތުން އެއްވެސް ހުރަހެއް ނެތްކަމަށް ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންގެ މަޖިލީހުން ކަނޑައަޅުއްވާފައިވާތީ، އެކަން 04 ފެބްރުވަރީ 2018 ގައި ޕްރޮސިކިއުޓަރ ޖެނެރަލްގެ އޮފީހަށް އެންގިފައިވާކަމަށް ދިވެހިރާއްޖޭގެ ސުޕްރީމް ކޯޓުން ނެރުއްވާފައިވާ ނޫސް ބަޔާނުގައި ވަނީ ޢާންމުކުރައްވާފައެވެ.\nދިވެހިރާއްޖޭގެ ސުޕްރީމް ކޯޓުގެ ނޫސް ބަޔާން ވިދާޅުވުމަށް\n01 ފެބުރުވަރީ 2018 ގައި ދިވެހިރާއްޖޭގެ ސުޕްރީމް ކޯޓުން ނެރެފައިވާ ކޯޓު އަމުރު\nބުރާސްފަތި, 01 ފެބްރުއަރީ 2018\nކޯޓު އަމުރު ވިދާޅުވުމަށް\nބަންގްލަދޭޝްގެ އެކްޓިން ޗީފް ޖަސްޓިސް، ދިވެހިރާއްޖޭގެ އުއްތަމަ ފަނޑިޔާރުގެ އަރިހަށް އިޙުތިރާމުގެ ޒިޔާރަތެއް ކުރެއްވުން\nއަނގާރަ, 31 އޮކްޓޯބަރ 2017\nބަންގްލަދޭޝްގެ އެކްޓިންގ ޗީފް ޖަސްޓިސް މިރުޒާ ޙުސައިން ޙައިދަރު، ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދުގެ އަރިހަށް އިޙުތިރާމުގެ ޒިޔާރަތެއް ކުރައްވައިފިއެވެ.\nމިއަދު ހެނދުނު 11:00 ގައި ދިވެހިރާއްޖޭގެ ސުޕްރީމް ކޯޓުގައި ބޭއްވެވި މި ބައްދަލުކުރެއްވުމުގައި، ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ވަނީ ބަންގްލަދޭޝްގެ އެކްޓިންގ ޗީފް ޖަސްޓިސް މިރުޒާ ޙުސައިން ޙައިދަރު ރާއްޖެއަށް ޒިޔާރަތްކުރެއްވި ކަމަށްޓަކައި އެ ބޭފުޅާއަށް މަރުޙަބާ ވިދާޅުވެފައެވެ. އަދި، ރާއްޖޭގެ ޖުޑީޝަރީއާއި، ބަންގްލަދޭޝްގެ ޖުޑީޝަރީއާ ދެމެދު ޤާއިމްކުރެވިފައިވާ އެކުވެރިގުޅުން ފާހަގަކުރައްވައި، ބަންގްލަދޭޝްގެ ޖުޑީޝަރީއިން ވެދެއްވާ އެހީތެރިކަމާއި، އެއްބާރުލެއްވުމަށް ޝުކުރުއަދާކުރައްވާފައެވެ. މީގެއިތުރުން ޢަދުލުއިންޞާފުގެ ދާއިރާގެ މިނިވަންކަން ދެމެހެއްޓުމާއި ދެ ޤައުމުގެ ޖުޑީޝަރީގެ ދެމެދުގައި ތަޖުރިބާ ހިއްސާކުރެއްވުމާގުޅޭ މަޝްވަރާ ކުރެއްވިއެވެ.\nމި ބައްދަލުވުމުގައި ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ޢަރީފް އާއި، ފަނޑިޔާރު އޮނަރަބަލް އަލްއުސްތާޛު ޢަލީ ޙަމީދު މުޙައްމަދު އާއި، ފަނޑިޔާރު އޮނަރަބަލް އަލްއުސްތާޛު އާދަމް މުޙައްމަދު ޢަބްދުﷲ އާއި، ފަނޑިޔާރު އޮނަރަބަލް ޑރ. އަޙްމަދު ޢަބްދުﷲ ދީދީ ބައިވެރިވެ ވަޑައިގެންނެވިއެވެ.\nހިޖުރީ އައު އަހަރުގެ ހެޔޮ އެދުމާއި ތަހުނިޔާ, ދިވެހިރާއްޖޭގެ އުއްތަމަ ފަނޑިޔާރު ފޮނުއްވުން\nބުދަ, 20 ސެޕްޓެމްބަރ 2017\nމި ފެށޭ ހިޖުރީ 1439 ވަނަ އަހަރުގެ ހެޔޮ އެދުމާއި ތަހުނިޔާ ދިވެހި ލޮބުވެތި އަޚުންނާއި އުޚުތުންނަށް، ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢދު ފޮނުއްވައިފިއެވެ.\nދިވެހިރާއްޖޭގެ ސުޕްރީމް ކޯޓުގެ ނުވަވަނަ އަހަރީ ދުވަހުގެ މުނާސަބަތުގައި ޚާއްޞަ ޙަފްލާއެއް ބާއްވައިފި\nއަނގާރަ, 19 ސެޕްޓެމްބަރ 2017\nދިވެހިރާއްޖޭގެ ސުޕްރީމް ކޯޓުގެ ނުވަވަނަ އަހަރީ ދުވަހުގެ މުނާސަބަތުގައި ޚާއްޞަ ޙަފްލާއެއް ރޭ ބާއްވައިފިއެވެ. ދިވެހިރާއްޖޭގެ ސުޕްރީމް ކޯޓުގައި އޮތް މި ޙަފްލާގައި، ޝަރުޢީ ދާއިރާއާމެދު ރައްޔިތުންގެ ހޭލުންތެރިކަން އިތުރުކޮށް، ރައްޔިތުންނާއި ޤާނޫނީ ވަކީލުންނަށް ޝަރުޢީ ކޯޓުތަކުގެ ނިންމުންތައް ފަސޭހަކަމާއެކު ފޯރުކޮށްދިނުމަށް ލެކްސިސްނެކްސިސް އާ ގުޅިގެން ކުރިޔަށް ގެންދާ ޕްރޮޖެކްޓްގެ ތެރެއިން ޝާއިޢުކުރެވޭ "ދިވެހިރާއްޖެ ޤާނޫނު ރިޕޯޓުތައް" ގެ ފުރަތަމަ ވޮލިއުމް ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ނެރެދެއްވިއެވެ. ދިވެހިރާއްޖެ ޤާނޫނު ރިޕޯޓުތަކުގެ ފުރަތަމަ ވޮލިއުމް ގައި ހިމެނެނީ ދިވެހިރާއްޖޭގެ ސުޕްރީމް ކޯޓުގެ ޙުކުމްތަކެވެ.\nއޭގެ އިތުރުން، ޗައިލްޑް ރައިޓްސް އެންޑް ޖުވެނައިލް ޖަސްޓިސް ސިސްޓަމް ގެ ނަމުގައި ފަނޑިޔާރުންގެ މަހާސިންތާގެ ތެރެއިން ކުރިޔަށްދިޔަ ސިމްޕޯސިއަމްގައި އެކުލަވާލާފައިވާ ޖުވެނައިލް ޖަސްޓިސް އެކްޝަން ޕްލޭން މި ޙަފްލާގައި ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ނެރެދެއްވިއެވެ.\nމި ޙަފްލާގައި ޝަރުޢީ ދާއިރާގެ ސްޓްރެޓީޖިކް އެކްޝަން ޕްލޭން ކޯޓުތަކުގެ ކޮމެންޓަށް ވަނީ ހުޅުވާލާފައެވެ.\nދިވެހިރާއްޖޭގެ ސުޕްރީމް ކޯޓުގެ ނުވަވަނަ އަހަރީ ދުވަހުގެ މުނާސަބަތުގައި ބޭއްވި ޙަފްލާގައި ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު އާއި، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންނާއި، އެޓަރނީ ޖެނެރަލް އަލްއުސްތާޛު މުޙައްމަދު އަނިލް އާއި، މާލޭ ކޯޓުތަކުގެ ފަނޑިޔާރުންނާއި، ޖުޑީޝަލް ދާއިރާތަކުގެ އިސްމެޖިސްޓްރޭޓުން ބައިވެރިވެވަޑައިގެންނެވިއެވެ، އޭގެ އިތުރުން މާލޭ ކޯޓުތަކުގެ ލީގަލް މުވައްޒަފުންނާއި، ޤާނޫނީ ދާއިރާގައި މަސައްކަތްކުރައްވާ ވަކީލުންނާއި، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނާއި ޖުޑީޝަލް އެކަޑަމީގެ އިސްވެރިން ވެސް މި ޙަފްލާގައި ބައިވެރިވެވަޑައިގެންނެވިއެވެ.\nދިވެހި ތާރީޚުގައި ސުޕްރީމް ކޯޓެއް ފުރަތަމަ ފަހަރަށް ޤާއިމު ކުރެވުނީ 2008 ސެޕްޓެމްބަރު 18 ވަނަ ދުވަހުއެވެ.\nގޮނޑި ނުގެއްލޭކަމަށް ކަނޑައަޅައިފިކަމަށް ބުނެ ފަތުރާ ޚަބަރަކީ ދޮގު ޚަބަރެއް\nހޯމަ, 24 ޖުލައި 2017\nދިއްދޫދާއިރާގެ ގޮނޑި ނުގެއްލޭކަމަށް ކަނޑައަޅައިފިކަމަށް ބުނެ ފަތުރަމުންދާ ޚަބަރަކީ ކަމުގެ ޙަޤީޤަތް އޮޅޭގޮތަށް ފަރުތަމުންގެންދާ ގޮދު ޚަބަރެކެވެ.\nމައްސަލަ ހުށަހެޅި ފަރާތުން އެދުނުގޮތް\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 74 ވަނަ މާއްދާއަށް ރިޢާޔަތްކޮށް ރައްޔިތުންގެ މަޖިލީހުގެ މެންބަރެއްގެ މެންބަރުކަމުގެ ގޮނޑި ހުސްވެއްޖެ ކަމާމެދު ޚިލާފެއް އުފެދިއްޖެނަމަ، އެ މައްސަލައެއް ބަލައި، ގޮތެއް ކަނޑައަޅަންވާނީ ދިވެހިރާއްޖޭގެ ސުޕްރީމް ކޯޓުންކަމަށް ބުނެފައިވާހިނދު، ރައްޔިތުންގެ މަޖިލީހުގެ ދިއްދޫ ދާއިރާގެ މެންބަރު ހއ. ދިއްދޫ ފުނަމާގޭ ޢަބްދުއްލަޠީފް މުޙައްމަދު ރައްޔިތުންގެ މަޖިލީހުގެ އިންތިޚާބު ދާއިރާގެ ގޮނޑި ހުސްވެއްޖެކަމަށާއި އަދި އެ ދާއިރާގެ ބައި-އިލެކްޝަން ހަމަޖެހިފައިވާކަމަށް އިލެކްޝަންސް ކޮމިޝަނުން 19 ޖުލައި 2017 ވަނަ ދުވަހު ނިންމާފައިވާ ނިންމުމަކީ ޤާނޫނުއަސާސީގެ 30 ވަނަ މާއްދާގެ (ހ) އާއި 26 ވަނަ މާއްދާގެ (ށ) އިން ކަށަވަރުކޮށްދީފައިވާ އަސާސީ ހައްޤާއި މިނިވަންކަމާއި އަދި ޤާނޫނު ނަންބަރު 2013/04 (ސިޔާސީ ޕާޓީތަކުގެ ޤާނޫނު) ގެ 13 ވަނަ މާއްދާގެ (ސ) އާ ސިޔާސީ ޕާޓީގެ ޤަވާޢިދުގެ 18 ވަނަ މާއްދާގެ (ހ) އާ ޕްރޮގްރެސިވް ޕާޓީ އޮފް މޯލްޑިވްސް (ޕީ.ޕީ.އެމް) ގެ އަސާސީ ޤަވާޢިދުގެ 20 ވަނަ މާއްދާގެ (ހ) ގެ3ވަނަ ނަންބަރާއި އަދި ސުޕްރީމް ކޯޓުގެ ނަންބަރު 2017/SC-C/17 ޤަޟިއްޔާއިން ކޮށްފައިވާ ޙުކުމާއި އަދި ސުޕްރީމް ކޯޓުގެ ނަންބަރު 2017/SC-SJ/09 ކޯޓު އަމުރުން އެކަށައަޅާފައިވާ ޤަޟާއީ ނިންމުންތަކާ ތަޢާރުޟުވާގޮތަށް ނިންމާފައިވާ ނިންމެވުމެއްކަމަށްވާތީ، އެ ނިންމުން ބާޠިލު ކަމަށާއި، އަދި ޢަބްދުއްލަޠީފު މުޙައްމަދު އަކީ ރައްޔިތުންގެ މަޖިލީހުގެ ދިއްދޫ ދާއިރާގެ މެންބަރުކަމަށް ކަނޑައަޅައިދީ، މި މައްސަލައިގައި ސުޕްރީމް ކޯޓުން މައްސަލަ ބަލައި ފައިޞަލާކުރަނިވި ޙުކުމެއް ކުރުމާ ހަމައަށް ނުވަތަ ވަކި ގޮތަކަށް ޢަމަލުކުރުމަށް އަންގަންދެން ނުވަތަ ސުޕްރީމް ކޯޓުން މި މައްސަލައިގައި ވަކިގޮތަކަށް އަންގަންދެން ރައްޔިތުންގެ މަޖިލީހުގެ ދިއްދޫ ދާއިރާގެ މެންބަރުގެ ގޮތުގައި ދެމިހުރެވޭނެ ކަމަށާއި، އިލެކްޝަންސް ކޮމިޝަނުން ރައްޔިތުންގެ މަޖިލީހުގެ ދިއްދޫ ދާއިރާގެ ގޮނޑިއަށް މެންބަރަކު އިންތިޚާބު ކުރުމަށްޓަކައި ބޭއްވުމަށް ނިންމާފައިވާ ބައި-އިލެކްޝަން ބޭއްވުމާގުޅޭ އެންމެހައި އިންތިޒާމުތައް ވަގުތުން ހުއްޓާލުމަށް އިލެކްޝަންސް ކޮމިޝަނާއި ދައުލަތުގެ ކަމާބެހޭ އިދާރާތަކަށާއި މުވައްޒަފުންގެ މައްޗަށް އަމުރުކޮށް ދިނުމަށް މައްސަލަ ހުށަހެޅި ފަރާތުން ވަނީ އެދިފައެވެ.\nއާދީއްތަ, 16 ޖުލައި 2017\n16 ޖުލައި 2017 ގައި ދިވެހިރާއްޖޭގެ ސުޕްރީމް ކޯޓުން ނެރެފައިވާ ކޯޓު އަމުރު ވިދާޅުވުމަށް\nދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު، ރިޕަބްލިކް އޮފް ކޮރެއާގެ ޗީފް ޖަސްޓިސް މިސްޓަރ ޔަންގް ސަންގް ޓައެ އާ ބައްދަލު ކުރައްވައިފި


HEYRIYA| Kelaa Ge "Kiruappa" Akee Dhookollaa Varuge Keumeh Noon - Vaguthu\nދުނިޔެ އާވޭރިއަންޓްގެ ސަބަބުން ދެން ވާނެ ގޮތެއްގެ އިންތިޒާރުގައި! - 23 ގަޑިއިރު ކުރިން\nކެލާގެ "ކިރުއައްޕަ" އަކީ ދޫކޮށްލާ ވަރުގެ ކެއުމެއް ނޫން\n1 މަސް ކުރިން ( އޮކްޓޯބަރ 23, 2021 )\n| ޝާން މުހައްމަދު\nހއ. ކެލާ އަށް ހާއްސަ ބިންބި ފޮޅި ރައްޔާރު ކުރަނީ؛- ވަގުތު އިމޭޖަސް\n(ހއ. ކެލާ) މިރަށުގައި ތައްޔާރުކުރާ "ކިރުއައްޕަ" އަކީ ރަށުގައި ވަރަށް މަޝްހޫރު ކެއުމެކެވެ. ކިރުއައްޕަ އޭ ބުނުމުން މިބަސް އަޑުއިވިފައި ނުވާ މީހުންނަށް މަޖާ ބަހަކަށް މިބަސް ވެދާނެއެވެ. އަޅުގަނޑަށްވެސް ކަންދިމާވީ މިހެންނެވެ. ފުރަތަމަ މިބަސް އަޑުއިވުމުން ދެވަނަ ފަހަރަށް ވެސް ޔަގީންކޮށްލުމަށް ނަން ތަކުރާރުކޮށްލީމެވެ. އެ ރަށު މީހުން ބުނާ ގޮތުގައި ކެލާގައި ތައްޔާރުކުރާ ކިރުއައްޕަ އަކީ ފޮޅި އަކަށް ކިޔާ ނަމެކެވެ.\nހއ. ކެލާ އަށް ހާއްސަ ބިންބި ފޮޅި ތައްޔާރު ކުރުމަށް ބޭނުންކުރާ ބިންބި؛- ވަގުތު އިމޭޖަސް-\nކިރުއައްޕަ ނުވަނަ ކެލާއަށް މަޝްހޫރު މިފޮޅި ތައްޔާރުކުރަނީ ބިންބި ފުށުންނެވެ. ބިންބި އަކީ ކެލާފައި ފަސޭހައިން ހެއްދޭ ވަރަށް ގިނައިން ގޭގޭގައި ބޭނުންކުރާ އެއްޗެކެވެ. އެރަށުގައި ބިންބި ބޭނުންކޮށްގެން ވަރަށް ގިނަ ބާވަތްތަކުގެ ކެއުންތައް ތައްޔާރުކުރާއިރު ބިންބި ފޮޅި ނުވަތަ ކިރުއައްޕަ ތައްޔާރުކުރާ މަންޒަރު "ވަގުތު" ޓީމަށް ދައްކައިދެއްވީ ކެލާގެ ރައްޔިތެއް ކަމަށްވާ މަރިޔަމް ޒުލްފާ، 53 އަހަރެވެ.\nމަރިޔަމް ޒުލްފާގެ ބަދިގެއިން ކެލާއަށް ހާއްސަ ދެ ބާވަތެއްގެ ކެއުމެއް ތައްޔާރުކުރާ މަންޒަރު އޭނާ ވަނީ ދައްކައިދީފައެވެ. ހީވާގި ރައްޔިތެއް ދިރިއުޅެމުން އަންނަ ކެލާއަކީ ދަނޑުވެރި ރަށެކެވެ. މަރިޔަމް ޒުރުފާއަކީ ވެސް ހީވާގި ދަނޑުވެރިއެކެވެ. ދަނޑުވެރިކަމުގެ އިތުރުން ރޯނުވެށުމާއި ފަންގިވުނުން އަދި މަދު ހޮވައިގެން އައިސް މަދުވެސް ވިއްކާ މީހެއްގެ ގޮތުގައި ޒުރުފާ ފާހަގަ ކުރެވެއެވެ.\nކިރުއައްޕަ ތައްޔާރުކުރުމަށް ބޭނުންވާ ތަކެތި:\nކިރުއައްޕި ތައްޔާރުކުރުމަށް ފުރަތަމަ ބިންބި ފުށް ލޯގަނޑަކަށް އަޅާނީއެވެ. އެއަށްފަހު ފެން އަޅައި ދިޔާވަންދެން ގިރާނީއެވެ. އެއަށްފަހު ލޮނުކޮޅެއް އަޅާނީ އެވެ. ލޮނުއަޅާނީ ރަހަލާ ވަރަށެވެ. މި ފޮޅި ހުންނާނީ ހއ.ދިއްދޫމީހުން ތައްޔާރުކުރާ ފެންފޮޅި ގޮތަށް ތަތްކޮށެވެ. އެއީ އައްޑޫ މީހުން ތައްޔާރުކުރާ ކިރުފޮޅި ގޮތަށް ދިޔާކޮށް ފުށާ ފެން އެއްކޮށްގެން ތައްޔާރުކުރާ ފޮޅިއެވެ. މި ފޮޅި ތަފާތުވަނީ މިފޮޅި ތައްޔާރުކުރުމަށް ބިންބި ފުށް އަޅާތީއެވެ.\nހއ. ކެލާ އަށް ހާއްސަ ބިންބި ފޮޅީ ތައްޔާރު ކުރަނީ؛- ވަގުތު އިމޭޖަސް\nބިންބި ފޮޅި ތައްޔާރުކުރުމަށް އޮލަކޮށް ފުށްގަނޑު ފެނާ އެއްވުމުން އުނދުންމައްޗަށް ތަވާ އަރުވައި މަޑުގިނީގައި ފިހާނީއެވެ. ފިހުމުގެ ކުރިން ތަވާމަތީގައި ތެޔޮފޮދެއް ހާކާލުމުން ތަވާގައި ފޮޅި ތަތް ނުލަވާނެއެވެ.\nހއ. ކެލާ އަށް ހާއްސަ ބިންބި ފޮޅީ ރައްޔާރު ކުރަނީ؛- ވަގުތު އިމޭޖަސް\nމަރިޔަމް ޒުލްފާ ބުނީ މާމަމެންގެ ޒަމާނުއްސުރެ ބިންބި ފޮޅި އެރަށުގައި ހަދާ ކަމަށެވެ. އެންމެ ގިނައިން ބިންބި ފޮޅި ތައްޔާރުކުރަނީ ރޯދަމުހުގައިކަމަށް އޭނާ ބުންޏެވެ. ރޯދަވީއްލުމަށް ބިންބި ފޮޅިއާއި ބޯށި މަސްހުންނަށް ވަރަށް ބޮޑު ތަރުހީބެއް އޮންނަ ކަމަށް އޭނާ ބުންޏެވެ.\nރަށުން ލިބޭ ތަކެކި ބޭނުންކޮށްގެން ފަސޭހައިން ހަދާލެވޭ އަދި ހަށިގަނޑަށްވެސް ފައިދާހުރި މި ކެއުމަކީ ރަށުގެ ސަގާފަތުގެ ތެރޭގައި ހިމެނޭ ހާއްސަ ކެއުމެއްކަން އޭނާ ފާހަގަ ކުރިއެވެ.\nކެލާ ހުކުރު މިސްކިތް: ގަދީމީ މަސައްކަތްތެރިކަމުގެ މިސާލެއް\nކެލާ ދަނޑުވެރިން ހައްދާ އެއްޗެހި ގިނަ، އެކަމަކު ހަމަ އަގެއް ނުލިބޭ!\nކެލާ ޔޫތު ފޯރަމް : ރަށުގެ ނަމޫނާ ޖަމިއްޔާއެއް\nއޮކްޓޯބަރ 23, 2021 10:08\nތީގެ ކިރުއައްޕަކޮޅެއް މާލެ ފޮނުވަބަލަ.\nއޮކްޓޯބަރ 23, 2021 11:50\nމަހީކުރީ މީދަލެއް ޗަސްކޮށްލާފަކަމަށް\nއޮކްޓޯބަރ 23, 2021 13:53\nޗީޑި! ތި ކާކަށް ނުކެރޭނެ! ހީވަނީ މީދަލެއް ޗަސްކޮށްފަހެން! ކިރުއައްޕަ ކީ އިރު ކިރު ފޮދެއް ވެސް އަޅާނުލާ! ލޮލް... ތީ ހަޑިހޭވުން! އައްޗީޑީ\nއޮކްޓޯބަރ 23, 2021 14:25\nއަރޭ ޔާރް ޔޭތޯ ހަމާރީ އިންޑިއާކީ ރާގީޑޯސާހޭ ތޯ ތުމްލޯގޯކީ އަޕްނީ ރެސިޕީ ކޭސާހުއާ😂😂\nއޮކްޓޯބަރ 23, 2021 15:47\nކާއެއްޗެއް ތައްޔާރުކޮށްފަ އޮންނައިރު ކޮންމެވެސް ކަހަލަ ޝަހުސީ ކަމެއް ހުންނަން ޖެހޭ. ތިޔަ ބަލާފަވެސް ހީވަނީ. ޔަކް. އަދި ކިރުއައްޕައޯ/ ނޖ ކިޔާބައެ.\nކިރުއައްޕަ އެއް ނޫން . ކިރުއައްޕަން ކިޔަނީ\nއޮކްޓޯބަރ 23, 2021 18:12\nކިރު އައްޕެއަކަށް ކިރެއްނާޅާ😕\nއޮކްޓޯބަރ 23, 2021 19:25\nސޭމް ބުރޯ... ހަހަ\nއޮކްޓޯބަރ 23, 2021 21:01\nއެ އެހާ ނުބައި\nއޮކްޓޯބަރ 24, 2021 02:48\nސިޔާސީ ވެރިންނަށް ދައްކަވަން ނުކެރި ހުރި ވާހަކަތަކާއެކު ފާރިސް!\nއަޅުގަނޑުގެ ބާރު އޮތް ނަމަ ހިޔާ ފްލެޓްތައް ތަޅާލީސް: އަސްލަމް\nޝަމީމްގެ ޗެޓްލޮގެއް އާއްމުކޮށް، ދައުލަތް އޮރިޔާން ކުރުމުގެ މަސައްކަތް މަހްލޫފް ފަށައިފި\n11 މަހުގެ ދިވެހި ކުއްޖަކަށް ކެންސަރު ޖެހިއްޖެ\nވަގަކު މިނިވަން ވެއްޖެނަމަ ސުޕްރީމް ކޯޓުގެ އިތުބާރު ގެއްލޭނެ – ނިހާދު\nމިނިވަންކަން ގެއްލޭނީ ޗައިނާ ދަރަނިން، އިންޑިއާއިންނެއް ނޫން: އަފީފް


ޓެރަރިޒަމް ޤާނޫނޫގެ އިސްލާހު ފާސްވެއްޖެނަމަ ކޯޓު އަމުރުނެތި 48 ގަޑިއިރު ބަންދުގައި ބެހެއްޓޭނެ – Faseha\nޓެރަރިޒަމް ޤާނޫނޫގެ އިސްލާހު ފާސްވެއްޖެނަމަ ކޯޓު އަމުރުނެތި 48 ގަޑިއިރު ބަންދުގައި ބެހެއްޓޭނެ\n3 days ago dhiyares\nޓެރަރިޒަމް ޤާނޫނަށް ސަރުކާރުން ހުށަހަޅާފައިވާ އިސްލާހުގެ ދަށުން ޓެރަރިޒަމްގެ ކުށްތަކަށް ތުހުމަތުކުރެވޭ މީހުން ކޯޓު އަމުރެއް ނެތި ހައްޔަރު ކުރުމުގެ ބާރާއި، ފަނޑިޔާރެއްގެ ކުރިމައްޗަށް ހާޒިރު ނުކޮށް 48 ގަޑިއިރު ބެހެއްޓޭނެ ބާރު ފުލުހުންނަށް ލިބިދޭނެއެވެ.\nމީގެ އިތުރުން ޓެރަރިޒްމްގެ ކުށްތަކުގައި ދައުވާ ކުރުމުގެ މުއްދަތު އިތުރު ކުރަންވެސް އެ ބިލުގައި ހިމަނާފައިވެއެވެ. މިގޮތުން ޓެރަރިޒަމްގެ ކުށުގައި ބަންދު ކުރެވޭ މީހަކު ދައުވާ ކުރަންޖެހޭ މުއްދަތު 60 ދުވަހަށް އިތުރުކޮށްފައިވާ އިރު، ބަންދުން ދޫކޮށްލާފައިވާ މީހެއްނަމަ 90 ދުވަހުގެ ތެރޭގައި ދައުވާ ކުރަންޖެހޭ ގޮތަށް ބިލުގައި ހިމަނާފައިވެއެވެ.\n48 ގަޑިއިރަށް ބަންދުކޮށްގެން ގެންގުޅޭވޭ ގޮތަށް ޤާނޫނަށް އިސްލާހު ހުށަހަޅާފަވާއިރު، މިއީ ޤާނޫނު އަސާސީއާއި ވެސް ހިލާފުކަމެކެވެ. ޤާނޫނު އަސާސީގެ އަސާސީ ހައްޤުތަކާއި މިނިވަންކަމުގެ ބާބުގައިވެސް ތުހުމަތެއްގައި ހައްޔަރު ކުރެވޭ މީހަކު އެންމެ ގިނަވެގެނެ 24 ގަޑި އިރުތެރޭގައި ފަނޑިޔާރެއްގެ ކުރިމައްޗަށް ހާޒިރުކުރެވެން ޖެހޭނެކަމަށް އޮވެއެވެ. މީގެ އިތުރުން ޖިނައީ އިޖުރާއަތުގެ ޤާނޫނުގައިގައިވެސް ފަނޑިޔާރެއްގެ ކުރިމައްޗަށް 24 ގަޑިއިރުތެރޭ ހާޒިރު ކުރަންޖެހޭނެ ކަމަށްއޮވެއެވެ.\nއެހެންކަމުން ޓެރަރިޒަމް ޤާނޫނަށް އިސްލާހު ގެންނަ ނަމަ ޤާނޫނު އަސާސީއަށްވެސް އިސްލާހުގެންނަންޖެހޭނެއެވެ.\nPrevious ދަރިވަރުން ކުރިއަށްދާނެ ދާއިރާއެއް އިހްތިޔާރު ކުރުމުގައި މަޖުބޫރުކޮށްގެން ނުވާނެ: ރައީސް\nNext ގައުމަށް ޖެހިފައި މިވަނީ މުސީބާތެއް – ޔާމީން